
Iluzije najviše bole, 
iluzije jedine spašavaju 
čistu dušu u svakidašnjem životu. 


Kad se Najdraža sagne nad njenu postelju, Vrijeska 
zna, da će primiti poljubac i da nakon toga treba spa- 
vati. To joj nije teško. Dogodi se često, da ona već 
spava i prije, ne sačekavši poljubac za svoju laku noć. 
Uvjerena je, da će Najdraža doći i proboraviti uz nju 
dugo, dugo, makar Vrijeska nije više budna, makar čak 
već sanjala najslađi san. Ona je, što više, uvjerena, da 
Najdraža s njome sanja. Zato je i može u jutro razu- 
mjeti, kad joj pripovijeda, da je sanjala o zecu i o ve- 
likom čovjeku s torbom; ili pak o okruglom mjesecu, 
koji je pao u vodu i sigurno bi se utopio, da ga nije ona 
spasila i na svojim ga rukama donijela ravno u krilo 
Najdraže. 

Kad god joj šta takova pripovijeda, Najdraža to 
tako razumije, da je Vrijeska, eto, uvjerena, da sigurno 
sanja s njome iste sne. Inače ne bi mogla razumjeti. 

Večeras je Vrijeska napeto očekivala korake. Ležala 
je u svojoj postelji, ruke podvila pod glavu i ozbiljno 
se pripremila da — ne spava. 


Napolju je padala kiša. Negdje je zvonio žlijeb. I 


šumjela je šuma. Snjeguljica je sigurno zabrinuta, gdje ' 


su njene ptičice, jesu li se sklonule ili kisnu šibane vje- 
trom. Jer šuma šumi, zvoni žlijeb i kiša pljušti. 

Vrijeska razmišlja i osluškuje. Začuje korake brze 
i tihe. Pozna ih. Malo se osmjehne. Bi li se pretvarala 
da spava? Ne, ne smije. I onako bi za čas priznala, da 
je to bilo samo pretvaranje, a to bi Najdražu ražalostilo, 
jer joj se ne sviđa baš nikakvo pretvaranje. Čudno- 
vata je ta Najdraža. Neke stvari izvrsno razumije, a 
neke joj nikako ne idu u glavu, premda nije više ma- 
lena, nego je već velika, mnogo, mnogo veća od nje. 

Alii Vrijeski ne ide sve u glavu. 

Tek joj se mlada žena približi i nadvije se nad nje- 
no uzglavlje, Vrijeska odmah ovine ruke oko njena vrata. 


— Danas me ne ćeš samo poljubiti.... Danas ne 
ću spavati... Danas mi nije... lijepo... 
— Što se dogodilo, dušo? Pričaj mi... Sve mi pri- 


. Što se dogodilo? 
— Ništa! Danas je čitav dan padala kiša. 


— Da, čitav dan. Zar te je to rastužilo? Pa ti si se 


ipak igrala s djecom. Mislila sam, da ti je bilo lijepo. 


— Bilo je lijepo. Ali drugoj djeci je ljepše. 
Jedva to izgovori, Vrijeska osjeti, kako se je lice na- 


glo trglo od njena i kako je ruka čvrsto stisnula njenu 
ruku. 


U gust mrak padne promijenjen glas: 
— Zašto misliš, da je drugoj djeci ljepše? 


— Tako.... Imaju majku. Svako, ama svako. di- 
jete ima majku. Samo ja ne. Reci, Najdraža, zašto i ja 
nemam majku? 

Mlada žena se slatko nasmije i uzme malu na krilo. 

— Vrijeskice! Pa ti imaš mene. 

— Rekla sam djeci... Rekla sam, da imam Najdra- 
žu. A oni kažu, da to nije ništa... Da treba imati maj- 
ku. Tatu ne baš tako... Ne mora biti. Ali majka sva- 
kako. Tako su rekli. 

— Dušo slatka! — zvonio je sretan glas. Pa imaš i 
ti majku. Ja sam tvoja majka. Zar ne vjeruješ? 

Vrijeska doista osta mirna. Razmišljala je. To po- 
traje dosta dugo. Potom će mirno: 

— Ne, ti nisi majka. Ti si Najdraža. 

— Jedno i drugo, Vrijeskice. Najdraža tvoja. I 
majka tvoja. % j 

Zavlada opet šutnja, no ne za dugo, jer majka ne 
dade djetetu, da se sad napreže prirođenim darom raz- 
mišljanja i prosuđivanja, pa stoga obeća, da će sutra 
mnogo, mnogo razgovarati. 

— A večeras ćeš, Vrijeskice, biti jako dobra, pa ćeš 
Spavati. Ja vidim, da si ti već pospana. Čuj, kako kiša 
pljušti po prozoru. Čuj....! Kotrlja se mnogo kap- 
ljica, Žure se vidjeti, da li Vrijeskica spava. 

— Što će onda biti, ako. spava? 

— Kad budu kapljice vidjele, da Vrijeskica spava, 
onda će to javiti vjetru, a onda će vjetar reći, neka i 
one pođu spavati. One će ga poslušati. Na to će vjetar 
od veselja jako puhnuti. 


— Već puše... Čuj! 

— Još će puhati, još. U svaku krošnju, na svaki li- 
stić, da bude sve suho. 

— Zašto da bude suho? ' 

— Zato... Zato, da bude suncu ljepše doći. Zato, 
da se ne zadržava suvišnim poslovima. Sunce će onda 
samo grijati zemlju. Ići će od cvijeta do cvijeta, od tra- 
vice do travice i svojom toplom svjetiljkom pogledati, 
šta kome manjka. 

— Onda? Šta će onda učiniti? 

— Onda će učiniti.... to, da pupoljci procvatu, da 
se travice još više podignu, da ptičice veselo lete... Da 
vrijes cvate. 

— Najdraža! A hoće li sunce pronaći svojom svje- 
tiljkom i moju majku? 

— Ho-će, hoće! 

Tišina. Vrijeska već stane tonuti u san. Zamalo je 
bilo čuti njen pravilan disaj. i 


» 


II. 


Što dalje, to bi se češće trgla, pa opet sretno osmje- 
hnula, kao svagda kad sanja. Uvijek se tada za nešto 
bori i konačno pobjeđuje, a sve se to na njoj. živo od- 
ražava. 

Sanja čudnovato lijepo. Upravo je sjela u zlatna ko- 
la, u koja su upregnute četiri Božje ovčice. Svaka ima 

crveni kaputić. Jedna je sjela do nje i visoko podiže 
četverolisnu djetelinu. 

Kola jure veselo. Idu tražiti Vrijeskinu majku. Vri- 
jeska sva gori. Vrpolji se i ogledava na sve strane. 

_— Nemoj! — upozori je Božja ovčica. — Mogla bi 
pasti. 

— A gdje ćemo naći moju majku? Daj mi reci. Mo- 
lim te. Inače ću sigurno pasti. 

— Strpi se malo. Već ćemo stići. Tamo ima mnogo 
ljudi. Među njima je i tvoja majka. 

Vrijeska se namršti. Dugo je razmišljala, a onda 
rekne: 

— "Ti me možda misliš prevariti. Ali ne ćeš! Ja do-. 
bro znam, da je moja majka najljepša. 

— Pa da, najljepša je! — potvrdi Božja ovčica i 
mahne djetelinom u znak, da bi one upregnute još više 
pojurile. — Ali ti ipak ne znaš, kako izgleda tvoja maj- 
ka. A ja znam. 

Vrijeska uvrijeđeno naprći usnice i pogleda je po- 
strance. 

— No, zato si ipak ne trebaš utvarati! A kako izgle- 
da, daj mi reci. Molim te, reci. 

— Ha-ha-ha! Ipak te zanima. A kažeš, neka si ne 
utvaram. 

— Pa ne trebaš...! Ne trebaš mi reći. Ja mogu i 
sići. Pa ću reći Najdražoj, kakva si. Nikad te više ne 
će uzeti na dlan, da šećeš po njemu. 

Sad se Božja ovčica ozbiljno razljuti. Malo je tre- 
balo, da ne zaustavi kola. Kaputić joj postane još više 
crven, a pjege na njemu izbiju još jače. 

— Što ti meni prijetiš? — prasne srdito, a kaputić 
joj se nadune. — Zar misliš, da je za me sreća, kad se 
nađem na nečijem dlanu? Nisam se ja ni rodila ni od- 
rasla na dlanu: A samo je tamo lijepo, gdje se je čovjek 
rodio. Uz majku... 

Čuvši to, Vrijeska popusti i stade se umiljavati. 

— Oprosti! — zamoli tiho. — Ne ću ti više prijetiti. 
.Samo me povezi. ' 

— Neka ti bude! Ali znaš, ti meni moraš vjerovati. 
Ne nosim ja badava tako lijepo ime. 

— Božja ovčica? 

— Nego šta! 

—Aja...? Ni ja se badava ne zovem Vrijeska. 

— Da! Lijepo je i Vrijeska. Imaš pravo. Tko te je 
tako nazvao? i 

— Ja ne znam, — gotovo žalosno prizna mala, no 
onda će opet živo: — Čekaj, čini mi se da znam. Naj- 
draža kaže, da sam još bila u nebu, kad je tata donio 
njoj pune ruke vrijesa. 

I onda su razgovarali o meni. Zvali su me. Ja se 
nisam odazvala, kad nisam znala, da se to tiče mene. 
Onda je tata najednom pogodio moje ime. Pa sam došla. 


— Zanimivo! — kimne Božja ovčiva mudro. — A. 


da su te zvali drugim imenom, zar se zbilja nikako ne 
bi odazvala? 

— Kako? Na drugo ime bi se morao odazvati netk 
drugi. Zar ti to ne razumiješ? U nebu ima mnogo dje- 
ce. Svako se dijete drugačije zove. I drugačije izgleda. 
A kad se kaže Vrijeska, onda samo ja izgledam kao 
Vrijeska. Zar ti to ne razumiješ? 

— Ma kako ne! — mahne Božja ovčica skoro uvri- 


jeđeno. — Samo mi ne ide u glavu, zašto te odmah 


nisu zvali pravim imenom. Da si prije došla, onda bi 
danas bila još veća. 

— Ja ne znam! — opet će žalosno Vrijeska. —Ali, 
čekaj, znam. Najdraža nije htjela, da ja brzo dođem. 

— Čudnovato! A zašto? 

— Bojala se. 

— Ta-ko? Čega se bojala? 

— Prevelike sreće. 

— Ne razumijem. 

— Ni ja ne razumijem. Samo sam jednom čula, kad 
su o tome govorili. Najdraža se bojala. 

— A tata? : e 

— On se nije bojao. On je samo želio da dođem. Pa 
sam došla. ' 

— Čudnovato... Čudnovato! A kako je sada? Zar 
se tvoja Najdraža još uvijek boji? 

— O ne! Ona je sretna, što sam ja došla. I ja sam 
sretna. 

— Čuj! Dobro sad promisli, što ću te pitati. Ti znaš, 
da idemo k tvojoj majci. Što onda, ako tvoja majka 
zaželi, da ti ostaneš s njome? Hoćeš li na to pristati? 

— Jo-oj! Pa to... Pa to... Pa kako bi bilo Naj- 
dražoj, kad se ja ne bih vratila? Pa...to... Pa to ne 
može biti. Mi ćemo uzeti moju majku na kola. Zajed- 
no ćemo se odvesti k Najdražoj. Molim te... Krasna 
Božja ovčice, molim te... Najdraža je sama. 

— A gdje ti je tata? 

— U zatvoru. 

— Strašno! — sva se strese Božja ovčica. — Zašto 
je u zatvoru? 

— To tako rade veliki ljudi. Oni uvijek jedan dru- 
goga zatvaraju. 

— Zločesti su. Sramota ! 

— Ali moj tata nije zločest. Njega radnici vole. 
Moj tata je dobar. 

— Svaka čast. Ipak je u zatvoru. 

— Ija ću ići u zatvor. I ja ću biti dobra. Neka sa- 
mo budem velika. 

Zlatna kola su jurila. Oko njih je padao zlatni od- 
sjev. Četiri upregnute Božje ovčice trčale su iz sve 
snage, pa opet tako lako kao da lete. Možda i nisu do- 
ticale zemlju. Vrijeska im vidi samo crvene kaputiće, 
koji su se u jurnjavi razmahali, i zasopljena usta, .na 
kojima se bjelasa pjena. Zamijetila bi ona još štogod, 
kad bi dospjela promatrati. No nema kada. Pogled joj 
munjevito leti na sve strane. Svakog časa se iznena- 
đuje, hoće da cikne, ali opet nema ni za to vremena, 
jer već ugleda nešto nova, pa opet nešto nova, pa opet... 
'Tako neprestance, i nepreostaje joj drugo, nego da ne- 
pomično gleda širom otvorenih očiju, a lice joj ni ne 
trzne. Sva je jedno čuđenje. Samo grčevito stišće ruke. 

Božja ovčica sjedi do nje posve mirno. Kao neka 
stara baka. 

— Ti se ništa ne čudiš? — zapita Vrijeska. 

— Čemu? Ja se svaki dan tako vozim. 

— Ah, sad si sigurno slagala! Svaki dan... takva 
vožnja! To je nemoguće. 

_ Ludice jedna! Što ću ja tebe uvjeravati? Kad 
ne znaš i onako, s kim imaš posla, 

Na te riječi se Vrijeska okrene i pogleda Božju ov- 
čicu od glave do pete. Uistinu, nije to ona mala Božja 
ovčica, kakvu je vidjela na dlanu Najdraže. Velika je, 
dosiže Vrijeski do ramena, a sama se Vrijeska osjeća 
jako malenom. 

— Ti si narasla... Čuješ... ti si narasla! A ja sam 
postala manjom. 

I zamalo da ne udari u plač. — Šta će reći Najdraža? 
Ne će me prepoznati... Ti nešto radiš... Ti nešto va- 
raš mene ...- Zašto sam ja postala manjom? 

— Ha-ha-ha! Ludice mala! Pa ja sam čarobnica. 
To si mogla znati. Zato se ipak ne trebaš bojati. Moje 
ime jamči da sam dobra. Molim te, nemoj gubiti glavu. 
Budi pametna. Uvijek treba biti malen, kad se dolazi 
k majci. ' 

Vrijeska samo slegne ramenima. Šta da govori? 
Mora vjerovati. Nema ni vremena da sad sumnja. 

Voze se među samim cvijećem. Čitavo polje crvenih 
karamfila. Kola jure između njihovih sivih stabljika, 
a u cvjetovima svjetlucaju zlatne iskrice, tisuće njih, i 
rasvjetljuju modrikastu aleju, koja ima boju mrazovog 
jutra. ' 

— He-ej! Makni se s puta! — vikne Božja ovčica 
nekome kukcu, koji se tromo zagledao u čudnovate 
Putnike i čučao nasred puta. Ipak skoči brzo na stranu, 
sačeka kola, a kad su projurila, počeše se za uhom. 

Ne prođe dugo, kad Božja ovčica opet vikne: 

— Hej! Makni se s puta! 

I opet neki kukac, samo malo drugačiji i ne tako 
trom. Sklone se i on u stranu. Kola projure. Vrijeska 
opazi, da se je i on počešao za uhom. 

Upregnute Božje ovčice malo uspore korake. Sad 
Vrijeska zamijeti, kako se divni dragulji svjetlucaju 
na karamfilovom lišću. Svjetlucaju se oni i padaju po 
njenoj kosi zrno po zrno. Bože, svu će je osuti! Kosa 
joj više nije plava, nego srebrna kao rosa. 

— He-ej! Makni se s puta! — odjekne opet, a Vri- 
jeska će kao. za sebe: 

— Sad će se i taj počešati za uhom! ' 

Da se uvjeri, dobro pogleda. Uistinu, opet je neki 
kukac skočio u stranu, naslonio se na karamfilovo sta- 
blo i, jedva su kola odmakla, počeše se za uhom. 

— Zašto se, molim te, svi češu za uhom? To je tako 
zgodno. 
= — Pa šta će, kad se čude! 

— Čemu? 

— Tebi: 

— Zašto meni? 

— Lijepa si. 

— Li-je-pa? Li-je-pa? Kako to onda izgledam? 

Prošapće zabrinuto, jer je opet uhvati strah, da je 
ne bi možda Najdraža prepoznala. — Reci, krasna, reci... 
kako to ja izgledam? Zar... drugačije nego prije... 
onda, kad sam ušla u tvoja kola. 

Božja ovčica se srdačno nasmije i prijateljski je po- 
tapši po ramenu, od čega Vrijeska zadršće. 

— Ne boj se! Izgledaš isto tako. Izgledaš kao tvoja 
Najdraža. 

_— Ne. Ja izgledam i kao tata. Zato me Najdraža 
tako voli. 

— Bome se varaš. Jako si slična i njoj. 

— Pa da! I njoj. Zato me i tata tako voli. 

Vrijeska se gotovo preobrazi od sreće. Lice joj po- 
stane prozračno kao da je satkano od samoga zraka, a 
oči, zasjenjene dugim crnim trepavicama, postanu kao 
nježno plavilo probuđenog jutra. 

Bilo bi sve lijepo i dobro, samo da već jednom dođe 
do cilja. 

Jedva čeka taj čas. Misli neprestance, kako će sve. 
to završiti. Vožnja je divna, pravo čudo. Ne može se 
nagledati sve ljepote. 

Karamfila ima sve više, čitava šuma. Sve je puno 
mirisa. Voze se kroz šumu karamfila. Krošnje su im 
divno počešljane, svaki listić malo narezuckan, a na 
njemu sjaju malene crvene iskrice. Najednom kao da 
su se sve te iskrice slile u jedno veliko sunce. 

Božja ovčica zamijeti to i rekne: 

— Sad smo blizu. 

Vrijeska zadršće. 
stisne ruke, 

Pred njima se uzdigao brijeg, a na vrhu brijega po- 
Sivjeli dvorac. 

'— Tamo je...? — prošapće Vrijeska, a kad joj 
Božja ovčica potvrdi, stane se vrpoljiti. 


Srce joj živo zakuca. Grčevito 


Za čas se uspnu i nađu se u velikome vrtu, gdje ih 
ogromne paprati pozdrave veselim mahanjem. 
Božja ovčica migne da siđu. 

Vrijeska skoči, protare oči i stane nepomično gle- 
dati. Mnogo svijeta ulazilo je u dvorac, čija su ogrom- 
na vrata bila širom otvorena, a iznutra je dolazila žuć- 
kasta svjetlost i obasjavala. gustu povorku, 

Božja ovčica objasni: 

— Idu duše moliti Božje milosrđe. 

To rekne i pruži Vrijeski četverolisnu djetelinu. 

— 2 

— Dat ćeš majci. 

— Zaboga, pa gdje ću je naći... 
štvu? A niti je ne poznam. : 

— Pođi samo za onima. 

Vrijeska pođe. Koračala je lako, plaho. Nađe se u 
dugoj povorci, koja je ulazila u hram. Jednom je ru- 
kom držala djetelinu, a drugom ju je zaklanjala kao da 


u tolikome mno- 


.nosi goruću zavjetnu svjećicu. Pred: njom i za njom , 


natiskivalo se toliko svijeta, te pomisli, da ju je Božja 
ovčica prevarila, jer je posve nemoguće, da bi ona, tako 
malena, mogla sada zamijetiti svoju majku. Konačno, 
ne zna ni kako ta izgleda. Božja ovčica je nije upozo- 
rila ni na što naročita, po čemu bi mogla prepoznati 
majku. 

Vrijeski dođe muka. Orosi je znoj. Baci pogled na- 
okolo. Vidi u svačijim rukama goruću svijeću. Pogleda 
svoju. Ne, nije to svijeća, nego djetelina plamti crve- 
nim sjajem. 

— Ne boj se ništa! — opomenu je glas, i Vrijeska 
vidi, kako u rukavcu djeteline čuči Božja ovčica. 

— Jo-oj, kako si mudra! Ovako se dadeš nositi. Sad 
mi moraš reći, gdje je... I dokle ću ja ovako ići....? 

— Zato sam ovdje, da ti kažem. Nemoj misliti, da 
bih se inače dala nositi. Mene bi ljudi pogazili, da sam 


na podu. 

— Dobro, dobro, krasna, samo mi reci....! 

— Ne možeš i onako vidjeti. Svi su viši pred tobom. 
Samo idi. Vidiš da idemo sve dalje. — Povorka ide do 
oltara. Jedan po jedan izmoli milosrđe, svijeća ugasne 
i on izlazi napolje. 

— Ma dobro! Ali ti mi ne ćeš reći, gdje..... 

— Ludice, samo idi, rekla sam ti već. Blizu smo. 

Vrijeska posluša. Polako se pomicala naprijed, a 
bila je prozirna i krhka kao ljiljan. Nitko je nije gu- 
rao, začudo. Naprotiv, kao da joj se sve uklanjaju, sa- 
mo da bi njen prolaz bio što slobodniji. Ona osjeća 
oko sebe neopisivu širinu, ogroman prostor i čini joj se, 
da je ušla u samo nebo. 

— Sad pazi! — začuje tihu opomenu. 

Stigla je već pred sam oltar. Ljudi, koji su jedan do 
drugoga stajali u istome redu, gasili su redom svoje svi- 
jeće. Kako je tko ugasio, tako je redom izlazio. Dođe 
red na Vrijesku. Hoće i ona da ugasi i već složi usta, 
no ne može. Nema druge, valja se prisiliti. Ona puhne. 
No, čudo: njena svjećica, koja nije svjećica, nego dje- 
telina, usplamti još jače. Malo se zbuni. Ipak, pokuša 
još jednom, samo sada jače. Uzalud. Plamen postane 
još većim. 

Stupi u stranu, da drugima ne smeta, i stajala je sva 
smetena. Šta da učini, Bože? Izaći ne smije, dok nije 
Ugasla njena svjećica, a plamen je sve veći i veći. To 

samo raste, a ništa ne sagorjeva. Pogleda u rukavac, 


da izmoli savjet u Božje ovčice, no ove nema. 

Dođe joj da zaplače. Uto ugleda tik oltara nekoliko 
žena. Sve u bjelini. Okrenute su joj leđima. I one su 
redom izlazile. Samo jedna, koja je najdublje ponikla 
glavom, nikako da se pomakne. ' 

— Zaboga! — klikne Vrijeska, a srce joj stane lu- 
pati. Za čas vidi, da u hramu nema nikoga. Samo su 
ostale njih dvije. Vrijeska čuje neki glas, kako joj go- 
vori, da je to njena majka. Sva je bijela. Ima i bijele 
cipelice. A što joj je ono u ruci? Zar se ni njena svje- 
ćica ne da ugasnuti? Zar njih dvije ne mogu izmoliti 
Božje milosrđe? . 

Vrijeska se stade pomicati, osjeća da biva laka po- 
put ptice. Nečujno se približi i stane. Malo se nadvine 
nad jedno rame i opazi u njenim rukama, kako plamti 


vrijes. 
Sagne se dublje i zaviri u lice. 
— Najdraža! — razlegne se prigušen klicaj. 
— Vrijeskice! 


Oba plamena ugasnu sami od sebe. 

— Pa ti si moja majka, ti-i....! 

— Ja... ja, srećo moja. Zar ti nisam rekla? 

— Jesi, jesi. Al ja sam mislila, da si ti samo Naj- 
draža. Tako je govorio tata. 

— Istinu je rekao Dragi. Njemu sam najdraža. 

— Ideš ti onda... sada sa mnom? Pođimo k Drago- 
me. Vozit ćemo se na divnim kolima. Božje ovčice će 
nas voziti. Kroz šumu samih karamfila. 

— Idemo, dušo, idemo. On nas čeka. Sigurno iu 

njegovim rukama gori svijeća, koja ne će ugasnuti, dok 
ne ugleda nas. : 
_— Ja ću jako puhnuti. 
— Vrijeskice! 
U taj čas mala osjeti, da su je dvije tople ruke pri- 
digle i privile na srce. 


III. 


Noć je još bila u najdubljoj crnini, kad se Vrijeska 
probudila. Na oznojenom čelu lijepila joj se kosa. 
Osjeti, da nije u krevetu sama. , 

— Mamice! — zovne tiho i priljubi lice na tople 
grudi. 

— Što je, dušo? 

' — Pođimo k Dragome. Božja ovčica će nas voziti. 
Ona ima zlatna kola. 

— Poći ćemo.... S Božjom ovčicom... Na zlatnim 
kolima... 

— Dragi nas čeka, 

— Dragi nas čeka.. 

— Njegov plamen nije ugasnuo.... 
čemo. x 

oVrijeska sad ne začuje nikakve riječi, nego osjeti, 
da ju je majka jače prigrlila na srce i duboko uzdahla. 

— Mamice.... 

— Što je? Pokušaj spavati. Ajde, spavat ćemo. 


Dok mi ne do- 


21 


— Pa ja spavam. 

— No dobro, spavaš. I ja spavam. Samo me onda 
nemoj buditi. 

Šutnja. Ali ne potraje dugo. 

— Mamice, gdje je tata? Zašto nije s nama? 

— Zločesti su ga ljudi zatvorili... 

— H! Mi ćemo njega osloboditi. Ja ću reći Božjoj 
ovčici, neka ona dođe s ključem. Neka uopće ponese sve, 
što bi nam moglo ustrebati. Zar ne? 

— Sve, sve! Stotinu ključeva, stotinu mačeva, sto- 
tinu pušaka. Sve! Mi ćemo provaliti u onu ružnu kuću. 
I njega ćemo osloboditi, i onda pobjeći.... 

— Na zlatnim kolima? 

— Na zlatnim kolima. 

— Božje ovčice će nas voziti? 

— Hoće. Samo Božje ovčice. Nitko drugi. 

— Mamice...! 

— Vrijeskice moja, spavaj sada. Ja sam umorna. 

— Kako ćeš onda na put, kad si umorna? 

— Ja već putujem, dušo. 

— S Božjim ovčicama? 

— Da. Spavaj. 

— Jesi sigurna, da su to Božje ovčice? Je li ona do- 

bra sjedi kraj nas? 

— Da, upravo ona... 

— Onda je dobro. Ona je jako pametna. 

Vrijeska zašuti i smiri se. Jedna joj je ruka lako 
počivala u toploj ruci Najdraže, a to je tako lijepo, da 
si Božja ovčica ne bi mogla ni zamisliti. 


Vrijeska slatko zaspi. 

IV. 


Ona već sjedi u kolima, ali nisu zlatna, nego srebrna. 
Oko njih pada odsjev sličan mjesečini. Divno! Sve je 
u srebru. Samo, na svoje veliko začuđenje, Vrijeska vidi, 
da nema Božjih ovčica, nego. su oni kukci, što su bili 
poskakali u stranu i onako se zgodno počešali za uhom. 
Izgledaju kao vojnici u oklopu. Sve je na njima tvrdo, 
ukočeno. Samo vrat im je gibak i vrte glavom, a čini 
se, da su spremni za svaku vragoliju. Vrijeska misli, da 
sigurno imaju uza se opasno oružje, samo ga je nemo- 
guće vidjeti, jer je dobro sakriveno negdje pod oklopom. 

To će biti svakako zanimljiva vožnja, sasvim ne- 
obična. 

— Mamice! Dragi će se jako iznenaditi, kad nas 
ugleda. Što će reći? 

— Sigurno će pogledati naše vozače i od veselja im 
pokloniti sve što ima. 

— A što ima? 

— Ja ne znam. Ono, što ima.... 

— Zar ne, on uvijek smogne? Zar ne, on ima i onda, 
kad ništa nema? 

— Da... da! Ali to samo, kad se tiče nas: tebe i 
mene. Jer nas jako ljubi. 

— A koga on više ljubi, Vrijesku ili Najdražu? 

Kod tog pitanja Vrijeska osjeti, da ju je topla ruka 
nježno zagrlila i privukla na srce. 'To je toliko usreći, 
da je zaboravila, što je pred tim pitala, i više nije ma- 
rila za odgovor. 

Ipak pažljivo sluša, kako joj majka govori o lju- 
bavi: 

— Dragi nas jednako jako ljubi. Kad gleda tebe, 

*Ć Vrijeskice, onda misli na mene... A kad gleda mene, 
onda vidi i tebe. 

— A kad nema ni tebe ni mene, koga onda gleda? 

— Opet samo nas. 

— Ali nas nema. Kako nas onda vidi? 

— Ljubav vidi. 

— Ljubav ima oči? 

— Nema ona oči... Dragi ima oči. Lijepe oči... 
Ljubav onda uđe u njegove oči i iz njih gleda. 

— Pa što vidi? Pričaj, kako ide dalje. 

— Nas vidi, dušo! Tebe vidi, kako bereš visoke vit- 
Ke travice, a u kosi ti se odmara vjetar. 

— Zašto... vjetar? 

— Da ti pomrsi kosicu. Svaki čas ju je pripravan 
razbacati. To je već njegov posao. 

— Dragi ne voli, kad je kosa zategnuta. Pa on mi 
ju je stoput pomrsio. 

— Da, on je takav... U svemu. Skoro ništa ne voli, 
što se drugima sviđa. Zato je njemu drago, kad je tvoja 
kosica slobodna. 

Na te riječi Vrijeska odmah podigne obje ruke i opi- 
pa kosu. 

-— Sad je vjetar u njoj. Sve je pomrsio. Onda je 
dobro. To će mu se svidjeti, zar ne? 

— Hoće, hoće! — klikne mlada majka i veselo se 
nasmije. Vrijeska se samo kratko osmjehne. Rekne 
ozbiljno: 

— Ali ja znam, da se ti njemu jako sviđaš. Ja sam , 
jedne noći vidjela, kako se napreže, da uhvati mjesečev 
trak i baci ti ga u kosu. Nije mu uspjelo. To ga je ras- 
tužilo. 

— Aonda..? Onda? Pričaj, kako ide dalje? 

— On je bio tužan. Izašao je napolje, pod nebo. Tu- 
žio se zvijezdama i molio njih, neka barem jedna siđe, 
da je donese svojoj Najdražoj. Jedna malena zvjez- 
dica se smilovala, otkinula se od neba i pala na njegov 
dlan. On potrči, uleti u sobu. Ti si spavala. Tiho ti 
priđe k postelji i stavi zvjezdicu u tvoju kosu. Ja sam 
sve vidjela. Vidjela sam, kako ste obasjani. Ti si se 
od velikog sjaja brzo probudila i pružila ruke. Zagrlili 
ste se. Lica su vam sjala, sjala... Od silnoga sjaja ste 
zatvarali oči. 

Jedva to ispripovijeda, Vrijeska opet osjeti, da ju je 
ruka zagrlila, samo sada jače, gotovo grčevito. Pričini 
joj se, da sad i na nju pada neki veliki sjaj i da je po- 
diže nekamo visoko, ususret samim zvijezdama. Pa ne 
samo nju. ' 

Čitava srebrna kola zajedno s vozačima jure visoko, 
ne tvrdom cestom, nego po nekom mjesečevom traku, 
koji se prostro po zemlji. Sve se ljeska, sve titra, izgle- 
da, da gaze po samim listićima. 

Vozači su od veselja gotovo objesni. Svijaju vra- 
tove, ma kao pravi konji. Znađu li oni, kome idu, pa 
se zato raduju? 

— Da je barem Božja ovčica s nama! Ona bi nam 
sve objasnila. 

— Zar ti nije drago, što sam ja s tobom? — upita 
majka žalosno. 
— Oh! Što si to rekla! 


Vrijeska stade ljubiti njeno lice. Najednom se za- 
panji i uzmakne. Iz očiju Najdraže prodirao je tako 
čudnovat pogled, kakav još nije vidjela. Taj pogled 
nešto radi, pod njim niče cvijet, neki bijeli cvijet, po- 
liven srebrom. Vrijeska privuče čašku i pogleda unutra. 
U dnu cvijeta ugleda dječji lik, nalik njoj. Brzo otkloni 
čašku i okrene se k majci. 

— Pa to je još jedna Vrijeska... 
t0, mamice? 


unutra. Tko je 


Najdraža se samo nasmiješi. Ne rekne ništa. 


Ali Vrijeska se uzvrpolji. Nikako se ne snađe. Da 
se još obrati Najdražoj, bilo bi uzaludno, jer dobro 
vidi na njenom licu smiješak, koji se ne usuđuje buniti. 
Stoga ponovno privuče veliki cvijet i zagleda se u nje- 
govu čašku. Ne vara se. Što duže promatra, to joj je 
jasnije, da unutra spava neko malo dijete. Smiješi se 
i spava. Oko uzglavlja stoji straža žutih prašnika. Si- 
gurno paze, da mu san bude miran. Sobica je malena, 
zidovi su od bijele svile. Nema sumnje, sve je krasno, 
a najviše dijete, koje se smiješi. Vrijeska htjede za- 
pitati za njegovo ime, ali u taj tren je zamijeti straža 
i dade joj znak, pred kojim uzmakne. Naglo se trgne, 
zatvori čašku i odmakne cvijet daleko od sebe. Na licu 
joj se odrazi plač. Sjedjela je kraj Najdraže ne progo- 
rivši riječ. Samo je ispod oka vrebala na cvijet, da se 
ne bi možda približio. To ne bi mogla podnijeti. 

— Oh! Da je barem tu Božja ovčica! Sve bi mi 
rekla! : 

— A što, Vrijeskice? Pa ti plačeš! Zaboga, što te 
je rasplakalo? 

— Ti misliš samo na onaj cvijet. 

— Ne, varaš se. Ja mislim i na tebe. Ti ne znaš, 
kako sam ja sretna, kad si sa mnom. Vidiš, ova vožnja 
je tako divna! ' 

— Samo da se ne vozi s nama i onaj... cvijet...! 

— A što ćemo s njime? Hoćeš li, da ga bacimo? 

— Ne, ne! — usprotivi se Vrijeska. — Ne baciti... 
bolilo bi... Dijete bi se probudilo i zaplakalo. Nego... 
Znaš što, Najdraža? Molim te, daj ti zatvori čašku to- 
me cvijetu. Ja sam to već učinila, ali, vidiš, opet se 
otvara. Vidiš li? Daj brzo zatvori! 

Najdraža posluša. Pruži drhtavu ruku, obuhvati pr- 
stima latice i stisne ih. Neko vrijeme podrži. Vrijeska 
zamijeti, da se cvijet savija u pupoljak, biva sve ma- 
nji i konačno ga nestane. Osta samo ruka, koja umor- 
no pane i osta ležati ispružena. Izgleda kao netko, 
koga je satrla čežnja za daljinama. 

Vrijeska, i ne znajući zašto, poljubi ruku i, opet ne 
znajući zašto, šapne: 

— Hvala ti, Najdraža. ' 

— Jesi li sada sretna? — oglasi se majka takvim 
mirom, da se je u tome osjećao prizvuk tuge. 

— Jesam sretna! — odazove se Vrijeska također 
tužno. — Samo kad bi ti bila...! 

— Jesam. Uz tebe! — rekne majka, uzme malu 
na krilo, te je smjesti tako, da gleda naprijed, u prav- 
cu vožnje. 

Krasno je. Neka samo potraje. Vrijeska osjeća, da 
bi se ovako mogla voziti čitav vijek. 

Još uvijek se uspinju po srebrnom traku mjesečine, 
koji se ljeska kao .da je sastavljen od samih srebrnih 
listića. Ne prolaze kroz šumu karamfila, te šume nema 
nigdje i valjda je ne će ni biti. No ipak je tako krasno! 
Srebrni sjaj sve nadomještava. Sjaj putuje s njima. 
Daleko je naprijed tama, noć. Ali tama pobjegne na 
stranu, čim se oni približe. Najednom se Vrijeska 
trgne i naglo se nagne naprijed. Možda bi i pala, da 
je nisu pridržale dvije ruke. : 

— Livada! — klikne ushićeno. — Livada i šuma! 


I... čuj, čuj...! 
— Da, izvor žubori. 
— A što je ono... kod izvora? — upre prstom i 


sva zadršće. 

Najdraža pogleda i zapovijedi vozačima, neka stanu. 

Kola se zaustave. Od ruda je dolazilo soptanje. Vo- 
zači su oštro klimali glavom i stresali sa sebe kapljice 
znoja. 

Vrijeska se i ne osvrne na njih. Nije imala vreme- 
na. Na izvoru su se napajale košute, malene i vitke. 
Jedne bi se napojile i udaljile, a nove pridolazile, po- 
mičući se plaho i tapkajući kao da bi ih mogao smesti 
vlastiti korak. 

Vrijeska ne smogne riječi. Ruke joj se spustile kao 
same od sebe. Nijemo pogleda Najdražu. Ova joj: se 

nasmiješi i kimne kao da bi htjela reči: što sad kažeš 
na to? Umjesto svake riječi, Vrijeska samo sliježe ra- 
menima i pogledava sad prema izvoru, sad opet k Naj- 
dražoj, očito tražeći pomoć, neko rješenje, jer ovako 
ne može potrajati dugo. Srce joj lupa, dah joj se zau- 
stavlja. 

Na njenu najveću sreću oglasi se Najdraža. Toplo, 
kao da moli, stade dozivati košute. Sve u jedan mah 
podignu glave i ne pomaknu se s mjesta. Najdraža 
opet zovne. Toplo i nježno. Sad se životinjice pokre- 
nu. Jedna za drugom stade prilaziti kolima, noseći na 
leđima srebrn plašt mjesečine i rose. Vrijeska odahne 
iz dubine, osmjehne se i polako pruži ruke. Za trenu- 
tak već osjeti na dlanovima glavicu košute, zatim dru- 
gu, pa treću, i tako redom do posljednje. Svaka ju je 
gledala tako umiljato kao da moli milosrđe. 


— Prekrasne moje! — konačno Vrijeska smogne 


“glas. — Pođite s nama! Mi se vozimo po traku mjese- 


čine, gdje nema ljudi. Pođite, pođite, prekrasne. Mi 
se vozimo k Dragome. 

Životinjice se zgledaju. Za tren oka nasta svrsta- 
vanje. Polovica stane uz jednu, a polovica uz drugu 
stranu. Vozači povuku, kola pojure, košute potrče, a 
sve tiho, bez buke i bez ikakva štropota. 

Najdraža obujmi Vrijesku i zapita je, kako joj se 
sviđa, no nije bilo odgovora. Vrijeska je bila suviše 
zabavljena novom pratnjom. 

— Ipak mi nešto reci, Vrijeskice! — odjekne nasmi- 
jano nakon duge šutnje. — Jesi li sretna? 

—— Jesam. Samo mislim, kako ćemo mi svi unići 
k Dragome? Ja bih svakako htjela, da svi uđemo. 

Jedna košuta, koja je bila najstarija, okrene glavu 
i pogleda Vrijesku. 

— Ne brini se, Vrijeskice! — rekne glasom punim 
dobrote. — Mi ćemo svi unići. Naš je put satkan od 
mjesečine. Nitko nam ne može ništa. 

— Ne bi se mi ni dale sprječavati, — oglasi se 
druga — kad ti nosiš ime iz našega zavičaja. 

— 2??? — pogleda Vrijeska majku, ali ova nije 
imala kada odgovoriti, jer se odmah javi treća košuta, 
koja je zamijetila Vrijeskin pogled pun čuđenja i pi- 
tanja. ME ' ' 

— Vrijes je naše planinsko cvijeće, koje mi dobro 
poznamo i volimo. 

— Vrijes? — klikne opet četvrti glas, negdje među 
onima naprijed, a na svima se sada odrazi takvo zani- 
manje kao da se govori o kojoj od njih. — Vrijes? — 
javljala se opet ona naprijed. — Mi živimo s njime u 
velikom prijateljstvu. Krasi nam planinu. 

— Kad se u proljeće zarumeni, planina izgleda kao 
da se je po njoj prostro crveni oblak. 

— Onda se veselimo paši, jer je noć blizu. 

— A ujutro? — oglasi se iko zna koja košuta. — 
Kad ugledamo rumenilo vrijesa, onda se sklanjamo 
duboko u šumu. Da nas neprijatelj ne pogodi. 


Izjavljivale su i vitkim nogama sjekle srebrni zrak, 
dok su se Vrijeskine oči samo širom otvarale, a po- 
gled kružio naokolo. 

Sve je to odviše divno. Takova bi se šta teško mo- 
glo zamisliti. To samo treba da dođe, pa da se onda 
vidi. Bude li o tome pričala djeci, možda joj ne će ni 
vjerovati. Pa da! Ne bi ni ona vjerovala. Odviše je 
lijepo. Lijepo kao san. 


— Što će negdje reći Dragi? — opet se uzvrpolji, 
a licem joj prođe drhtaj sretnoga smiješka. Ne želi 
ništa drugo, nego da samo što prije stignu. — Što će 


reći...? Reci, mamice. 

— Ne znam, dušo. I mene zanima, što će reći, jer 
takav pohod sigurno ne očekuje. ' 

Vrijeska je pogleda značajno, a držanje joj prožme 
veliki ponos. 

Ne prođe dugo. Već se je zaljuljala u najslađe za- 
dovoljstvo, kad pratnja i kola najednom stanu pred. 
ogromnom osamljenom kućom. Pred teškim vratima 
stajala su dvojica vojnika. Što će to biti? pomisli Vri- . 
jeska uzdrhtala srca: Od straha se stisne uz Najdražu 
i grčevito je prihvati za ruku. 

— Što tražite ovdje? — zapitaju obojica, a puške 
im se na ramenu stale pomicati. 

Najdraža siđe, dok je Vrijeska ostala na kolima, ti- 
jesno okružena svim košutama. Gledala je sa strep- 
njom, kako se Najdraža približila vojnicima. 

— Što tražite ovdje? — zapitaju oni ponovo, samo: 
ljućim glasom. š 

— Zatočili ste mi Dragoga. Pustite nas k njemu. 
Ja sam njegova žena. 

— Ha-ha-ha! — razlegne se grohotan smijeh. — 
Šta. ti misliš, lijepa ženo? Kakve si stvari poželjela! 

Ovo je kaznionica. 

— Znam. Nije kuća ljubavi, kuća dobrote, kuća 
pravde. Kaznionica je. 

— Što si izgovorila? — bijesno prasnu. obojica i 
skoče, a jedan već uperi pušku. 

— Ubit ću te! Vrijeđaš pravdu. 

Drugi vojnik kradomice odgurne druga, davši mu 
time znak, da još ne upotrijebi pušku. Njemu se je 
svidjelo, što se žena ne boji, no zadržao je strogo i 
opasno držanje. ' : 

— Tvoje bi te izjave mogle stajati glave. Zar ti ne 
znaš, da treba poštivati pravdu? 

— Znam. Ali vašu pravdu ne poznajem  Dovedite 
mi je, da vidim, kako izgleda. Je li mlada ili stara? 

— Ha-ha-ha! Ta žena je luda! — klikne jedan, a 
drugi klimne glavom. Prvi se je neprestance zasmija- 
vao. — Ajde! — rekne i lako je gurne. — Odlazi, oda- 
kle si došla. ; ; 

— Ne! Neka još ostane! Barem ćemo se malo po- 
zabaviti! — javi se opet drugi glas. — Mi ćemo ti do- 
vesti pravdu, samo reci, kakvu želiš: mladu ili staru? 
Ha-ha-ha! 

Žena se ne osvrne na porugu. Rekne mirno: 

— Vašu pravdu! Meni je svejedno, kakva je. Rado 
bih je samo upoznala, jer je još nisam vidjela pod pu- 
škom. Koga se bojite, da ste tako naoružani? Nepri- Z s 
jatelja. Što ste pripravni učiniti? Ubiti ga. A kad ubi- E MBR pr 
jete, prići ćete mrtvome i vidjeti čovjeka, kakvi ste i Ka“ a izg 
.sami. Tu je početak pravde. Smrt vam je otkriva. Ali 

zašto požurujete smrt, kad će i onako doći? U životu 
je toliko trpljenja, da ga nije kadra ukloniti ni među- 
sobna ljubav sviju stvorova, nego jedino Bog. Odbacite 
zato... 

Glas je tekao dalje, ali bio je nerazumljiv. Vrijeska 
nije mogla shvatiti ništa, tek je osjećala, da se Naj- 
draža bori i mora da joj je vrlo teško. Obuze i nju 
tjeskoba, tim više; što je zamijetila, da se košute sve 
više stišću, kako bi im bilo lakše trpjeti strah. 

Najednom začuje, kako vojnici grubo izvikuju. Vri- 
jeska skoči, uzjaši najveću košutu, zapovijedi vozačima 
da je slijede, i svi pojure k vratima. Vozači se bace 
na vojnike i stadu im bosti ruke, a čitava povorka ko- 
šuta nagrne k vratima, koja Najdraža otvori. Unutra 
je bilo tamno. Samo je tu i tamo prodirao trak mje- 
sečine. Svi se smjeste na najduži trak, a on ih je vo- 
dio i pokazivao im put, sve do jednih malenih vrata, ' 
na koja Vrijeska odmah pokuca. Vrata se otvore. Na 
njima se pokaže umoran mlad čovjek blijedih obraza. 

— Dragi-i! — klikne Vrijeska s košute i baci mu 
se oko vrata. — Ja sam... I Najdraža... I svi! Po- 
gledaj, koliko nas ima! Najdražu su skoro ubili. Zato, 
što je htjela k tebi. Ja sam je spasila. Gledaj, koliko 
nas ima! Da li ti se sviđa to? 

Ruke je čvrsto ovijala oko njegova vrata i klima- 
njem glave pokazivala na košute, koje su polegle na 
srebrni trak i glavu položile na prednje noge. — Daj 
vidi, ima li vjetra u mojoj kosi. Da mi nije možda po- 
bjegao... Pa ti me ništa ne slušaš. Ti gledaš samo 
Najdražu. 


33 


Košutić: Vrijeska 3 


Čovjek se nasmije, izljubi dijete, a potom zagrli i po- 
ljubi ženu. Oboje su bili tako lijepi, tako sretni. Vrije- 
ska ih je neopazice pogledavala i neprestano ih držala 
na oku, jer je čekala, da opet dođe red na nju. No 
nikako da dočeka, Već je obišla sve košute, redom ih 
pomilovala, svakoj nešto prišapnula, a oni su još uvi- 
jek stajali zagrljeni. 

— Najdraža! — najednom zadršće zrak od tihog 
šapata. -— Danas je za me blagdan. Došla si ti! Kako 
si lijepa! Ja sam sretan. I Vrijeskicu si dovela. Kako 
je lijepa i ona. Ima tvoje oči. 

— I tvoje, i tvoje! 

— Uvijek mislim na vas. Moj život... u toj tam- 
nici... već bi sagorio, da nema tvoje ljubavi. Ali, dok 
ti živiš, dotle i u meni plamti život. 

Sad Vrijeska jače napne uši i dobro pogleda, ne bi 
li vidjela plamen. Ništa. Sigurno je ugasnuo. No, 
kada? 

Pristupi k njima, povuče Najdražu za rukav, našto 
se ova sagne i sasluša njeno šaputanje. Glasno joj od- 
govori: 

— Da, ugasnuo je, dušo. Maločas je ugasnuo. 

— A gdje se nalazio? 

— Ovdje! — položi ruku na prsi Dragoga, koji se 
je samo smiješio i gledao. 

— A meni ne ćeš povjeriti tajnu? — zamoli on. 

— Hoću! Daj uho! 

Vrijeska otšapuće isto, što i majci, samo mnogo op- 
širnije. Čovjek je podigne i privine na prsi. 


34 


— Uvijek, uvijek gori plamen u mome srcu. Uvi- 
jek, Vrijeskice! Samo ti to ne možeš vidjeti, kad nisi 
prisutna. Sada ga nema, jer ste Najdraža i ti uz mene. 
Odmah se je stao gasiti, čim sam te zagrlio. Poslije, 
kad odete, opet će se pojaviti. Tu, unutra, u srcu. 

— Onda te peče? 

— H! Peče? Da, malo i peče... Ja to mogu pod- 
nositi. Kad se vratim k vama, onda ne će ništa peći. 

— A hoćeš me... kad se vratiš... hoćeš li me sta- 
viti natrag u grm? 

— U kakav to grm, Vrijeskice? 

— Znaš onaj... Onda... kad si me našao i uzeo. 
Ja sam se bila sakrila u grm. Gledala sam krijesnice. 
Ti si me dozivao, ali ja nisam imala vremena da se ja- 
vim. Ipak si me našao i uzeo. Pa si me odnio u kre- 
vet. Nisi me htio slušati... Ja sam te molila, da me 
staviš natrag, gdje si me uzeo. Ali si me samo nosio. 

— Ah, da! Sjećam se! — odjekne radostan glas, 
pun nasmijane vedrine. 

— Hoćeš li me staviti opet u grm? Ja bih svakako 
htjela opet vidjeti krijesnice. : 

— Hoću, hoću, Vrijeskice! Čim dođem, ti ćeš ih vi- 
djeti. Zlatne male krijesnice. Ali sada treba počinuti. 
Vi ste umorne od puta. 

On pripravi svoj ležaj i ponudi ga Najdražoj, dok se 
Vrijeska neko vrijeme skanjivala i konačno odluči, da 
će leći među košute, koje su gledale tako umiljato kao 
da bi joj htjele darovati svoju dušu. Pođe među njih 
i polako se pruži tako, da joj je glava počivala na 
vratu najstarije košute, odmah do prednjih nogu. To 

je tako lijepo, da nema valjda ništa ljepše. Zatvore- 
nih očiju sluša priču košuta, što zvuči kao pjesma 3 
šumovima smrekine šume. 

Čitav je prostor taj čas izmijenio lice, zidovi su se 
odmakli daleko, u zraku se njišu raščešljane smrekine 
grane, negdje žubori srebrna voda, po košutama padaju 
svijetla zrnca rose i cakle se kao dragulji, a mjesečina 
se širi, širi kao nijemi mlaz. 

Onaj krevet podalje ne izgleda više kao krevet, ne- 
go je to travica, iz koje niču sami cvjetovi. Nije mo- 
guće...? Vrijeska sanja otvorenih očiju. Doista niču 
cvjetovi, rastu, bivaju sve viši, sve viši, svi jednaki, 
a svaki kao onaj u kolima, u kojemu je spavalo dje- 
tešce. 

Vrijeska pritapka i podigne se na vrške prstiju, ka- 
ko bi mogla doseći i svinuti cvijet. Pogleda u čašku 
jednome, drugome, trećemu, svima. U svakome jedna- 
ka slika: djetešce spava. 

Začudo, ništa je to ne smete. Neka spava, — po- 
misli u sebi. — Spavaju i oni. 

Baci pogled na ležaj. Najdraža je spokojno disala 
na rukama sretnog čovjeka, koji joj je na uho pričad 
o mnoštvu bijelih cvjetova. 

Vrijeska prisluhne. Kao njen dragi otac ne umije 
pričati nitko. Ona to zna. Io njoj, o Vrijeski, nitko 
još nije tako lijepo pričao kao on. Tako lijepo su pje 
vali samo anđeli, davno, dok je još boravila u nebu. 1 
nitko više. 

Zato, neka i sada samo priča Najdražoj. Vrijeska 

osjeća i vidi, kako se bijeli cvjetovi njišu, kako čaške 
podrhtavaju. 

— Zaboga! Djetešce se budi! — klikne i pljesne 
rukama, a sjene vitkih košuta presijeku zrak i polegnu 
pod cvjetove. 

Prvi cvijet, do nogu Najdraže, duboko se sagne, 
čaška se otvori, a iz nje siđe bijelo djetešce, krasnih 
plavih očiju i nasmijano. ' 

Vrijeska priđe i pogleda u čarobne oči. 

— Tko si ti? 

— Tvoj bratac. 

— Mo-oj bra-iac? Ti si se vozio s nama? 

— Da. Kad si me ti odgurnula. I kad si tražila, 
da me Najdraža zatvori. 

— Oh, oprosti! — ponikne Vrijeska na koljena i ra- 
širi ruke, da ga zagrli. — Ja nisam znala, da si to baš ti, 
lijep kao anđeo. Samo mi reci, hoće li iz svakog onog 
cvijeta izviriti jedan bratac? 

— Ne-e... Oni spavaju. 

— E! Pai ti si spavao, a sad si ipak ovdje. 

— Ja sam se vozio već u kolima, dok njih nije bilo. 

* — Istina! — klikne Vrijeska i toplo ga zagrli. — 
Prekrasan si. Dragi i Najdraža će se jako radovati, 
kad te ugledaju. Poznaješ li njih? 

Mali se umjesto odgovora samo nasmiješi i pogleda 
na ležaj. 

Vrijeska se iznenadi. 

— Pa ti se držiš kao njihov stari znanac. 


Sve košute se od milja srdačno nasmiju i jedna po 
jedna stadu prilaziti bijelome djetetu, da ga ogriju 

dahom. Mali je prestrašeno štitio bijelu košuljicu, no 
ipak se i nadalje nasmješkivao, razdragan svime što 
doživljuje. 

Najednom se otac i majka dignu s ležaja. Dječak 
odmah poleti k majci, u njene raskriljene ruke. 

Vrijeska lako stisne zube, a lice joj trzne. Sve riječi 
joj ponestale, sve misli odbjegle. 

Otac joj priđe. 

— Vrijeskice! Oprosti tome malenom djetetu, što 
je zaželjelo da nas vidi i da voli Najdražu, tebe i mene. 
Radi toga se ne ljuti na nj. Ti si dobra. 
= Vrijeska se prene. Podigne pogled prema ocu. Sa- 
ma ne zna, šta bi rekla. On je rekao istinu. Ne smije 
joj biti krivo, ne smije. 

— Dobro, dobro! Meni se bratac i sviđa. Već me je 
prevario. 

— Kada, Vrijeskice? 

— Ha, pa kad se je u kolima dao otjerati, tobože 
da ne će više doći. A sad je ipak došao. To je čista pre- 
vara, zar ne? ' 

— Neka mu bude! — mahne otac rukom, — Ti ipak 
ostaješ moja prva i jedina Vrijeskica. 

Ove su riječi do kraja ublažile Vrijeskinu dušu. 
Ona se razvedri i poljubi oca u usta. 

Taj se čas sve uzgiba. Najdraža se s djetetom živo 
zaigra, košute joj stale stresati rosu, da dijete umije, 
zelene grane se uznjihale i rashlađivale ugrijani zrak, 
otac je na strani razgovarao s vozačima, koje je do- 
vela čežnja za djetetom, zahvaljivao im, što su mu do- 

vezli Najdražu i Vrijesku, sve posta bučno, sretno. Sve 
se uskomeša: i glasovi, i pokreti, i ljudi, i košute. 

Slika prostora se mijenja, poprima čudnovate nove 
oblike. Sve linije uviru jedna u drugu, stapaju se, pa 
opet poteku u neki novi pravac, iz kojega se sipaju 
sami zlatni krugovi i sjedaju joj na glavu. 


V. 


— Dosta, dosta! — vikne prigušeno, naglo se trgne 
i probudi. S lica joj se cijedio znoj i kapao na jastuk. 
Male ruke su počivale ispružene uz tijelo, pune umor- 
nosti i takve težine kao da se više nikad ne će moći 
podići. 

— Mamice! — zovne tiho. Ništa. Tišina. Sad do- 
bro napne uši. Iz druge su sobe dopirali glasovi. Pre- 
poznaje ih: majka razgovara s liječnikom. 

— Mamice! — zovne glasno, i za čas se vrata otvo- 
re. Oboje su unišli u sobu i približili se njenom kre- 
vetu. 

Vrijeska zna, da to nije više nikakav san, pa ipak 
joj se čini, da se njen san nastavlja, i gleda s očekiva« 
njem, što će se događati. Šteta samo, što je boli glava, 
pa se ne može pravo veseliti. Nehajno se prepušta, da 
je liječnik pregleda, ne zbija nikakve šale kao ina- 
če, kad bi on dolazio u kuću. Malokad ih je posjećivao 

poradi čije bolesti. Dolazio bi iz prijateljstva. Majka 
i otac su odavna s njime veliki prijatelji. Pa i ona, 
Vrijeska. No danas nema volje ni da ga pozdravi. Po- 
sve je ravnodušna, ali ne bolesna. i 

— Samo me boli glava... 

— Uh! Ta glava! — naljuti se tobože on i nako- 
struši obrve, što joj se je uvijek jako sviđalo, a sad 
joj se čini, da je to nešto čudesno, kao u snu, gdje iz 
ničega samo nastane nešto, pa stane govoriti, 

— Obrve ti se već pomiču, striko. Sad će progo- 
voriti. 

Majka i liječnik se nasmiju. Vrijeska ih začuđeno 
pogleda. Ipak, smiješak zaokruži njena usta i lice joj 
se primjetljivo razvedri. 

— Glava te ne smije boliti! — zapovijedi on. — 
Zato ćeš čitav dan ostati u krevetu. Popit ćeš jedan 
prašak. Popit ćeš ga hrabro i veselo, zar ne? Onako 
kao žaba vodu! 

— Fuj! 

— Šta fuj? Žaba, ili voda, ili prašak? 

— Sve! Ali najprije sam mislila žabu i vodu. Zašto 
žaba ne pije čistu vodu? Zašto košute vole samo vodu 
iz izvora? od 

— Eh, to je teško pitanje! Ima i među ljudima ža- 
ba... i košuta. Neki vole piti samo iz čistog izvora, a 
neki su sretni samo u blatu i mulju. Znaš, to ti je ta- 
ko, kako se kome sviđa. 

— Žaba je onda strašno glupa, kad joj se sviđa 
blato. 

— Pa-a... Možda je glupa! Ona se ne smatra glu- 
pom. Misli da je pametna. 

— Jo-oj! Zar je čak tako glupa, da misli da je pa- 
metna!? Jo-oj! : 

Vrijeska se nasmije, a za njom liječnik i majka. Po- 
traje to trenutak, kao neki bljesak. Opet zavlada oz- 
biljnost. Liječnik je prihvati za ruku, malo podrži i 
nakostruši se na njenu groznicu. Brzo ode s majkom u 
drugu sobu. 

Razgovarat će o njoj, to je jasno. Ona napinje uši 
i nastoji uhvatiti njihove riječi, ali joj ne uspijeva. 
Čuje samo jednolične glasove. Ipak, kad se je najma- 
nje nadala, razabere najednom, da je liječnik izgovorio 
»... i previše duševno razvita.« 

Bog zna, kakav je pak to prašak! Nije li prašak,. 
onda je bolest, pak će opet svršiti stvar s praškom. Na- 
kostrušeni striko nema drugog posla, nego da traži po 
svijetu bolesti. Samo da ne bi još štogod pronašao! 

Napne uši. Dobro je. Više ne razgovaraju o njoj. 
Čuje riječ Miro i djed Majkić. Dakle govore o njenom 
ocu i djedu. Striko njenu majku zove Marija. Čudno- 
vato, kako veliki ljudi imaju svakakva imena: Marija, 
Najdraža, mamica, gospođa Jelenić; onda: Dragi, Mi- 
roslav, Miro, gospodin Jelenić, tata; onda: djedo, djed, 
Majkić, gospodin Majkić, mudri starac. Bože! Koliko je 
toga. A ona je jednostavno Vrijeska. Još je nije ni- 
tko nazvao drugačije. Hvala Bogu! Ona se ne bi ni 
odazivala. 

Vrijeska se zaplitala u svakakve misli, a sve ju je 
zabavljalo kao da je u ugodnom društvu same djece. 

Zato nije imala kada opirati se majci, kad ju je povijala 
hladnim oblogom. Čak je i prašak progutala kao po- 
slasticu. Napola je na zemlji, a napola lebdi u nekom 
polusnu. Preko očiju joj pada laka magla. Kroz nju 
razabere, kako je majka upiljila u nju nepomičan is- 
Pitljiv pogled. 

Vrijeska se osmjehne. 

— Ah, molim te! Misliš li, da ne znam za onaj cvi- 
jet? Šta ga kriješ preda mnom? 

— Što to? Kakav to cvijet? Što krijem? 

— Neka ti dođe moj bratac. Pa se igraj s njime. 

— Ali, dušo! Ti si sanjala. Nemam ja nikakva cvi- 
jeta. Samo tebe, Vrijeskice. 

— Ne varaš me? 

— Vjeruj mi! Ne varam te! 

Dvije krupne suze panu pred Vrijesku, na pokri- 
vač, koji ih odmah upije. Vrijeska se zagleda u nji- 
hove vlažne tragove. U njima osjeća, da je Najdraža 
rekla istinu. 

— Zašto su ti potekle suze? Nemoj plakati, molim 
te. Zašto plačeš? Dragi će se jako žalostiti, kad sazna 
da ti plačeš. 

— Ne ću. Evo, ne plačem. Smijem se! — na silu 
se nasmije, ali Vrijeska je već slabo marila, što je oko 
nje. Nema više nikakva bljeska spoznaje, nemoć je 
tako jaka, da ju je već povukla u neki polusan, kad 
se riječi samo čuju, a ništa ne prodiru i ništa ne znače. 

Osjeća na čelu laki dodir ruke. Ništa je to ne smete 
u svijetu njene mašte. Ruka Najdraže je dio nje sa- 
me. To osjeća, ma da ne bi znala reći. Zato još malo 

pomakne glavu, da joj čelo bude dobro smješteno poa 
položenu ruku, koja je tako ugodno hladi. 

Već se nalazi pred žabinjakom. Bara je mutna, sme- 
đa, sluzava. ' 

— Fuj! — rekne glasno i hoće da pljune, kad naje- 
dnom opazi, kako neka ogromna žaburina ide ravno 
prema njoj, a tako ogromnim koracima, da će u po- 
sljednjem koraku sigurno stati Vrijeski na glavu. 


— Jao! — vikne opet glasno i uhvati se za glavu. 

— Najmilija...! Dušo moja...! — tepala je maj- 
ka jedva sustežući plač. — Nemoj se bojati. Ja sam 
uza te. 


Vrijeska se samo trgne, ali ne na riječi, nego na bli- 


zinu žabe, pred kojom je doduše spasila glavu od bla- 


ta, ali ipak rugoba stoji sasvim do nje i drži se vrlo 
oholo kao svi glupaci. 

— Što hoćeš? — progovori Vrijeska hrabro, prem- 
da je u sebi umirala od muke. 

— Ja? Želim te otjerati odavle. Tu je moje kra- 
ljevstvo, a ne tvoje. 

Oho! — pomisli u sebi Vrijeska. — Ta govori čak 
o kraljevstvu. Pogleda pažljivije. Doista. Na glavi 
žabe sja kruna. To je ipak previše. 

— Odakle ti kruna? 

— To se tebe ne tiče. Ja je imam odavna. Zato 
imam vlast, da ovdje zapovijedam. Ti se smjesta udalji, | 
ili se imaš pokoravati mojim zapovijedima. 

— Oho! — podrugljivo se nasmije Vrijeska. -— Pa 
da imaš stotinu kruna na glavi, ja te ne ću slušati, jer 
si ti glupa žaba. 

. rila. 


— Što-o-0? Što si rekla? — prasne žaba uvrijeđe- 
na u dubinu, nadune se i najednom stane iskašljavati 
blato. Iz bare smjesta proviri bezbroj glava i za tren 
se nađu oko svoje vladarice te stanu činiti isto: iska- 
šljavati blato. 

Vrcalo je to blato prema Vrijeski, hvatalo joj se već 
haljine, ali ona se ne pomakne. Pred žabama ne će 
bježati. Treba smisliti, kako da ih nadmudri. 

Nebom prođe oblak. Na ruku joj panu dvije kru- 
pne kapi kiše. Ona oprezno podigne ruku, da se kap- 
ljice ne iskotrljaju i ne panu u blato. Pritom drugu 
ruku podmetne pod naškropljenu. Sva sreća! Jedna se 
kapljica nije uspjela održati na gornjoj ruci, pa je tako 
pala na donju, ravno na dlan, i ostala je spašena od 
blata. ' 

— Hvala ti, Vrijeskice! — oglasi se jedna, zatim 
druga. 

— Uzvratite mi ljubav! — zamoli Vrijeska. — Po- 
mozite mi nadvladati ove nesretne žabe. 

Kapljice se uzgiblju, očito ih je ta molba uznemi- 


— Vrlo rado bismo uzvratile tvoju ljubav, — rekne 
veća — samo ne možemo ispuniti tvoju želju. 

— Da nadvladamo žabe? ' 

— Da, žabe. Mi smo došle s neba. Nebo se nikad 
ne upušta u borbu s glupošću i s prljavštinom. 

— 22722? 

— Ne razumiješ? Čudiš se? Ja ne znam, kako da 
ti to objasnim. To je takva stvar, da ju jednostavno 
treba razumjeti. Meni je ta stvar sasvim jasna. Glu- 

pana ne možeš pobijediti. Prije ćeš to postići kod ono- 
ga, tko je zao. Zao može postati dobar, ali glupan ni- 
kada pametan. Zato pođimo mi odavle, da nas ne upr- 
ljaju. Vidiš, da je sve u blatu. I ona žabja kruna blje- | 
šti u blatu. Bježimo. 

— Ali je moja haljina već prljava... 

— Ništa zato. Mi ćemo ti je isprati. Sad samo put 
pod noge. 

Vrijeska se okrene i otrči. Za njom se razlegne gro- 
hotno regetanje. ; 

— Ipak su bezcbrazne! — stane i okrene se, kad je 
već daleko odmakla. 

— Zar te to dira? — sažalno će kapljica. — Glu- 
paci se rado rugaju, to upamti. 

— Oh, strašno mi je! — ote se bolno Vrijeski. — 
Nisam trebala to doživjeti. Dajte mi sada isperite ha- 
ljinu, da takva ne dođem kući... 

Kapljice se prihvate posla. Pred Vrijeskinim su oči- 
ma nestajale mrlje, no ona vidi, da i kapljice bivaju 
sve manje. ' 

— Nemojte otići, nemojte me ostaviti! — zamoli 
gotovo plačući. — Najdraža je danas isplakala dvije 
suze. Ja bih joj ih htjela povratiti. Pođite sa mnom. 

Jesu li je to poslušale njih dvije, ili joj je oblak is- 
tresao nove dvije kapljice, ona ne zna. Zna tek, da joj 
je haljina čista, a na dlanovima nosi dvije divne kapi, 
bistre i svjetlucave kao dragulj. 

Trči kući, vrata se širom otvaraju, ulazi u jednu 
sobu, pa u drugu. Nalazi Najdražu sagnutu nad praznu 
posteljicu. 

— Mamice, evo ti vraćam, što si mi darovala. Spre- 
miih... Dragi ne smije znati, da si ti plakala. Spremi 
ih natrag ... U srce. 

Majka ispruži ruke i oprezno prihvati svjetlucave 
kapi. 

— Ali kako ću ih staviti u srce? Ja ne znam. 

— Nebo zna. Nebo će ti sve reći. 

Majka se osmjehne i spremi suze u njedra. Lice 
joj se tako preobrazi i prosjaji, da Vrijeska pred tim 
sjajem stade zaklanjati oči, pa ih pokrije rukom. 

Doista, ne samo u snu, nego zbiljski prinese ruku na 
oči. Isprekidano rekne glasno: 

— Tako si lijepa, mamice. Ja.. te... ne mogu... 
gle-da-ti. Imaš... suze... u... nje-dri-ma... Ja sam 
...tiih... vratila.... 

Mlada žena se vidljivo trgne. Ne vjeruje svojim 
ušima. Ne zna, bi di plakala ili da se smije. Sagne se 
nad dijete, upilji pogled u goruća ustašca, koja su se 
nešto pomicala, nešto izgovarala, no nije mogla ništa 
razabrati. 

Vrijeska je još uvijek sanjala. Potraje to dugo, ba- 
rem se tako činilo majci, kojoj je svaki otkucaj sata 
sablasno odjekivao. ' 

Konačno se malo tijelo pomakne i protegne, a u 
zraku zadršće tihi zov: 


— Ma-mi-ce! 

VI. , 


Za kratak čas bila je Vrijeska već preodjevena u 
suho rublje. Osjećala se svježom i lakom, što se odra- 
žavalo i na njenome vedrom licu. Na svoj je način pri- 
povijedala majci, što je sve sanjala. Pritom su se obje: 
veselo smijale, osobito majka, koja je slušala najvećim 
zanimanjem i u sebi povezivala pobrkane slike, što ih 
je Vrijeska nizala ne kako su doista slijedile, nego kako. 
bi joj upravo palo na pamet. Na kraju su iz tih pobr- 
kanih slika, iz komadičaka snova, stvorile jednu novu 
priču, koja je opet nanovo zaokupila svu Vrijeskinu 
pažnju i zabavljala ju do smijeha. 

Bilo je vrijeme objeda, pa je majka morala izaći. 
Vrijeska osta u društvu novih junaka. Njena mašta 
ih je oživljavala i umnožavala. Pomicala je prstima 
kao da ih broji, i potiho pripovijedala o čudesnim div- 
nim stvarima. 

Iz druge sobe dopre odjek koraka. Prepoznaje ih. 
Htjede viknuti, ali se odmah suzdrža. Djedo je, dragi 
djedo. Prekrasni djedo. Uh, što ga voli! Ali neka raz- 
govaraju. Zidovi su milosrdni, lako propuštaju glas, 
ona je makar nevidljivi sudionik njihova društva. 

U mislima se odmah prenese tamo i sjeda za stol, 
za kojim sjede oni: djedo s dugom bradom i njena ma- 
mica. Sjede, kao obično, svatko na određenom mjestu. 
Zapravo to mjesto i nije određeno. Svatko ga je iza- 
brao sam i to upravo ono, koje drugi nije želio... I 
tako je ostalo. Vrijeska sjede do djede, kako bi iz 
bliza mogla promatrati njegovu bijelu dugačku bradu. 

Vrijeska napne uši. Čuje najprije tihi razgovor, koji 
stade bivati sve glasnijim i konačno poteče tako jasno, 
da mu razabire svaki glas, svako slovo. 

— Pokušao sam, da ga izbavim. Da ga barem pomi- 
luju... kad je već polovicu kazne odsjedio. Badava 
Zamolio sam, neka barem dopuste, da ga ti posjećuješ.. 
Ti i Vrijeska. Nije uspjelo ni to. 

— Bože! — zavapi ona. — I tako već skoro je 
godina...! 

— Jedna godina... Jedna godina! Ipak malo pre 
više. A još tri preostaju. : 

— Ja to ne ću izdržati, oče. Prevršilo je mjeru 
Kakav mi je život bez njega, pa još kad pomislim, di 
je sav upao, omršavio... Živi mrtvac. Ne, ne, ja to 
mogu... 

— Ne mogu!? — tobože plane starac. — Tebi j 
ipak lakše: imaš uza se dijete. 

— Bojim se i za Vrijesku. Stalno pobolijeva. 

— H! Pobolijeva... pobolijeva... Pa glavno da j 
živa. Uostalom, nije ni smrt nešto najgore. Nije 
osamljenost nešto najteže. . 

— Bože! Šta mi ti govoriš, oče? Zar da ostanem i 
bez Vrijeskice? Zar daito....? 

— Ma ne kažem, da će to biti. No smrtnik mo 
uvijek računati s nestalnošću svega, što ga okružuj 
pa zvalo se to živo ili mrtvo. Ja ti mahnem na 
ljudsko ludovanje za srećom. Nema sreće, draga Ma 
rijo. Budi sretna, ako je doživiš gore, iza zvijezda. 
ovo, ovo na zemlji? Ima dana da se stidim, što se zo 
vem čovjek. U'mome susjedstvu je ovih dana brat za 

klao brata. Zašto? Zato, što je drugi imao o nekoj 
stvari drugo uvjerenje. Kad je prvi, h... tako zvani 
pobjednik, izvukao nož iz njegova srca, trgne se i na- 
jednom pokunji. Zamalo stade plakati/ h...! Probu- 
dila se u njemu zvijer... H, ha! 

E, da! Tako je to, draga moja, tako, Marijo. 

Pogledaj, tvoj Miro. Čami tamo, čami. Zašto? Jer 
je uvrijedio kralja. Bože moj! Uvrijediti kralja! H! 
Sada vidim, da je ta uvreda bila i te kako na mjestu, 
jer je sam kralj odbio pomilovanje i odredio, da se s 
Mirom ima najstrože postupati, već prema zakonu. Ta- 
ko je jak, da se boji svojih podanika. H! Dobar znak. 
Drma se njegovo kraljevstvo. 

— Zar je molba odbijena? A ja sam se nadala.... 

— Pusti. Život će ga sam pomilovati. Zakoni ži- 
vota su jači od napisanih. Jaki su, kao i sam Bog. 

— Prema tome, oče, ostaje po starom? Prema to- 
me... samo neizvjesnost? 

— . Kakva neizvjesnost? Dopusti, sve je i te kako 
izvjesno. Niti će kralj vjekovati, niti Miro izdahnuti u 
zatvoru. 

— Bože, Bože! Ali kad ću ja to dočekati? 

Ona zaplače. 

— H! Kada! A da li znaš, kad će se sutra otvoriti 
cvijeće u vrtu? Ne znaš. A ipak znaš, da će se otvoriti. 
Pusti tu stvar. Raduj se Vrijeskici. 

— Pa radujem se, ali ne mogu biti sretna bez njega! 
— izgovori ona kroz plač. 

— Vjerujem ti, da ne možeš. Ali nigdje ne stoji, da 

baš moraš biti sretna. Ima tako rasplakanih sudbina, 

tako rasplakanih, koje se nisu nikada još nasmiješile. 
A ti si ipak već doživjela sreću. 

— Vjeruj, oče, kao da i nisam. Sve je prošlo. Sve 
živi samo životom uspomena, sjećanja. 

— Što ja mogu, Marijo? Ti znaš, koliko sam ja že 
lio tvoju sreću. Znaš, da je tvoja majka — Bog joj se 
smilovao duši! — bila protiv tvoje udaje za Jelenića 
Držala je, da je nestalan, da je zanešenjak, da mu je 
narav neizlječivo umjetnička, pa da će te zanemarivati. 
Ja sam ga, naprotiv, zavolio, upravo radi te umjetničke 
neizlječivosti. Svoj je. Nije dio čopora. Duša mu je 
bogata. I, konačno, Miro je dobar čovjek. On osjeća 
u prsima neizmjernu dobrotu, pa se boji, da bi to drugi 
zamijetili, i stane se vladati protivno. Ispada tada ko: 
jekako; i ludo i naivno. Samo ne onako, kakav je 
Znam, da se uz njega može biti sretan, pogotovo ti 
No, draga moja, jednu stvar je ipak Miro pogriješio: 
mogao je misliti što ga čeka. Uvrijediti pametnoga ČO- 
vjeka, to se može. No uvrijediti ludu, to je bilo i bit € 
uvijek opasno. Eto, tako je! Nego idem ja k maloj 
Valjda ne spava. 

Vrijeska se pridigne. Jastuk smjesti tako, da je više 
sjedjela, nego ležala. Njeno je lice bilo sada posve dru. 
gačije. Možda i nikad nije bilo takovo. Usne joj se 
čvrsto stisle, nježne crte se ukočile, pogled bio zami- 
šljen i hladan, a upiljila ga preda se, u jednu točku, 
sama ne zna u što. 

Ona prviput spoznaje, da su njeni sni nešto sasvim 
drugo, nego ono, što je sada čula. Ona osjeća, kako 

oko nje živi sasvim drugačiji život, nego onaj, koji ona 
nosi u sebi. Veliki ljudi razgovaraju sasvim drugačije, 
kad su sami, nego kad su s njome. Oh, pa oni ništa li- 
jepa ne sanjaju. Oni sanjaju samo ružno i zlo. Sirota 
majka i siromašni djedo. 

Djedo se pomoli na malo otškrinutim vratima. Vri- 
jeska ga odmah zamijeti, pozdravi ga i zamoli, neka 
brzo dođe. 

— Sjedni ovdje, dragi djedo! — pokaže na meki na- 
slonjač, a tako ozbiljno, da je starac namrštio obrve i 
samo se zagledao. Nakon duge šutnje progovori: 

— Od jučer si ti narasla, šta li je to? Nekako si 
velika... H! ' 

— H! — ponovi i Vrijeska. — Pa da, djedo. Narasla 
sam. Moram biti velika. 

— Ta-ko? — začudi se on i sjedne tik postelje te 
je prihvati za ruku. Ona pritom poljubi njegovu ruku 
i opet položi glavu na jastuk. Ležala je mirno, no s 
toliko ozbiljnosti, da starac nije s nje skidao očiju. 

— A iko ti je zapovijedio, da moraš biti velika? 

— Nitko. Ja tako hoću, djedo. 

— A šta bi ti, da si velika? 

— Išla bih u zatvor. Svi veliki ljudi moraju ići u 
zatvor. 

— Ta-ko? H! 

— Pa da! H! 

Njoj se je osobito svidio njegov »h«, pa ga je po- 
navljala. Zagledali se jedno u drugo kao da hoće pro- 
niknuti neku sakrivenu tajnu. Vrijeska je najviše gle- 
dala na bradu. Oduvijek misli, da se u njegovoj bradi 

krije stotinu najtajnovitijih stvari. Njegova žalost i 
smijeh su uvijek pokriveni bradom, a kad dopre riječ, 
onda je to sasvim drugačije, nego kad bi je izgovarala 
druga usta. Djedina riječ kao da dolazi iz neke daljine 
i mora si krčiti put kroz guste bijele stisnute pramene, 
Isto se u njima može riječ i izgubiti. Samo nestane. 

— Pošto bi ti išla u zatvor? — prekine starac šut- 
nju. — Tamo nije tako lijepo kao ovdje! — zaokruži 
on rukom, da. pokaže na sobu. 

— Pošto je išao. moj tata? 

— H! Pošto!? 

— Da, h, pošto! Pa ću i ja ići po to isto. Samo ću 
ja njega dovesti kući. On mora doći kući, da mamica 
ne plače. Daj vidi, djedo, da li ona još plače. Daj vidi, 
krasni djedo! Molim te, vidi. 

Starac ustane i pogleda u drugu sobu. Odmah se 
vrati, ali zataji, da Marija suludo zuri u prozor, a oči 
su joj već crvene od plača. 

— Nije ništa, dijete. Nije ništa. Soba je prazna, 
tvoja majka je otsutna... Sad ti meni pričaj nešto. 
Nešto lijepa. Kako ono ide o zecu, o lovcu, o zečevoj 
mamici? : 

— Ne znam. To više ne volim. Ne volim, pa ne 
znam. ć 

— A šio voliš? 

— Znam o košutama... 

— O-ho! — upade starac začuđeno. — O košutama! 
No, to će biti još ljepše. 

— Ah, nije baš tako strašno lijepo. Žalosno svr- 
šava. Znaš, djedo...! — stane pričati Vrijeska pri- 

tvorivši malo oči i zabacivši glavu. — Divna mjesečina. 
Srebrna kola jure. Znaš, jure... srebrna kola... Naj- 
draža i ja se vozimo na srebrnim kolima. Ali, znaš, 
uistinu su srebrna. Mi se vozimo. I k nama dođu ko- 
šute. Čitava povorka. Sad idemo svi. Da, ali sam za- 
boravila reći, da su upregnuti kukci. Ona četiri kukca, 
znaš ona četiri, koji su se počešali za uhom. Razumiješ 
li, koje mislim? 

— Kako ne! — klikne starac živo i veselo. — To 
su ona četiri kukca. Imaju dobro oružje uza se. 

— Jest, jest, djedo! — digne se Vrijeska. — Kako 
ti to znaš? Imali su oružje. I izboli su stražu. Pa smo 
onda unišli u zatvor. Ija, i... Ne tako. I Najdraža, i 
košute, i ja. Išli smo po mjesečini. Po jednome poja- 
su. Ja sam spavala na jednoj košuti. Jo-oj, djedo! Ta- 
ko sam spavala. Ti si ne možeš zamisliti. I košuta je 
spavala, i ja, i sve košute. I Najdraža je spavala. I 
Dragi je spavao. I cvjetovi su spavali. I onda je došao 
bijeli bratac. I onda je opet otišao. Onda više nismo 
spavali. Onda je plamen ugasnuo. Božje ovčice su nas 
dolje čekale. Božje ovčice su bile na straži, dok su ku- 
kci došli gore. Ja sam bracu poljubila. On je mene za- 
grlio tako jako, tako jako, da me nije ništa boljelo... 
Samo mi je bilo jako lijepo. Onda me je Dragi nosio. 
I brali smo po nebu zvijezde. Najljepšu zvijezdu smo 
ubrali za Najdražu.... 

— H! Krasno! Kako je izgledala ta najljepša zvije- 
zda? Po čemu ste znali, da je ljepša od drugih? 

— H! — zbuni se sad Vrijeska, ali ne za dugo. Pri- 
zna iskreno, kako joj dođe na pamet: — Mi smo samo 

znali, da je najljepša. Čim je tata rekao: »Ova će biti 
za Najdražu«, onda... onda smo mi odmah znali, da je 
ta najljepša. Znaš, djedo, ia je zvijezda bila jako ma- 
ljušna, tako.... Ma, znaš, kao iskrica. 

— Pa zašto ste izabrali tako maljušnu?. Najdraža 
zavređuje veliku zvijezdu. 

— Zato... zato, da je možemo bolje sakriti. Veliku 
bi tko vidio, pa bi nam je ukrao. Jer ljudi su jako la- 
komi za zvijezdama. 

— Ho-o, baš ne bih rekao — zaklima starac glavom. 
— Ne bi taknuli zvijezdu, da im baš sama pane u kri- 
lo. Zvijezda je odviše čista, šta bi ljudi s njome? Zga- 
zili bi je. Zvijezde su samo za izabrane. 

Vrijeska se smrkne i ušuti. Nijano je gledala star- 
ca, no taj kao da je otsutan nekoliko milja od njena 
kreveta. Takav mu je pogled, koji preko nje gleda ne- 
kamo u daljinu. Ona osjeća, da on nešto teška razmišlja. 

Nije tako jednostavno lako ni njoj. Napreže se, da 
shvati, šta je ono djedo rekao. Ne može razumjeti. 
Sjeti se njegova razgovora s majkom, od kojega zna 
samo to, da majka plače nekim teškim, teškim plačem 
i da je tata u zatvoru i mora da je jako nesretan. Ona 
si nastoji predočiti taj zatvor, ali joj pritom dolaze pred 
oči samo srebrna kola, povorka košuta, divna mjeseči- 
na. Tako ipak valjda nije... Jer onda ne bi onako tu- 
žno razgovarali. 

— Djedo...! Dragi djedo! — povuče ga za ruku, 
našto se starac trgne. — Kako izgleda njegova soba? 
I što on radi čitav dan u sobi? 

— H! — otkine se opet. — Pa... jednostavno iz- 
gleda. Ima krevet... Ima stolić... Ima prozor s re- 
šetkama . .... 

— Zašto su rešetke? 

— Ha-a, pa tako! Da ne bi vjetar digao sobu u 
zrak... Tamo jako puše. 

— Djedo! Gdje je ta kuća? Zar ona, kraj koje smo 
onda prolazili? Znaš, onda, kad je padao snijeg i ti si 
se poskliznuo. Ti bi bio pao, da te nisam ja držala za 
ruku. Sjećaš li se? Onda smo stali. Onda je tamo sta- 
jao vojnik, tamo pred onom velikom kućom, gdje ni 
jedan prozor nema zastora. Svi prozori imaju rešetke. 
Ja sam mislila, da su unutra velike ptice. Recimo tako 
velike, široke ... — raskrili ruke, što je najšire mogla. 
— A ti si tužno zaklimao glavom. Pa si rekao, da jesu 
unutra ptice, samo se zovu ljudi. 

— H! — oglasi se starac. — Jest, tako sam rekao. 
Sjećam se. Jest. Imaš ti pravo. Da, ono je kuća, u ko- 
joj su... zatočene ptice, koje se zovu ljudi. 

— Kako mogu biti ptice, kad su ljudi? 

— Pa tako, vidiš. Htjeli bi da polete na slobodu, a 
ne mogu, jer su ljudi. Da, da. Ljudi su. Ne smiju da 
polete. Ptica smije. Čovjek ne smije. 

— Čuj, djedo! Ja bih htjela da mi kažeš ono... 0 
kralju. Kako je tata uvrijedio kralja? Zar je on bio 
kod kralja doma? A ništa mi nije rekao... 

— Ha-ha-ha! Vrijeskice, tebi se u malenoj glavici 
vrzu prevelike stvari. No, ja ću ti ipak odgovoriti na 
pitanje. Inače bih bio nepristojan. Tvoj tata nije bio 
kod kralja, pa ti onda nije mogao ni reći, da je bio. 

— Kako onda kralj može reći, da ga je uvrijedio 
tata? Sigurno nije tata ništa kriv. 

— Da, nije kriv. . To imaš pravo. Ipak, kralj može 
zatvoriti onoga, iko nije kriv. Zato je on kralj... 
Može sve. 

— I kad bi ga kukci izboli? Zar i onda? 

— E-e, vidiš, onda ne! Samo onda ne, ako bi ga ir 
boli kukci! — klikne veseli glas, dok je smiješak star- 
čev ostao pod bradom. — Kukci, strijela, grom, puška, 
potres, to su jaki neprijatelji, da se od njih ne može 
“obraniti ni kralj. 

— Znaš šta, djedo? Onda ćemo uzeti sa sobom ku- 
kce. Pa ćemo poći tamo. Pa ćemo osloboditi tatu. On- 
da... ako bi nam kralj branio, onda ćemo samo pustiti 
kukce. Pa će onda... biti dobar. Pa će još tatu lijepo 
moliti za oproštenje, zar ne? 

— Svakako! 

— Dobro. A kada idemo? Moramo se žuriti. 

— Kad ti ozdraviš. Ja ću doći po tebe. 

— Popodne? Ali ja još nisam sakupila kukce. Mo- 
rala bih se najprije dogovoriti s Božjom ovčicom. Znaš, 
to je ona, koja se vozila sa mnom. Na zlatnim kolima, 
Onda, kad smo išli tražiti moju majku. Znaš, ona. Ah, 
da, ti nisi bio s nama. 

— Ipak znam. To je ona, što ima crven kaputić s 
crnim piknjicama. 

— Da, da, da! Ma kako ti sve znaš! Da, ona je to. 
Ona je pametna. Sve zna. Ja ću nju zamoliti. Ona će 
pozvati vojsku. Ti onda dođi, djedo. Pa ćemo ići. 


56 


— Kako ne! Samo ti moraš ozdraviti. Prije ne mo- 
žemo krenuti. ' 

— Rano ujutro... ja mislim, da će biti već sve go- 
tovo. Ti dođi samo. Ali rano, djedo. Ja ću te čekati 
s njima. Ja ću biti na brijegu kuće. i 

Vrijeska je govorila takvim žarom, da mu je bilo 
nemoguće odbiti. Oči joj sjale od zanosa i vrućine, 
suhe usne žarile se i jedva hvatale zrak. 

Starac joj nježno takne rukom vruće čelo i poljubi 
je u kosu. Par puta zatrepta očima, da bi potisnuo 
suze. 

— Vrijeskice! Nemoj me čekati na brijegu! — za- 
moli toplo, znajući da je to zaista kadra učiniti. — Ja 
ću doći ovamo. Ti me počekaj u posteljici. 

— Ja... ja... ja bih te čekala ovdje, ali onda... 
Ja ne znam, kako bude htjela Božja ovčica. Možda će 
ona htjeti, da se sastanemo na brijegu. Ti samo dođi 
na brijeg. 

Starac je pažljivo pogleda. Jasno mu je, da je Vri- 
jeska već stvorila odluku i da od te odluke ne će ni- 


pošto odustati. Zamisao ju je odviše zanijela, što nije 


čudo, jer je ne samo dijete i u vrućici, nego posjeduje 
velikim dijelom Mirinu narav. Jedna misao, tek se 
rodi, već bude poduprta i okićena bujnom maštom, 
koja je kadra stvoriti najdivnije ljepote. Sreća samo, 
što ima isto toliko razbora, da u svemu traži smisao 
iznačenje, pa je tako njen duševni život bujan i krasan. 

— Vrijeskice! — nježno progovori i nadvije se nad 
njeno uzglavlje, prihvativši joj obje ručice. — Ja bih te 

lijepo molio, da me počekaš ovdje, upravo u posteljici. 
Sigurno ću doći. Obećajem ti. 

Njene usnice nešto zadršću. 

— Pa ja bih rado, — rekne glasom, koji će sad na 
proplakati — ali šta ja znam, bude li pristala Božja 
ovčica. Pa ona... ona mora odlučiti. Pa ona... ona 
može imati svakakvih neprilika... Jer kukce sakupiti, 
to je težak posao. Oni su... znaš, onako... Samo se 
češu za uhom. Možda će se oni protiviti. Lijeni su. Da, 
to sam htjela reći. Kad im se zapovijedi nešto, onda 
znaju biti pametni. Inače... oni nisu ravni Božjoj 
ovčici. 

Starac na te riječi samo strese glavom. Šta se može! 
— pomisli u sebi i odluči ostati. Spavat će u susjed- 
noj sobi. Rekne to maloj. 

Vrijeska se oduševi. 

— Pa da, djedo! Zašto da ideš... pa.. pa onda opet 
dolaziš? 'Ti ćeš meni još pomoći. Meni i Božjoj ovčici. 

— Dakako, dakako! Hvatat ću kukce. Sve ću ih 
stavljati u jednu torbu. U vreću. 

— U vreću! Vreća je veća od torbe. U vreću! — 
ushićeno pljesne rukama. — Napunit ćemo vreću. On. 
da će unutra biti jako puno vojske. Više, nego ima 
kralj. 

— Više, više, dakako! 

On se par puta prošeće. Približi se opet k postelji 
i stane. 

Vrijeska je već drijemala. 

Uđe Marija s liječnikom. Ovaj joj opipa bilo i iz- 
mjeri vrućinu. Zadovoljno klimne Mariji i starcu. 

Starac još ostane uz malu. Tiho sjedne do poste- 
lje i netremično se zagleda. Prozirna je i krhka kao 
ljiljan. Tako je izgledala Marija, njegovo najdraže di- 
jete, dok je bila malena. Samo kosu ima Mirinu. Kosu 
i oblik lica. Izražaj je isti kao u Marije. Izražaj slatko- 
bolan. Izražaj neispunjene čežnje. Taj će ostati. Ni- 
šta ga ne može izbrisati. Kao i u Marije. Ni ženstvo 
ni materinstvo nisu ga izbrisali. Još danas Marija, kad 
je sa svojom nutrinom i zaboravi da je iko gleda, ima 
taj slatko-bolan izražaj. Čežnja za srećom, koju ne mo- 
že dostići. Gledanje sreće, za kojom se uzalud pružaju 
ruke. Ima u tome nešto djetinje, a kad se još smjesti 
na usta djeteta, onda je to odraz nečega nadzemaljskog. 

Njegov život već se spotiče. Skoro će se srušiti. No 
on je tako sretan. Neka samo diše to dijete. Tada i 
on sanja nešto slatka, nalik priči. I njega nešto vuče 
i stavlja ga u sitne djetinje oblike, u kojima se čovjek 
gubi i osjeća malen, pa biva dobar kao dijete, nevin 
kao dijete, ovo, ovo dijete. Prozirno kao ljiljan. Svaki 
Vrijeskin disaj bi najradije uhvatio na svoje dlanove, 
jedan po jedan. 

Duge tamne trepavice zasjenjuju Vrijeski oči. To 
joj daje još jači izgled umornosti i poziva na sućut i 
žaljenje. 

On osjeća duboko ganuće. Učinio bi sve, samo da 
te oči nikada ne proplaču. Makar hvatao kukce i no- 
sio ih u vreći...! 

— H! Anđele maleni! — prošapće, potresen poljubi 
malu ruku, još nešto promuca i na prstima se zaputi 
u drugu sobu. 

Još jednom se u koraku okrene. Pričini mu se, da 
Vrijeska nešto govori. On tiho pritapka i nagne se 
sasvim do lica. Usnice se pomiču, no nije čuti ništa. 
Ona se smiješi. 

— Dobro .je! — rekne sam sebi. — Neka se samo 
smiješi. To više vrijedi od svega. 


VII. 


Ne potraje dugo Vrijeskin san. Ona se probudi u 
rani popodnevni sat. Sunce je žeglo. U sobama je bilo 
sparno, ma da su svi prozori bili zastrti. Majka i djedo 
su sigurno vani u hladovini, a to je iza kuće. 

Ona brzo ustane i oprezno se zaputi da izvidi. Pro- 
viri na prozor, koji gleda na voćnjak. Nije se varala. 
Djedo i Najdraža sjede pod orahom. Ona mu nešto 
čita, a on šara po pijesku tankom šibom. To će potra- 
jati dugo, dakle ima vremena... 

Istrči pred kuću u cvjetnjak. Svi su cvjetovi kao 
popareni. Zemlja je suha. Ne će se poznati otisci. Ona 
utrči u jednu, pa u drugu gredu. I najmanja grudica 
zemlje je naoštrena od suhoće, da sve grebe. Ne smeta, 
Ona prevrće i traži. 


— Ho-oj! — klikne veselo. — Ima ih, ima.. Djedo! 
— stane dozivati, no uzalud. — Pa dobro! —rekne sa- 
ma sebi. — Sama ću. 

Čvrsto sjedne i stade prevrtati zemlju. Veliki gr- 
movi cvijeća gotovo su je prekrili. Ispod ruke su vr- 
cale grudice zemlje. Tek bi zamijetila kukca, brzo bi 
ga pokrila rukom, no ne za dugo, jer se je kukac htio 
izbaviti,«a njegovo pomicanje: ju je strašilo. Zato brzo 
podigne ruku. Kukac se dade u bijeg. Opet ga brzo 
poklopi. Dok traje ta borba s jednim kukcem, već vidi 
tamo drugoga, kako se popeo na grudicu zemlje i mir- 
no promatra. Za tren ga poklopi, no već je pobjegao 
prvi. Bože, šta će stvoriti! 

— Djedo-o! Dje-do-o! — stane dozivati. 

— Vrijeskice! — oglasi se majka s prozora. — Pa 
gdje si ti? Ja te tražim posvuda. Gdje si? Odakle se 
javljaš? 

— Tu sam... Žurno dođi... I vreću donesi... 

Za čas se majka nađe u vrtu. Stane. Ne zna, na 
koju bi stranu i na koje mjesto. 

— Vrijeskice! Gdje si? , 

No Vrijeska je šutjela, zaokupljena najvećim po- 
slom. Pronašla je jamicu, u kojoj se sve crnjelo od 
samih kukaca, velikih i malenih. Svi joj se htjedoše 
razbježati na sve strane, pa ih je zgrtala onako popri- 
jeko, ne mareći, što joj sve dolazi pod ruku. Jamu je 
već zasula, puna je, čak već dobiva brdo. Čuje doduše, 
da je majka zove, pa se i odaziva, čak joj svašta pripo- 
vijeda, no posve tiho, onako samo u mislima, jer dru- 
gačije nema vremena. Ruke joj dršću od uzbuđenosti. 
Žuri se. To će biti vojska, da je milina. Već osjeća 
ponos. Misleći da je već završila, najednom se zapre- 
pasti. Iza njenih leđi kukci trče, upravo su se mahnito 

dali u bijeg. Pa šta je onda to? Da nije možda sasula 
jamicu samo zemljom, a oni su svi vani? Brzo ih po- 
kuša pohvatati. Grozničavo vikne: 

— Vre-e-ću, vre-eću...! Djedo ...! Mamice...! 

— Oh, tu si ti! — odahne majka, zagledana upravo 
u gredu, s koje se javio glas. Sva u strahu požuri me- 
đu cvijeće, gazeći po gredi neobzirce. Nađe malu, ka- 
ko sjedi usplamtjelih obraza i grozničavih očiju, bosa 
u košulji za spavanje. Ugrabi je kao plijen i ponese 
u kuću, ne mareći za plačne prigovore. Na pragu je 
stajao starac. Vrijeski uspije, da ga povuče za rukav, 

— Djedo...! Mnogo ih ima. Vreću donesi... Ma- 
mice, pusti me! 

— Ne ću te pustiti. Vrijeskice, ne ću. Ti si još bo- 
lesna, pa mi u košuljici izlaziš. Moraš me poslušati... 
Moraš ići u krevet. Sutra... Sutra ćemo zajedno izići 
u vrt. 

— Ja ne mogu sutra... Ja ću sutra izići s djedom.. 
Pusti me, mamice. Pusti me. Sutra ja nemam vremena, 
Danas moramo sakupiti vojsku. 

Djed je sve vrijeme išao za njima i tužno se osmje- 
škivao. Vrijeska je krilila rukama i mahala nogama, 
samo da se izbavi. No ruke su je čvrsto držale i doni- 
jele je ravno u krevet. 

— Mamice! — zaplače mala. — A ja moram... ići 
...s djedom... U zatvor... Da oslobodimo tatu. 

Mlada žena izgubi snagu, baci se do njenih nogu i 
zarida. 

Vrijeska ni ne trene. Što se dogodilo? Htjede zapi- 
tati djeda, pa ga potraži očima, no njega nije više bilo 


62 


u sobi. Opet se zagleda u majku. Plače. Samo plače. 
Da nije ona skrivila...? Zar zato, što je otišla u vrt? 
Sigurno zato.... ' 

Pomakne se do nje i položi glavu do njene. 
Nemoj plakati! Najdraža! Ja ću te 
ležati... Mamice... 


— Najdraža! 
uvijek slušati. Najdraža, ja ću ... 
ja sam htjela samo vojsku... sabrati... 

Vrijeska osjeti, da ju je majka pogledala u oči tako 
čudnovato, kako to još nikad nije bilo. I napola se smije, 
a napola plače. Pa samo gleda u nju, ravno u oči. 


— Oh! — otkine se najednom, i ruka privuče VrTi- 
jeskinu glavu na grudi. — Da ti znaš...! Da ti znaš, 
Vrijeskice ...! 


— Što ja ne znam? Reci mi, što to...? 

— Da ti znaš, kako ja ljubim tvog tatu! 

I opet zarida. 

— Pa ja to znam. Znam, znam. Vjeruj mi da znam. 
Onda nemoj više plakati. Ti njega ljubiš. I on tebe 
ljubi. I ja tebe ljubim. I ti mene ljubiš. I ja njega 
ljubim. I on mene ljubi. Zar ne? Zato on mora doći. 

Čim to izgovori, opet osjeti, da je majka onako ču- 
dnovato . gleda. 

— Zašto me tako gledaš? 

— Oh! Ne mogu ti to sve izreći, dušo. U meni se 
nešto kida i hoće provaliti napolje. Ali ne može. Dušu 
bih ti htjela svoju dati, dušu i srce. Daj mi živi, ne- 
moj se izlagati. 

— Pa ja živim. Zar ne vidiš? 

— Kad sam došla u ovu sobu, pa sam ugledala pra- 
zan krevet, onda... Vrijeskice... Onda se je moje srce 

skoro raspolovilo... Pomislila sam nešto teška... No, 
to je prošlo. Ti si ovdje. Ti si živa, moja, Vrijeskice 
draga. Što te je odvelo u vrt? Jesi li nešto sanjala? 

=: Ne znam. Ali ja sam se s djedom dogovorila, 
da ćemo krenuti sutra. Trebalo bi svakako pronaći 
Božju ovčicu. Onu, znaš, onu... 

— Znam, onu....! 

— Koja se vozila sa mnom u zlatnim kolima? Ti 
znaš, da mislim nju? 

— Znam, znam. Baš na nju sam odmah pomislila, 

— Djedo bi mogao olakšati njoj. Ona je već malo 
stara. Polako hoda. Pa bi djedo sabrao vojsku. Nju 
bi to tako razveselilo. 

— Imaš pravo! Djedo će to i sam uvidjeti. On je 
uvijek bio uslužan, pa će se tako lijepo ponijeti i pre- 
ma Božjoj ovčici. 

Jedva to izgovori, kad se starac pojavi s vrećom. 
Jedva ju je vukao, a vukao ju je, mili Bože, kao da je 
u njoj sav teret ovoga svijeta. 

Vrijeska se sva ukoči. Oči joj narasle i ni da bi tre- 
nule. Dah joj ponestane. ' 

— Tu neka budu! — prisloni vreću u prazan kuti 
tobože još izvidi, je li dobro zavezana. — Da mi ne bi 
koji pobjegao. ' 

Vrijeska bi nešto rekla, ali ne može progovoriti, 
Dade kažiprstom znak, neka bi djedo došao, da joj brzo 
ispripovijeda, kako je došao do tolike vojske. 

— H! — klimne starac i sjedne do nje. — Što ka- 
žeš na to?2_ Nisi očekivala, zar ne? Sad možemo biti 
bez brige. Svi su unutra. 'To samo vrvi. 

Vrijeskino lice je još uvijek jedno nepomično čuđe- 
nje. Konačno joj se usnice pomaknu. Promijenjenim 
glasom tiho promuca: 

— To... 10... 
čica, zar ne? 

— Nego šta! Ona je otvorila krila, kao ja sada ovaj 
kaput, pa je samo tjerala. Načinila je takav vjetar, 
da su kukci samo grnuli u vreću. Ja sam držao vreću. 
Bivala je sve teža i teža. Vjetar sve veći, pa vojska 
samo grne glavom bez obzira. Hvala Bogu, sad uisti- 
nu možemo biti sasvim bez brige. 

Starac odahne iz dna duše, a za njim se odmah po- 
vede i Vrijeska i odahne tako duboko kao valjda nikad 
dosad. Pritom sklopi ispružene ruke. S lica joj je 
sjala takva napadna ljepota, da je svratila na se pa- 
žnju i djeda i majke. 

Djed se zagleda kao začaran, a majci otežaju oči, pa 
ponikne, sjetivši se ljubavi svoje. Vrijeska je dijete lju- 
bavi, stvorena u zamisli davno prije začeća. Mirina je 
umjetnička duša naslikala njenu glavicu, Marija je tu 
sliku upila u sebe, o njoj su razgovarali nebrojeno puta 
i oboje su znali, da je takva, i takva, i takva.... Da- 
nas je ona zaista onakova, kakovu su zamislili. Marija 
opet digne oči. Vrijeska joj se nasmiješi. 

Sunce moje! — htjede reći majka, ali osjeti, da je 
to premalena riječ za snagu njene ljubavi, pa se i ona 
samo osmjehne. 

Vrijeska je gotovo iščezavala u ogromnoj sreći. Ne 
htjede ni pogledati u kut, pa ipak vidi onu vreću, vidi 
je tako, kao da je sva u njoj. Ona već gleda, kako se 


ti je... pomagala... Božja.. ov.. 

vojska svrstava, kako je svaki kukac u oklopu, jedan 
skače u ovaj red, drugi u onaj, već prema veličini i 
prema zapovijedi. Božja ovčica stoji na povišem mjestu, 
na samome vrhu jednog rasevalog cvijeta, i zapovijeda. 
Drži se dostojanstveno. Nikome ne pada na pamet, da 
se češe za uhom. No, to bi još trebalo, kad je tako oz- 
biljan čas! Dala bi im Božja ovčica. 

Misli Vrijeska, misli, i ne će da gleda u kut, premda 
se čini, da bi ipak rado pogledala. Možda samo da se 
uvjeri, kako se oni magarci drže. 

— Djedo! A... molim te... a... 
mo idu sutra? 

— Kako ne! — klikne starac tako pripravno kao 
da je samo to čekao. — Sve im je rekla Božja ovčica. 

— Pa što su rekli? 

— H! Pa... znaš, rekli su: dobro! Svaki je stresao 
svoj oklop, da ne bi gdje bio probušen. Bilo ti je to kao 
neko veliko pospremanje. Šta misliš: toliki oklopi! A 
sad će si još očetkati brkove i bradu. Oni, dakako, 
koji imaju... : 

— Svi nemaju. To je... zar ne, djedo, to je kao 
ti... Ti imaš bradu, a drugi nemaju. 

— Jest, — nasmije se starac — upravo je tako. Ja 
imam, a drugi nemaju. Pa takoiu vreći... H! 


znadu li oni, ka- 


— H! — ponovi i mala. — A jesi li vidio, djedo... 
Jesi li vidio, da bi koji imao veliku bradu? Onako... 
Mislim... drugačiju, nego drugi. Kao ti drugačiju. 

— H! Razumije se. Jedan ima sasvim posebnu, kao 
što je i moja sasvim posebna. Drugi imaju obične bra- 
de. Isto su vrlo lijepe. 

— Bijele? 
— Ne bijele. Smeđe su. 


— Ni onaj jedan nema bijelu, onaj... koji ima 
kao ti? ; . 

— Aha! Da, da, on ima bijelu. Samo on. Valjda je 
najstariji. 

— Sigurno. 


Opet šutnja. Starac je šetao po sobi, a Marija sje- 
djela do postelje, skupljala usta, da je ne izda smijeh, 
jer je Vrijeska zapala u najveću ozbiljnost. 

Brzo prođe vrijeme popodnevnog obroka i naglo se 
zgusne sumrak. Šuma zašumi. Digao se vjetar. Iz da- 
ljine zatutnji grmljavina. Tamnu sobu rasvijetli bljesak. 


— Oluja! — rekne starac. — Zato je gušila tako 
jaka sparina. ' : 

Vrijeska se ustraši i brzo navuče pokrivač preko 
glave. ' 

— Recite mi... kad bude gotovo. 


— Već je gotovo! — nasmije se majka, prihvati po- 
krivač kod nogu i povuče. Vukla je polako; polako, 
tako, da se je otkrio najprije pramen Vrijeskine kose, 
zatim sva kosa, pa čelo, potom oči. Dalje nije vukla, 
Iz Vrijeskinih je očiju virilo stotinu smijeha. 

'— Opet bljesak! — vikne i brzo nestane pod pokri- 
vačem, premda nije bilo nikakva bljeska. Očekivala je, 
da se igra nastavi. Njoj je uvijek tako lijepo, kad se 
majka s njome igra. — Bljesak! Traži me, mamice! 
Ugušit ću se! — vikala je iznutra, jedva dišući. 

No majka je žurila napolje, da ukloni pred burom 
Vrijeskino rublje. Stoga djedo stane vući pokrivač, po- 

lako, oprezno, kako je vidio da čini Marija, no Vrijeska 
odmah osjeti, da to ne radi ruka majke, pa se osmjehne 
samo iz učtivosti, dok su joj oči bile pune ozbiljnosti. 

— A što ćemo... što ćemo, djedo, ako bude ujutro 
bura? : 

— To.sam već i ja pomislio. Možda bi bilo pamet- 
nije, da pošaljemo vojnike kući i naš put odgodimo na 
koji drugi dan, kad bude lijepo vrijeme. Ja bih još 
mogao ići, makar bila i bura.... 

— Ija! — upade živo Vrijeska. 

— Dakako, i ti. No nesretni naši vojnici nisu spo- 
sobni za borbu, ako pada kiša. Oni su junaci samo na 
suhome. as 

Starac se trudio, da se svakako izvuče iz neprilike, 
a najviše mu se vrzlo po glavi pitanje: što onda, bude 
li mala išla pogledati u vreću, a u njoj sve, samo ne 
kukci?! — Vjeruj, bilo bi najbolje, da ih pošaljemo 
kući. ; 

— Ma... ne, djedo, ne! —opre se ona tvrdo. — Šta 
smeta bura? Pa vojnici mogu hodati i onda, kad je kiša, 

— H! — prođe starac rukom preko kose. Odluči 
pokušati s druge strane. — Po kiši idu samo pravi voj- 
nici. Dopustit ćeš, ovi naši ipak nisu pravi... 

Jedva to izgovori, smjesta ga uhvati žaljenje. Na 
licu male odrazi se bolna poraženost. Možda već gle- 
da zatočenog oca, kojemu nema spasa. Možda sluša i 
plač majke, koja se ne može smiriti. Jer je samo ovo 
dvoje uzrokom, da je došlo do čitave te komedije s vre- 
ćom. Stvar je ozbiljna, on se mora izvući/ Nakon du- 
žeg razmišljanja on se dosjeti. 

— Ima ti tu jedna druga stvar, koja me muči. 

On pogleda malu, ali ona osta ravnodušna. Otsut- 
na je mislima. Nježno je primi za ruku. Ništa. Vrije- 
ska se ne makne. Ni da bi trepnula okom. 

Bilo, kako bilo, vreća ipak ne može ostati na — nje- 
govim leđima! On se mora tog tereta osloboditi. Ne 
usuđuje se ni iz sobe, dok je ta neman tamo u kutu. 

Grmljavina opet zatutnji, samo sada iz veće blizine. 
Bljesak presiječe sobu. Vrijeska se malo trgne, no opet 
bude mirna. 

— H! — oglasi se starac. — To je zanimljivo! Na- 
ime, mislim... — stade se brzo. ispravljati — mislim 
na te siromašne vojnike. Oni su ovdje zatočeni, vani je 
bura, njihove majke lete očajne i traže uzalud djecu 
svoju. Sirotice plaču i jauču, a uzalud... 

Vrijeska se uspravi tako naglo kao da ju je ubola 
igla. 

— Pusti ih, djedo, pusti ih...! Daj... Ja ću ti po- 
moći. Zovi Najdražu. Zar je ona na kiši? : 

— Ne, ne, sam ću. I Najdraža će doći. Nije na kiši. 

— A hoćeš li ih... hoćeš li ih sabrati onda, kad bu- 
de sunce sjalo? 

— Dakako! Još veću vojsku. Najmanje dvije vreće! 

Naglo je pogleda, misleći da ju je obradovao, ali ni- 
šta. Vrijeska osta ozbiljna, gotovo žalosna. 

Nepomično je pratila, kako on vuče vreću. Nekako 
mu ide lako, sasvim drugačije, nego kad ju je prije do- 
vukao unutra. No nema kada zadržavati se na tome. 
Misli samo na majke, koje vani plaču. Još samo malo, 

samo malo, pa će biti opet sretne. Kakav li će to biti 
susret! š 

Vreća konačno nestane ispred njenih očiju. Ispra- 
tila ju je do vratiju. Vrijeska sjedi, osjeća se postiđe- 
nom. Najradije bi zaplakala. 

Prati korake, osluškuje, je li djedo već napolju ili 
još vuče preko druge sobe... Ne čuje. Izvana dopire 
jaki šum drveća. Tako >... šumi. Kao da plače., 
Vrijeskine oči napune se suzama. 

Uđe majka, noseći čašu mlijeka. Vrijeska popije na 
dušak i legne ne progovorivši riječ. 

Majka je ispitljivo stade promatrati. Mala se i ne 
pomakne. No suze su već klizile. 

— Zaboga, pa ti plačeš! — zaprepasti se majka i 
stane joj cjelivati obraze, kosu, bradicu, našto Vrijeska 
najednom. ovine ruke oko njena vrata i čvrsto je stisne, 
priljubivši lice uz njeno. 

— Mamice. 
umrle njihove ide? Od žalosti . 
dugo nisu mogle naći. 

Marija se u prvi pan nadi u stotinu muka. Ne zna, 
o čemu je bilo govora. Boji se odgovoriti makar šta, 
pozna njenu osjetljivost. 


.! Jesu li se susreli? Nisu li... nisu li 
. Kad ih dugo... 


Srećom se u taj čas pojavi starac, koji odmah ispri- 
povijeda prava čudesa, što ih je upravo doživio. 

— Majke su čekale, kako ljudi čekaju na kolodvoru. 
Čim sam se ja zaustavio s vrećom, nastade među njima 
komešanje. Svaka htjede da bude naprijed, pa makar 
se susjedi popela na glavu. Otvorim ja vreću, naši voj- 
nici stali skakati napolje. Nastane klicanje., To se sa- 

mo grlilo i ljubilo. Majke sretne, što su dočekale djecu, 
a djeca sretna, što su na slobodi. Oj, prava divota! 

Smijao se starac i zagrcavao. Vrijeska je još uvi- 
jek nepomična. Konačno joj se rasklope stisnute usnice: 

— A nije mene nitko spomenuo? Nije... nije... 
zar nije ni jedan vojnik rekao, da sam ja kriva...? 
Nije? 

— Ali! — mahne starac. — Nije to nikome ni palo 
na pamet. Sve se je orilo od smijeha i veselja. 

— Da, — opet će ozbiljno Vrijeska — ali kad bu- 
du kod kuće, pa onda... kad će ih onda majke pitati, 
gdje su bili... Šta će onda reći? 

— Bez brige! — mahnu opet starac. — Oni će s ve- 
seljem pripovijedati, da su bili pozvani na vojnu. Biti 
vojnik, draga moja, to ti je njima na ponos. I njima i 
njihovim majkama. Da vidiš samo, kako će ih majke 
opremiti, kad drugi puta dođemo po njih! Okitit će ih 
cvijećem. 

Vrijeska se malo osmjehne, no odmah joj pogled 
poleti k majci, ne bi li joj i ona potvrdila. 

— Da, Vrijeskice! Sve je tako, kako djedo priča. Pa 
on najbolje zna, kako je to bilo vani. Mi mu, naravno, 
moramo vjerovati, 

— Pa da! A kad ćemo onda poći u zatvor? 

Munja presiječe mrak. Grom snažno zatutnji. 

Marija upali svjetiljku. 

Na Vrijeskino pitanje nije trebala odgovoriti. 

Vani je bura sve jače divljala. Kiša zapljušti. Jaki 
mlazovi stanu udarati o stakla prozora. Krošnje su ste- 

njale od svijanja. Negdje su se lomile suhe grane. Sat 
je otkucao devet puta. x, 

Starac legne u susjednoj sobi, dok Marija osta uz 
malu, koja se na svaki jači šum trzala i govorila kao 
da je budna te tražila njenu blizinu. ' 

— On nas čeka, mamice. Mi ćemo njega izbaviti. 

— Hoćemo, zlato moje! 

— Vozit ćemo se na srebrnim kolima. 

— Na srebrnim kolima. 

— I dobre majke će ići s vojnicima. 

— Svi, svi, dušo. 

— Čuj, čuj, mamice. Puca rudo. Vozimo polaganije. 
Da, tako.... 

— Polako... polako... Vozimo... polako... Vri- 
jeskica se vozi.... Polako... polako... Košutice gaze 
zrak... Polako... Srebrni listići trepte... Polako... 
Srebrna kola se pomiču... Polako... Polako, polako < 

Glas utihne. Bilo je čuti, kako Vrijeska pravilno 
diše. Mirno i slatko spava. 

Marija, sva izmorena, utone također u san. 

Bura je još uvijek rasla. Negdje u blizini udari 
grom. Vrijeska se strese. Pritisne glavu na tople grudi, 
San joj se nije prekinuo. ' 

Ona ide gradom. Ne zamjećuje ju nitko, a ona vidi 
svakog prolaznika. Nitko nije lijep. Svi imaju nekakve 
rđave brade, a žene su sve nasmijane i mašu rupčićima. 
Svi su ružni. Samo je njen otac lijep. On je pred njom, 
hoda natraške, kao da se šali. Smiješi joj se i zove ju, 
a ona ide i ide za njim. Ne dotiče tlo. Ni ona, ni on 
Lebde, i tako se pomiču naprijed. On je licem okrenut 

prema njoj, ruke su mu ispružene, samo se smiješi. Nju 
to vuče naprijed, sva je uzdignuta, osjeća da prevaljuje 
put, no ne može nikako dohvatiti one ispružene ruke, 
jako se muči u teškom naprezanju. 
— Stani! — vikne glasno. — Nemoj mi bježati. 
Marija se probudi. 
— Spavaj, dušo, spavaj. , 
— Pa on mi se smiješi... Zove me... Čuješ li, ka- 
ko me zove? 
— Čujem, čujem, Vrijeskice. I mene zove. Čuješ 
li ti? j 


Mlazovi kiše oštro su šibali po staklu, 


VIII. 


Sunce s istoka baci na krevet crvenkasti snop zra- 
ka. Vrijeska se rano probudi, ali se ne oda. U sebi je 
razmišljala o proživjelom snu, snivala ga na svoj na- 
čin dalje i u isti mah, napola svijesno, napola nesvije- 
sno, pratila pokrete majke: kako se polako pridiže, kako 
je lako dotiče i čini na njoj znak križa, kako osluškuje 
njen disaj, kako je ljubi u čelo i sama sa sobom govori, 
da je njoj, Vrijeski dobro. Makar ne gleda, Vrijeska 
ipak osjeća, da se majka smiješi. Ona čak vidi taj smi- 
ješak, zna točno, gdje se nalazi, mogla bi ga uhvatiti 
rukom i reći: sad ga imam. Upravo se tako smiješi 

kao i otac. Njegov lik ne može zaboraviti. Zove je 
zove, da pođe za njim.... 


Čim je ostala sama, otvori oči i za čas skoči iz kre 


veta. Pogleda u kut. Ništa. Pokušala si dozvati u pa- | 
met, što je sve bilo s onom vrećom, no što je dalje mi | 


slila, sve je bivalo samo zamršenije, a očev lik sve ja- 
sniji. Ne prođe dugo i već je bila odjevena. Tiho se 
zaputi u drugu sobu. Zastane uz djeda. Starac se Pre 
tvarao da spava, pa je snažno disao, a brada mu s 
malo tresla kao od vjetra. Vrijesku prožme najveće 
udivljenje, zamalo bi pred tom bradom poklekla puna 
strahopoštovanja. Ne usudi se izustiti ni riječ, nego se 
na prstima stane šuljati, misleći samo na to, kako bi se 
neopazice razišla s vanjskim vratima kuće. 

Starac požuri. Odijevao se brzo kao valjda nikad u 
životu, nešto je gunđao i konačno dozvao Mariju, da 
joj saopći stvar. Ona u prvi čas obezglavi i htjede po- 
trčati na ulicu, ali je otac zadrži. 

— Ne luduj. Neka ide. Glavno je, da joj se ništa 
ne dogodi. Zato ću je ja slijediti u stopu. H! To dijete, 
to dijete...! Divno...! HI! 

— Oče, molim te... Kako si rekao... U stopu... 
U stopu je slijedi! Bože, sigurno je nešto usnila... Ah 
da, sjećam se.... 

Ona napadno umukne. ' 

— Čega se sjećaš? Valjda nisi sanjala isti san ko i 
ona. Ljudi sanjaju ludorije. Djeca sanjaju istinu. Jer 
oni vide ljepotu. Za to treba imati mašte... A ljudi 
nemaju mašte. Samo razbor... Razbor, suh kao pije- 

sak, da sve škripi od suhoće. Glupost! Daj mi ogrtač. 
Kiša je prohladila zrak. H! ' 

Marija ga isprati do vanjskih vratiju, uzbuđena do 
najmanje žilice. Gledala je za njim, kako se žuri.  Da- 
leko naprijed iščezavala je mala pojava Vrijeske. Mo- 
žda mala ni ne ide daleko... Možda joj je cilj vidjeti 
kakvu pticu u parku. Jednom je već tako ustala i oti- 
šla samo do prvog kestena, o kojemu je sanjala, da su 
anđeli na njemu zapalili stotine svijeća, pa se ptice 
boje sjedati u rasplamtjelu krošnju i samo je oblijeću 
icvrkuću. A koliko je puta nestala Vrijeska u pol bi- 
jela dana, sakrivši se negdje na livadi, daleko iza kuće, 
gdje je vodila uvijek nedovršene razgovore s pčelama! 

Sve joj to dolazi u pamet, dok gleda niz praznu 
ulicu, u dnu sivu od jutarnjeg sumraka, a pozlaćenu 
odozgo, na krovovima. Povuče se u kuću istom kad 
nesta starca. 

On zakrene u glavnu ulicu. Vozila su jurila i svje- 
tine je grnulo sve više. 

Stigne malu, ali se ne približi. Zaostao je kojih de- 
set koraka. Bolje je, da ona ne zna za nj. Ne skida 
S nje oka. 

Mala ide polako, tik uz kuće. Preko ramena joj 
pada modrikasta kišna kabanica s trokutnom kukulji- 
com na leđima. Valjda za slučaj, ako bi opet padala 
kiša, — pomisli starac i samo se smješka. Slutio je 
on, da bi se nešta takova moglo dogoditi, upravo je oče- 
kivao, da će najednom ugledati Vrijesku do svog le- 
žaja i već je smišljao, kako bi se zaštitio od vreće i 

kako će je odgovoriti, da ne poduzmu s kukcima baš 
nikakvu borbu za oslobođenje njena oca. A Vrijeska 
već osvanula odjevena! Gle, pa ni riječi nikome: ni 
njemu ni majci! Eh, to je zabavno. Upravo to mu & 
najviše sviđa. Osjeća, da bi je stisnuo na prsi i dao si 
iščupati svu bradu, kad bi to samo ona htjela. 

A kako samo oprezno korača! Mora da nešto ko- 
leba. Valjda se zbunjuje nad sve većim prilivom ljudi, 
koji se kraj nje žure i galame. Ipak korak ne usporuje. 
Ide za ciljem. X ' 

Pred jednim izlogom naglo sustane. 

— Lutki-cee?! — klikne glasno i sva se preobrazi. 
Pristupi sasvim blizu, da joj je nosić dodirivao staklo. 

Bože, koliko luikica! I bijelih, i crnih, i plavih, ve 
likih, malenih, pa onda sasvim malenih... Tako ma 
lenih, da su još bez košuljice. A sve je nasmijan, 
Uopće nema drugo, nego jedan smijeh, koji se mne 
čuje, ali ona ga osjeća u ušima, u zraku, u sebi. 

Kako su se tolike skupile u tome prozoru! Ona je 
već prošla ovud, dvije lutke joj je mama kupila, no čini 
joj se, da se je sada prvi puta našla pred tim prozorom 
ine može se dosta nagledati. Mnogo ih ima, tako mno- 
go ih još nije vidjela. I sve se smiju. Bože, kako su 
.vesele. Jedna podiže ruku kao da će mahnuti. Druga 
je obje ruke ispružila u vis. Nešto dočekuje. Onda opet 
...jedna druga... u plavoj košuljici... Ta spava. I 
smije se. Onda opet... ona maljušna. Joj, kako je 
maljušna! Zato nema košuljice... Ita se smije, pa diže 
ručice! A kako su tek počešljane! Sve su dotjerane. 
Upravo sve. Još jednom svaku napose promotri. Ui- 

stinu. Sve su uredne i lijepe. I zato se sve smiju, jer im 
tata nije u zatvoru. ' 

Vrijeska se trgne. Lice joj posta ozbiljno. Pogleda 
oko sebe. Sami ljudi, sve vrvi. Nema nikoga pozna- 
tog. Sami stranci. Pa gdje je ona? Kako će pogoditi 
put? Kamo da krene? Prije je tata išao pred njom, a 
sada ga:nema. Gleda u svačije lice. Njega nema. Uza- 
lud traži... Sami stranci i stranci. Svi su ružni. 

— Djedo! — vikne najednom i potrči. Uhvati ga 
grčevito za ruku i odahne. 

— A tako ti činiš, tako? Odšuljaš se iz kuće, a ni- 
kome ne kažeš ni riječi? Tako... ha, tako? Ni majci, 
ni meni... : ' 

— Djedo! Pa ja... ja sam htjela da bi ti pošao... 
sa mnom. Ja sam mislila da ćeš me ti čekati... Ja sam 
htjela, da ti ideš. A ti si spavao. . 

Sve to izgovori na dušak, podižući oči prema nje- 
govu licu. ; 

— Morala si onda govoriti s majkom! — izgovori 
on tako strogo, da su .njene oči ostale nepomične. — 
Strah me je, da će ona plakati od tuge, što joj nisi ni- 
šta rekla, kamo ideš. Uostalom, kamo si sei zaputila? 

Vrijeska, umjesto da odgovori, stisne usne na plač, 
a oči joj se zasuze. ' 

Gotovo je! — pomisli on i već požali. Odvede je 
pred izlog lutaka, samo da bi je naveo na razgovor. 

— Koja ti se sviđa? Ajde, reci mi. 

Muk. Vrijeska ni ne gleda, kamo li da bi progo- 
vorila. 

. Vidiš meni je najljepša: ona.najmanja. — Ne, ne, ne, djedo! Naprijed idi... Gore! Ne kući. 


Sad ona pogleda ispod oka. 

Starac to uhvati, pa nastavi: 

— Vidiš, tu ih ima vrlo mnogo. Pa ipak, meni se 
najviše sviđa ona najmanja. Znaš li, zašto? 

— Zašto? — izleti Vrijeski, a on se : mudro 
osmjehne. 

— Zato, što je jednostavna. Ove velike kao da ne 
rade ništa drugo, nego samo sjede pred zrcalom pa se 
češljaju. To je glupo. 

— Ali mala je bez košuljice. Ni to nije onda lijepo, 
zar ne? Tu je vide svi ljudi. 

— Ne, ja joj ne zamjeram. Ona je tako malena, 
da se sama ne može odjenuti. 

Vrijeskina se usta malo otvore, htjede reći, da bi to 
morala činiti majka, ali se pritom sjeti Najdraže i u 
grlu joj zapne svaka riječ. 

Nijemo podigne oči prema djedu. U njenom je po- 
gledu vapilo stotinu molitava: 

djedo, djedo, učini ti, da ne bi Najdraža plakala; 

djedo, djedo, budi mi dobar, ja nisam kriva. 

Starac je zurio u njene oči i sve više spuštao glavu 
te se polako sagibao. Konačno pruži ruke i podigne je 

— Dijete...! Dijete...! — promuca tronut u dno 
duše, ne mareći što ga ljudi promatraju i nešto si pri: 
šaptavaju. On ne vidi nikoga, njegov svijet je to dijete 
Ništa ga tako ne zanima kao život njene duše. — Pričaj 
mi, draga Vrijeskice, pričaj mi... Sve mi pričaj. 

On je stisne i ponese krenuvši kući. 


On stane. Oči mu živo zaigraju. 
— Kamo? — upita kratko, jer ga već uhvati slutnja. 


— Pa znaš, djedo! — nasmiješi se Vrijeska. — Zar 
mi nisi obećao? Ti si rekao, da ćemo u jutro poći... 
A sada... sada je jutro. Zar ti ne vidiš, da je jutro? 
On je spusti na pločnik i počeše se za uhom. Vrije- 
ska prasne u smijeh. 

Prolaznici ih pogledavali, a neki se i zaustavljali i 
pritajeno prisluškivali, što njih dvoje razgovaraju, jer 
Se ponašaju tako krasno kao da su kod kuće i upravo 
se nitko ne tiče. Mnogima se odražavalo na licu ne- 
ko naročito zadovoljstvo, oslađeno posebnim užitkoni 
i milinom. 

— Jest, ja sam obećao, h! Ali nemamo vojske. Šta 
ćemo sada? 

Vrijeska slegne ramenima i uozbilji se. 

On nastavi polako: 

— Možda bi bilo najbolje, da sad krenemo kući. 
bradovat ćemo majku. A sutra ili koji drugi dan sa- 
t ćemo vojsku. Šta misliš? 

Vrijeska ni riječi. 

. Opet joj dođe pred oči dragi lik i vidi dvije ispru- 
e ruke, koje ju zovu. Onda opet sve iščezne, pa se 
javi majka, veoma tužna i zabrinuta. 

— Šta misliš? — odjekne jače, i ona se zamjetljivo 
ese, ' 

— Djedo, ne kući...! Najdražu ću... ćemo izne- 
diti. Zar ne vidiš, djedo? Zar ne vidiš tamo... gore, 

sasvim gore...? — pokaže rukom u daljinu. — On nas 
čeka... Zar... Zar ga ne vidiš? Smiješi mi se i... 
i zove... 

I povuče starca za ruku. On se prepusti, da ga vodi. 
Koračali su žurno, uza zid kuća, da se uklone prolazni- 
cima. On se sasvim poguri, samo da mu ne bi izmakla 
koja riječ. Jasno je, da je malu zanijela neka slika, 
koja je duboko prodrla u njen osjećaj za oca. Sveje- 
dno je, je li ona tu sliku usnila ili ju je gledala u kako- 
voj knjizi. Dijete i onako i ovako uvijek sanja. U 
tome je najdivnija ljepota. Ljepše nema. Otud i čar 
dječjeg izražavanja i čitave dječje duše. Ta duša lepr 
ša u Vrijeskinoj kosi, u njenom koraku, na njeno 
licu, oko usana, oko očiju... Sve je to ljepota sna, lj 
pota, koju ne možeš uhvatiti, nego samo taknuti. Ba 
dava riječ, badava kist, badava dlijeto. Umjetnici vi 
de, ali nisu kadri iznijeti. Zato pate. Zato ne dovrša 
vaju. A kada umiru, tad stenju za životom, jer ga nis 

ispunili ljepotom, koju su nosili u sebi, koju su gled 
i krvavo je samo doticali. : 

Što ta ulica zna o ljepoti? Što zna o duši, koja s 
prolazi njome? Jedno malo nebo dotiče zemlju, ot 
stvo Vrijeskine duše pronosi božansku ljepotu, isto t 
ko divnu i čudesnu, kao što su divne i čudesne nebesi 
zvijezde. ' 

— Vrijeskice, vodi me... vodi. 

— Idemo li dobro, djedo? 

— Dobro, dobro! Ti vodiš, onda je dobro. 


Mala uznese lice prema njemu i sretno se nasmij 


On lako stisne malu ruku. 

Košutić: Vrijeska 6 


— Djedo. Možda ipak.. 
barem jednoga vojnika. 

— Jedan, to je kao i ništa. Što može jedan? H! 

— H! Bi, mogao bi, djedo. Samo jednoga bi nam 
trebalo. Samo... samo za kralja. Da izbode ruku... 
ako se ne bi kralj dobro ponašao. 


. ipak možda... da imamo 


— To je istina, imaš pravo. No možemo ipak biti 
mirni. Kralj još sigurno spava, pa ga ne ćemo ni vi- 
djeti. Prema tome nam ne treba ni jedan kukac. 

— Tko je onda... tamo... znaš tamo, u kući? Tko 
zapovijeda, ako kralj spava? 

— O! To mnogo pitaš... Ima svakakvih zapovjed- 
nika. Svaki zapovijeda drugo. Jedan zapovijeda rije- 
kama i morima, drugi njivama i šumama; treći knji- 
gama i crkvama. Svi oni zapovijedaju, kakvo što mora 
biti. A kad odjekne glas kraljev, onda netko mora ići 
ili u tamnicu ili u smrt. H! Jer kralj zapovijeda, kako ' 
dugo smije živjeti netko... Netko... tko se njemu ne 
svida... 

Vrijeska se naprezala da to shvati. Od svega joj je 
jasno samo to, da ju je od pomisli na kralja uhvatio 
strah . 

— Vidiš, djedo... Vidiš, da je dobro, što smo pošli 
Tano. Sad on još spava. Ne ćemo ga ni vidjeti. Zar ne, 
djedo? A koga ćemo vidjeti? Zar će nas čekati oni dru- 
gi, oni, koji zapovijedaju morima i knjigama? 


— Da, da, oni... H! — klimne starac značajno 
glavom. 
— H! — ponovi Vrijeska, također zamišljena nad 


svime, što je čula. Ulice su za njima nestajale, s njima 

i buka vozila. Nakon dugotrajnog hodanja stignu na 
jednu daleku cestu, na kojoj se protegla Juga ogromna 
kuća. Na suprotnoj strani zelenio se zapušten park. 

Vrijeski zakuca srce. Sva se uzbudi. 

— Re-šetke, djedo...! — šapne posve tiho, da se 
nije ni čulo. 

— Vidiš li rešetke, dijete moje? Tamo su one ptice 
zatočene, o kojima sam ti govorio. Prije je bilo kod 
parka još nekoliko starih kuća. Porušili su ih. I park 
je zapušten. U njemu buja korov. I trnje. Nitko ne 
ulazi u tu divljinu. Kad bi i htio tko unići, ne bi ga 
pustili. Vidiš li, da je oko kuće visoki zid, a vani voj- 
nik na straži? E, dijete moje, vidiš... Tako ti to izgle- 
da... H, tako, tako. Šta ćemo ovdje? Najbolje, da se 
odmah vratimo. Uzet ćemo kola tamo dolje, u prvoj 
ulici... 

— Ko-ola? Srebrna? 

— H! Srebrna? Da, srebrna! 

— Pa na srebrnim sam se ja već vozila... Ovamo, 
u zatvor. S Najdražom. I s košuticama. Djedo, ja sam 
se vozila... vozila... po mjesečini... I svi smo ušli 
Idemo samo. Hodi, djedo! Tebe... tebe ne će možda 
prepoznati... jer nisi onda bio... Ali mene će prepo- 
znati. Vidjet ćeš. Hodi! ' 

Govorila je kao u groznici, te ga nekoliko puta po- 
vuče za ruku. On se pokori. No kad stignu do ograde. 
on je pokuša odgovoriti. Uzalud. Uspije samo toliko, 
da je pristala, neka je on čeka. 

Vrijeska pođe naprijed, netremično zagledana 4 
vojnika. 

Dotle se je djed ipak polako primicao, barem da 
čuje. . 

Vojnik se očito vrlo iznenadi. Ne htjede se nasmi- 
jati, ali milina mu se utkivala u lice dok je gledao, ka- 
ko mu se oprezno, a ipak hrabro približava pojava, ka- 
kve se ovdje nikad ne vidi. 

Vrijeska zastane, u razmaku od kojih pet koračaja. 
Iznutra je grčevito nategla ogrtač, kao da se drži za nj. 
da bi se osjetila jačom. Neko je vrijeme gledala ne- 
tremično. 

— Šta je? Ha? — klimne vojnik tobože hladno. — 
Šta tražiš ovdje? Zar ne znaš, da se ovamo ne smije 
dolaziti? ' 

— Pa ja tebe poznam. 

Njemu dođe na smijeh, ali se brzo svlada i pogleda 
oko sebe. Vidjevši da nema nikoga, osim starca tamo 
dolje, on se upusti u razgovor. 

— Odakle me poznaš? ' 

— Pa onda si bio na straži, onda kada sam ja došla 
s Najdražom ... Onda si vikao na Najdražu... A drugi 
ju je htio probosti. Molim te, molim te... pusti me 
unutra... Dragi me zove... Čitavu noć me je zvao... 
I čitavo jutro... Znaš, moj tata je Dragi. A mamica je 
Najdraža. A... a ono dolje, ono je moj djedo. Djedo 
nije bio... onda one noći, kad sam ja... Ja sam se do- 
vezla s Najdražom. Na srebrnim kolima... 

— Bog te vidio! Bog te vidio, kako se zoveš? Šta je 
tvoj otac? — upade joj vojnik u riječ, začaran i smeten. 
Sjetio se vjerenice, koju je nazivao najdražom. 

— Ja sam Vrijeska. 

— Vrijeska? Kako se zove tvoj otac? 

— Miro. Miroslav Jelenić. ' 

— Je-le-nić? Ho, to mi je žao. Idi ti lijepo kući! — 
postane on opet hladan. 

— Ne smijem...! — opre se ona. — Pa ne smijem 
kući. Pa Najdraža samo plače. 

Vojnik se nanovo gane, samo sada jače. Otvori vra- 
ta i dade rukom znak jednome od drugova, koji su sje- 
djeli na dvorišnim stepenicama. Ovaj dođe, sasluša ne- 
što na uho, omjeri Vrijesku, ali joj i klimne, neka ga 
slijedi. 

Uđu u tamni hodnik, posve uski, da su uporedo je- 
dva prolazili. 

— Čuješ, mala! — tiho je upozori vojnik. — Da 
nisi nikome spomenula. Čekat ćeš u mojoj sobi. Reci, 
hoćeš li šutiti? ' 

— Najdražoj... Najdražoj moram reći... 

— Tko je to? — pane hladan glas. 

— Mamica moja. 

— Možeš. Sad tu šuti i čekaj. Da nisi pisnula. 

On otvori vrata i nježno je potisne u malen prostor, 
u kojem se nalazio samo krevet, stol i stolac, sve že- 
ljezno, a u kutu umivaonik. Soba je mračna i hladna 
kao vlažna noć. ' 

Vrijeska stane drhtati. Ni da bi se pomakla s mje- 
sta. Kako je ušla, tako još uvijek stoji. Samo joj se oči 
vrte, više od straha i velikog iznenađenja, nego li od 
očekivanja. Zapravo joj i nesta iz svijesti, da sad ima 
doći otac. Misli samo na to, kako bi što prije izmakla 

napolje. Tako je strašno ovdje, gdje se samo prijeti i 


gdje su tako tamne sobe. 


Prođe dosta dugo, kad se vrata tiho otvore. 

Ona pogleda. Na usnama joj zamre krik. Bože, tko 
jeovo? To... to nije on. 

Mršav mlad čovjek, upalih očiju, blijed. Ne, ne, to 
nije on... 

Vrijeskine su oči pune čuđenja i straha. Hijela bi 
pobjeći, pa učini već takav pokret. 

Čovjek joj pristupi. 

— Vri-je-e-skice! Zar me ne poznaš? Zar me se 
ne sjećaš? Vrijeskice-e moja! A gdje je Najdraža? Za- 
što nije ona došla s tobom? ' 

Vrijeska sad podigne obje ruke prema njemu i to- 
plo ga ogrli. On je podigne i privine na prsi, u kojima 
je srce glasno lupalo. 

— Sad te poznam. Sad se smiješiš... I isti glas 
imaš. Samo drugačije izgledaš... Zar ne? 

— Oh, drugačije, slatko moje dijete! Drugačije!... 
Znam... Osjećam, da je drugačije, nego onda, dok sam 
bio zdrav i sretan. Što radi Najdraža? Zašto nije došla 
i ona? 

— Sutra će doći. Sutra. 

— Sutra? Je li? Upravo sutra? 

— Da, sutra. Ja ću je dovesti. 

— Bog zna, hoće li moći sutra! Što radi? Daj mi 
pripovijedaj. 

Ajde, sjest ćemo. Ja na stolac, a ti ovako.... u 
mome krilu. Vrijeskice, pripovijedaj mi. O-o, kako si 

velika! Kako si lijepa! Izgledaš kao tvoja majka. Daj 
mi pripovijedaj... Što radi ona? Što razgovarate? 

— Što radi? Radi. Uvijek radi. I uvijek plače. Za- 
to, što nisi ti s nama. Jesi li... jesi li znao, da ću ja 


doći? Zvao si me. Pa onda... onda, jesi li znao da ću 


doći? 

— Oh, zvao sam te, Vrijeskice, tisuću puta, ali ni- 
sam znao, da ćeš danas doći. 

— Pa danas si me zvao. Inače ja ne znam ništa za 
tisuću puta. Kad je to bilo? 

— Svakog dana, svake večeri, svake noći. U svako 
doba. 

— Ja ne znam, kako je onda to... Ja sam čula sa- 
mo ove noći. Onda,. kad sam spavala s Najdražom. 
Znaš ja spavam... sa mnom spava Najdraža... Već 
više puta. Bila sam bolesna. I ti si bio bolestan, zar ne? 

— Da, i ja! Ali sad sam zdrav. Reci Najdražoj, da 
sam zdrav. 

— Sad si crven... Prije si bio sasvim bijel. A sad 
si crven. Ko Božja ovčica. Ja sam se s njome vozila. 
Ti to ne znaš, zar ne? Vozila sam se s njome. Na zlat- 
nim kolima. Išli smo tražiti moju majku. Pa smo našli 
Najdražu. Ja sam nosila veliki plamen. I ona. Onda je 
ugasnuo. Ona je mene zagrlila, i onda su ugasli. 

— A ja nisam imao nikakav plamen? 

— Jesi. I ti si imao... 
vidjela. 

— Jesi li s Najdražom razgovarala o tome plamenu? 

— Kako ne! — nasmije se Vrijeska. — Pa ona za- 
jedno sa mnom spava. I zajedno sanja sa mnom. Sve 


Samo... samo nisam ga 

zna. O svemu razgovaramo. Zajedno smo se vozile k 
tebi. Na srebrnim kolima... Po mjesečini. 

— O-u, to je divno! I kola srebrna i mjesečina! 

— Pa da! Divno! Ti se nikad ne voziš na takvim 
kolima? : 

'— O, da! I ja se vozim. Svake večeri, a više puta 
i po danu. Čim zatvorim oči i pomislim na Najdražu 
i na tebe, onda osjetim, da se vozim. Vuku me dva sun- 
ca. Ili, čekaj, nisu baš dva sunca, nego dvije divne 
sunčeve zrake, vitke, svijetle, sve bliješti od sjaja i 
lakoće. 

— Kuda se voziš? 

— Kroz vjetrove, kroz orkan, kroz buru, kroz noć. 

— U-u, to je strašno. A kamo ideš? 

— K tebi! K tebi i Najdražoj. 

— Pa kad... pa kad si se dovezao? Ja te nisam vi- 
djela. Najdraža mi isto nije ništa rekla. Sigurno bi mi 
rekla, kad bi te vidjela. 

— Hja! Vi ste spavale. Zato me niste vidjele. 

— Vidio si nas? 

— Vidio sam vas. Bio sam u sobi. Stajao sam kod 
uzglavlja. Nadvio sam se i slušao, kako dišete: 

— H! A kako dišemo? Kao djedo? 

— Ne-e! Ni govora. Lijepo dišete. Tiho, da sam 
vas jedva čuo. 

— Asa, to ti nije ništa. Trebao bi... trebao bi ti 
vidjeti djedu. On tako krasno spava, tako... znaš, da 
mu se sve brada trese. 

— Ha-ha-ha! To se tebi sviđa? 

— Krasno je to. Zar ne, i patuljci imaju takvu bra- 
du kao naš djedo? Gdje su patuljci sada? 

— U šumi, u šumi. Kod Snjeguljice. Nego, Vrijes- 
kice, nemamo mnogo vremena. Vojnik je pokucao na 
vrata, a to znači da se moramo žuriti. 

— Sigurno dolazi kralj... Ja se njega ništa ne bo- 
jim. A ti se bojiš? 

— Ni ja se ne bojim. Šta bi se bojao...! 

Htjede još nešto reći, ali mu Vrijeska upade: 

— Pa da! Ja ću dovesti vojsku... Sinoć je bila 
vojska... u sobi. Puna vreća. Samo su majke... jako 
plakale... Jer je padala kiša... Onda je djedo... od- 
nio sve kukce... opet u vrt. Majke su se onda veselile. 
Samo su se smijale. I vojnici su se isto veselili. Svi... 
svi su se ijubili. I... i samo grlili. Zato ja nisam do- 
šla s vojskom. 


Vrijeska se sva usopne. Otac je naglo podigne u 
zrak, stade je ljubiti u usta, lice, kosu, zovući je ne- 
prestance imenom. Ona osjeća, da se nešto kida u nje- 
mu, da ni sam ne zna, što bi učinio s njome. Oči mu 
plamte, nisu više onako upale. Uopće je sav drugačiji. 
Izgleda kao opijen, pa opet je prozračan, upravo ona- 
kav, kao kad je išla za njime ulicom. Ona to ne bi 
znala izreći, samo joj dolazi pred oči ona slika, koju je 
usnila i za kojom je pošla. 

Čudnovato joj je, što ju toliko cjeliva. Pa ne samo 
to. On se najednom uozbiljio, a iz očiju mu stale isti- 
cati suze. Opet su mu oči upale i opet je blijed. Stoji 
nepomično. Zagledao se nekamo u zid. 

— Nemoj... plakati...! — nježno ga povuče za tre- 
pavice, na kojima je sjala jedna suza. Zapravo htjede 
skinuti tu suzu. 

— Vrijeskice! — šapne on posve tiho, iz neke naj- 
dublje dubine. 

— Nemoj plakati. Vidiš, kako ja ne plačem. 

— Divna moja mala! Ne ću plakati. Eto, smijem 
se. Jer ti to želiš. 

On se doista nasmije, pa je opet naglo podigne, a 
tako visoko, da je uzalud pružala ruku za njegovom ko- 
som. To potraje koji trenutak. Onda je opet privine na 
prsi, naglo poljubi na usta i stavi je na noge. 

— Moramo se razići... Reci Najdražoj da mi je 
dobro; da ću biti skoro oslobođen; da ću doći kući; da 
ćemo živjeti zajedno; da ćemo biti sretni; da će nam 
biti jako lijepo; da će Vrijeskica imati jednu sobu punu 
ptičica, koje će slobodno letit i slobodno sjedati, gdje 
ih bude volja. U sobu ćemo staviti nekoliko malih sta- 
bala s lijepim krošnjama. Oh, svašta, svašta. Nečuve- 
no! Takova šta još nije svijet vidio. Jamčim ti. Sami 
anđeli će izviriti iza oblaka, pa se naginjati, da vide, 
šta je to dolje iza Vrijeskina prozora, kakva je to škola 
za ptičice. A kad ćeš se ti pojaviti na prozoru i pogle- 
dati gore, vidjet ćeš, kako su anđeli zadivljeni. Od ve- 
selja će se valjuškati po oblacima, jedan potrbuške, 
drugi na leđima, treći... Ma kojekako. Vidjet ćeš... 
Ti, mala moja... Moramo ići. Daj sakrij ove papire... 
dobro u džep. Pazi da ne izgubiš. Predaj Najdražoj. A 
s kime si došla, milena? Zaboga, pa s kime si došla? 
Nisi još ništa rekla. Tko te je uputio ovamo? 

Vrijeski je kao da se sve kotrlja oko nje: i oblaci i 
ptice i krošnje i anđeli i ona i otac i papiri, koji su za- 
šuštjeli i najednom potonuli u velikom unutarnjem 
džepu njena ogrtača. Gleda oca kao da sanja. Sama ne 
zna, što je s njome. 

— Kako ćeš sad sama tako daleko? 

— Djedo me čeka. 

— Djedo? Dakle si išla s njime? 

— Ne! Sama. Ti si išao sa mnom. Ovako, gledaj. 

Ispruži ruke, malo pritvori oči i stade se pomicati 
natraške. Samo koji trenutak, i već se opet nađe na 
njegovim rukama. Dršao ju je čvrsto i gledao nijemo. 

I to potraje kratko. Vrata se naglo otvore, pojavi se 
vojnik i dade znak. Otac gotovo jurne iz sobe, ne rTe- 
kavši riječ. Vojnik još malo postoji na hodniku kao da 
osluškuje. Onda brzo povuče Vrijesku za ruku i izvede 
je napolje. Ona htjede zahvaliti i još zapitati, kamo je 
to pobjegao otac, no vojnik joj ne da ni časka stajati, 
pa ni onaj vani. Obojica joj mignu, neka se samo žurno 
udalji. 

Vrijeska se nađe na cesti. Stade se osvrtati: gdje je 
djedo? Nema ga. Požuri, što je najbrže mogla. Na 
kraju ceste zamijeti starca. Stoji kraj crne kočije. Ona 
potrči. 

— Djedo... 
nešto... 


djedo... da znaš samo...! Imam 

Starac je značajno pogleda. Ona shvati. Odmah baci 
pogled na čovjeka, koji je držao u rukama vojke i sje- 
dio u kočiji. 

— Pa to nisu... srebrna kola... Ni zlatna... 


— Šuti samo, pa požuri. Brzo u kola! Da znaš, una-, 
prijed ti kažem, da nisam raspoložen ni za kakve raz- 
govore. Dakle ćemo šutjeti. Da nisam čuo ni riječ. 

— 222? 

— Ništa više! 

On je podigne i posjedne. Njoj se čini, da ju je na- 
prosto bacio na sjedalo. Pa što je njemu? Ne usudi se 
pitati. Konji pojure. 

Bože, kako joj se sve vrti u glavi! Hijela bi govo- 
riti, postrance pogledava na djeda, najprije ispod oka, 
no onda otvoreno, jer je načistu, da se on ne namje- 
rava okrenuti niti je pogledati. Naslonio se svom teži- 
nom, oči su mu zatvorene, a brada mu se pomiče na 
vjetru, koji uslijed brze vožnje jako struji. 


Nasloni se Vrijeska, onako udobno i već prilično 
Tavnodušna. Prožme je neki novi osjećaj, od kojega je 
ponosna, a od ponosa kao da je narasla i postala velika. 
Čitavo vrijeme drži ruku u džepu. Opipava papire, — 
to je sigurno pismo — i igra se šiljatim uglovima: malo 
ih savija, pa opet izravnava. To nisu papiri. To je ne- 
što drugo. Ona je već imala u džepu svakakvih papira, 
pa — ništa. A sada je posve drugačije, tako, da bi 
najradije povukla djeda za bradu, samo dok mu re- 
kne, a poslije bi opet šutila, kad mu se to tako sviđa. 

Gotovo je uvrijeđena, što je on nemaran i ništa ne 
pila. Pa djedo možda ne vjeruje, možda ne zna, da je 
ona bila unutra... u samoj kući... i da je sve ono bilo 
onako... ; 

Neka samo žmiri, kad je takav. Baš ga ne bude sme- 
tala. Ona je velika, velika _...! 

Čvrsto stisne papir i u isti čas i usta. 

Konji jure, ulaze u grad, buka je sve veća, prome- 
tila trube. Ljudi samo vrve. 

Vrijeska gleda, ali ne vidi ništa. Sve nestaje za njom, 
Ona vidi sasvim druge slike, s njima razgovara i pre- 
puna je svojih doživljaja. 


XIX. 


Starac se šetao po sobi gore, dolje. 

— Sve mi to ne ide u glavu, — rekne Mariji, koja 
je sjedjela za stolom, pritisla čelo na grčevito stisnute 
ruke i od uzbuđenja drhtala. Čekala je čas, da bude 
sama i pročita pisma, no otac ne samo da je održao či- 
tavo predavanje, nego već po treći put ponavlja isto i 
počinje iznova. 

— Jest, kažem ti, ne ide mi to u glavu. Ja vidim, 
da postoje dvije stvarnosti, sasvim suprotne. Ako su 
suprotne, onda je jedna lažna i prema tome nije stvar- 
nost. Samo je jedna stvarnost. A koja? To ti meni 
reci, koja?! Je li istina u iluziji, u priviđenju, u ob- 
mani, u sanjama, ili tu vani, na ulici, u onoj kući...? 
H! Ja sam se borio, dokazivao, hvatao veze, tražio pu- 
tove, i sve badava. A dijete...? Dijete uspijeva. Bez 
borbe. Dakle, mi veliki, odrasli, stari, i kakvi smo već, 

mi smo svladani. Dijete nas je pobijedilo. Vrijeska je 
pobijedila našu stvarnost. Ludorija! Kakva stvarnost! 
Daleko smo mi od stvarnosti. Prema tome sam ja imao 
pravo, jest, pravo, dok sam tvrdio, da je istina u lje- 
poti, i to u ljepoti, koja je tako lijepa, da je možeš 
samo prosanjati. Jest, Marijo! Ono je istina... Ona 
vreća sinoć... Ono maštanje o Božjoj ovčici i šta ti 
ja znam, o čemu sve. To je stvarnost. Iluzija, san, vje- 
ra, koja ne sumnja, nego prihvaća i zanosi se. Mašta- 
nje. Draga moja, pitam ja tebe. bi li se moglo maštati 
o predmetu, koji ne postoji? Ne bi. Čim smo jedan 
predmet zamisliti, on postoji. On je čak postojao prije, 
nego smo ga zamislili. Mi ne možemo zamisliti nešto, 
čega nema. Negdje već postoji taj predmet, negdje, ma- 
kar iza pedesete sfere, negdje u susjedstvu mjeseca, 
sunca, gdje hoćeš. Ja ću sada zamisliti, da ova kuća 
stoji na krovu. Glupo, zar ne? Ali ne mora biti glupo, 
jer pitam odmah, zar ne bi mogla stajati naglavce? Tko 
zna, ne će li za koji vijek moći da stoji naglavce. H! 
Zvuči glupo, Bože moj, kao što bi nekada zvučilo glupo, 
da je tko rekao, kako će letjeti iznad oblaka. 


Vidiš maštanje, vidiš zamisao. San! To ti je stvar- 
nost, a ne to, što ja jedem, i hodam, i spavam. Ovo je 
samo štaka, potporanj, od prolazne trajnosti, da bi se 
moglo ući u pravu stvarnost... ha, Marijo, da bi se mo- 
glo sanjati, razumiješ li, sanjati kraj otvorenih očiju. 
Kad bi ljudi htjeli više sanjati, manje bi lagali. Vidiš, 
tamo Miro sjedi. U laži. Laž ga je zatvorila. Laž ga 
drži tamo. A istina, koja je još u oblacima, otvorit će 
mu vrata. Zato ti, draga moja, sanjaj, što najviše mo- 

.žeš. Vjeruj, makar ti to izgleda glupo i makar ne mo- 
žeš ničim dokazati, da je tvoja vjera razborita. 


— Bože, zar je moguće, da je Vrijeska...? — za- 
mre joj drhtavi glas. 

— Moguće je, moguće, — klimne on i prođe rukom 
preko brade kao preko neke mudre knjige. — Nema 


ničega, što ne bi bilo moguće. Samo što svaka stvar 
ne dolazi u ono vrijeme, kad smo je zamislili i poželjeli. 
Ja ti kažem.... 

— Molim te, oče! — ustane ona, ne mogavši ga više 
slijediti. — Ja bih ga svakako htjela vidjeti... Što mi- 
sliš o tome? Zar me ne bi mogao nekako prokrium- 
čariti? 

— He! Ko da nisam mislio već na to! Evo, slušaj! 
Čim sam ja vidio, da je Vrijeska uspjela, odmah 
sam pomislio, kako da i ti prodreš. Znaš, da bih zamalo 
bio poletio k onome vojniku, da ga izljubim. Čekam ja, 
čekam. Nikako da dočekam. Mislim si: pa što je onda 
stvarnost.... 

— Da, da, oče! Razumijem te. Sve si mi već lijepo 
razložio. 

— A šta bih razložio! Još mi sada nije jasna ta 
stvar. Zar misliš, da jednu tvrdnju ne može druga po- 
biti? Može. I te kako može. Zato i opet kažem: vjeruj, 
vjeruj snima. Iluzijama. Ljepoti. > 

— Ah, dragi oče! — uzdahne Marija umorno. — 
Skoro te više ne ću razumjeti. Oprosti. Nisam danas 
sposobna. 

— H! Pa kad nisi, dobro. Razgovarat ću sam. Nije 
prvi put... Da, da! Ništa, ništa. Dakle, da ti kažem. 


94 j 


Ja sam dao onome vojniku jedan snopić... Malen sno- 
Dpić, ali prilično krupan po vrijednosti: dvije tisuće. 
Otvaraš oči? Šta je na tome? Ništa. Dao sam. Nemoj 
misliti da sam ga želio podmititi. To bi bilo poniženje. 
Poniziti drugoga znači poniziti sebe. A ja — ti me do- 
bro poznaš — nisam tako jak, da bih mogao patiti od 
ponizivanja samog sebe. Je li tako? Nego, ja sam to 
dao njemu iz zahvalnosti. I sve sam mu razložio, upravo 
tako, kao sada tebi. 

Mala mu se neizmjerno svidjela. Eh, to malo milje! 
Što sam se okosnuo na nju! Samo da ne bi šta izlanula. 
Izderao se ja malo. i ona vidje, da nema šale, pa smo 
šutjeli čitavo vrijeme. 

— Čekaj, dra-agi oče! Daj mi reci, kako je bilo s 
vojnikom? 

— Pa rekao sam ti. Zar nisam? Mala mu se svi- 
djela. Došao je govor čak na te. 

— Na me? 

— Nego šta! Taj vojnik... to ti je jedan od Mirinih 
radnika, koji su se pobunili i htjeli dići tvornicu u zrak. 
Uspjelo mu je ne samo izbjeći sumnjama vlasti, nego je 
čak postao vojnik i, čudnim slučajem, danas pazi na 
kažnjenike, ha, ha, ha! A njegov drug je također... 
jedan od onih. Ima ih čak nekoliko. Svi su tamo, to- 
bože ljudi povjerenja, kako i ne, kad su vojnici, a u dru- 
gu ruku privrženi Miri. Zato se ja za njega ne bojim. 
I ti ćeš moći k njemu. Valja samo biti oprezan. Ja ću 
te već obavijestiti, kad bude pravi čas. Pra-avi, Marijo! 
Nemoj biti nestrpljiva. I ništa me ne pitaj. Prepusti 
sve meni. ' 

Marijine oči planu gorućim sjajem. Naglo porumeni. 
Ne smogne ni riječi. Samo je netremično gledala oca. 
Osjeti, da joj je srce stalo lupati. 

— Hvala ti, oče! Tako si dobar. 

Brzim korakom izađe u vrt, gdje se sklone u sjenu 
oraha. Drhtavim rukama otvori omot. Još se obazre 
naokolo, samo da se uvjeri da je sama. 


Vrijeska je upravo čučala u nedalekoj živici. Ma- 


ločas je nestala u živici jedna ptica. Vrijeska ju je naj-. 


prije promatrala, kako leti povrh voćnjaka, i pozivala 
ju, neka siđe, niže, niže, još malo, pa da joj iznese sav 
plan o zajedničkom budućem životu. Ptičica je poslu- 
šala, odazivala se cvrkutom i spuštala se, spuštala... 
Još malo, još malo, pa će sjesti na njene ispružene dla- 
nove. Ali, najednom, nešto se prisjeti, pa udari prema 
živici, gdje se izgubi. Vrijeska potrči, raširi granje, ali 
ništa. Teško povrijeđena odluči, da će je u zasjedi po- 
čekati,. lijepo je uhvatiti i naprosto prisiliti, da je sa- 
sluša. Provere se, dakle, u živicu i, uz opasnost da bu- 
de sva ogrebena, razmakne bodljikavo šiblje te si po- 
traži toliko mjesta, da bi mogla sjesti. Ipak, sjesti se 
nije moglo: nema mjesta nogama. Stoga čučne. 

Svakog časa bi se nešto pomaklo i ostavilo za sobom 
šušanj, od čega bi Vrijeska protrnula, još jače se stisla 
u sebe i pogledala samo ispod oka, ni ne pomaknuvši 
glavom, da je tako veliki pokret ne bi možda odao. 

Pred licem je imala slobodan prostor, kao kakav 
tunel, iz kojega je mogla nesmetano gledati napolje, u 
zeleno dvorište. 

Zamijetivši majku, malo stisne usta: sve će joj po- 
kvariti! Mogla je doći malo kasnije, a ne upravo sada. 
Pa još okreće glavom i gleda naokolo! Valjda ne traži 
nju. Bilo bi to uzalud. Ona joj se ne bi mogla oda- 
zvati. Oh, sva sreća, što je Najdraža tako pristojna, 
pa mirno sjedi pod orahom. Nešto čita. Čita i čita. Ni 
ne podiže glavu. Samo se osmješkuje. To su sigurno 
ona pisma. 

Bože, kako to izgleda! 
takovu. 

Vrijeska vidi na njenom licu neku svjetlost, nešto 
isto takova, što je vidjela i na licu očevu, kad ju je ono 
podigao i držao visoko u zraku, pa ju gledao tako sjaj- 
nim očima i tako nasmijan kao jedamput, kad je nakon 
večere umjesto dvije čaše ispio četiri čaše vina. On to 
smije, on je jak, ima tako široka ramena, da je ona 
mogla na njima sjedjeti bez ikakva straha. 

Vrijeska ga vidi pred sobom, vidi ga do majke. Oboje 
su u nekoj svjetlosti, glava do glave, kosa do kose. Na- 
jednom se slika promijeni. Vidi samo Najdražu. Što 
joj je? Naslonila je glavu na stablo oraha i zatvorila 
oči. Lice joj je tako tužno, tužno... Pa valjda ne plače? 


Nikad ju još nije vidjela 


Vrijeska se izvuče iz živice i tiho priđe. 

— Mamice! — šapne tiho i položi ruku na njenu, 
koja je nemoćno ležala u krilu. 

— Mamice, ti spavaš? Sanjaš? 

Ništa. Naprotiv, još zatvori oči. 

Mala joj sad strese ruku, no uto izleti iz živice ptica. 
i Vrijeska potrči, 

— Eto je, eto je! Gledaj! Tamo je. Prevarila me. 

Košutić: Vrijeska "7 


Snuždena se vrati k majci i opet položi ruku na nje- 
nu, koja se za sve vrijeme nije ni pomakla. 

— Mamice. Zažto me je prevarila? Ona nije do- 
bra... Ona nije... nije htjela, da se ja s njome dogo- 
vorim... A rekao je Dragi... rekao je, da ću imati 
puno ptičica u sobi. I onda... rekao je, da će anđeli 
gledati na... na moj prozor. I onda... onda će se va- 
ljuškati po oblacima. Zločesta je ta ptica. Sigurno... 
sigurno nije tata nju ni mislio... nego one druge... 
One, s kojima ću se dogovoriti. 

— Vrijeskice. Pripovijedaj mi, kako izgleda Dragi? 

Bilo je u tome pitanju toliko bola, da su se Vrijes- 
kine obrve naglo skupile, u naprezanju da shvati, šta 
je to. 

— Kako izgleda? — opet se otegne bolan glas. — 
Kakvo mu je lice? Kakve su mu oči? 

— A-ha-a?! To znam. Lijepo izgleda... 
jepo. Samo sam se... sam se najprije prestrašila. 

— A-a, tako?! Nisi ga ni prepoznala, zar ne? 

— Nisam. Mislila sam, da je... da je duh! 

Marija prinese ruku na oči i nasloni se na orah. 

— Mamice, pa nije bio duh. Samo sam... Ja sam 
tako mislila. A nije bio duh. Pa ti... ti sad meni ne 
vjeruješ, da sam bila u zatvoru. 

— Vjerujem, dušo, vjerujem. Sve ti vjerujem. Pri- 
povijedaj samo, sve ću ti vjerovati. 

'— Dobro. Onda... Sad slušaj. Mislila sam da je 
duh. A nije... To je on bio! Odmah... odmah sam 
ga prepoznala... Kad je počeo govoriti. Jako je pocr- 
venio. 


jako li- 

Marija lako klimne. Tiho izusti: 

— A kakve su mu oči? Upale, zar ne? Duboko 
upale. 

— Da, du-bo-ko-o! Sasvim unutra... A kad me je 
podigao... Podigao... Podigao me znaš tako visoko... 
tako, kao ovaj orah. 

— Onda? . 

— Onda se je tako veselio. I ja sam se veselila. Pa 
smo se smijali. Nije ti to napisao? 

— Da, napisao je... nešto takova. 

— Kad sam ja bila, onda nije pisao. Onda smo se 
samo veselili. Samo me grlio. I samo je pitao za tebe. 
I to je sve napisao? 

— Sve, sve dušo... On je već prije znao, da će tako 
biti, kad bude s tobom, pa je zato mogao o tome pisati. 

— A kada bude s tobom? Kako će biti onda? Je li 
napisao? : 

— Io tome piše. 

— Daj čitaj... Čitaj mi, mamice. Nemoj samo gle- 
dati. Čitaj. Da znam, kako će to biti. Hoće li dići i 
tebe... tako visoko? Čitaj, molim te. 

Marija se dugo skanjivala, ali kako je Vrijeska ne- 
prestano navaljivala, otvori jedno pismo i stane tobože 
čitati: 

— Draga moja mamice.... 

Vrijeska je lako gurne na koljeno, na koje se na- 
slonila, i naglo joj upade u riječ: 

— Kako...? Zar ti i on kaže mamice? Ne veli ti 
Najdraža? ' 

— Ah, da! — brzo se ispravi Marija. — To sam ja 
krivo pročitala. Oprosti, zabunila sam se. Dakle, slušaj. 

— Pazi, da se opet ne zabuniš. 

— Pazit ću. Dakle, slušaj, Vrijeskice. Draga moja 
Najdraža. Radostan sam, što će doći Vrijeskica. Tako 
se neizmjerno radujem, da se samo smiješim. Već sam 
više puta pogledao na prozor, da vidim, ide li ona, 
Svaki dan o njoj sanjam. 

— Dan? A ne po noći, dok spava? 

— Oh, opet sam se zabunila. No, čekaj. Pa nisam 
se baš zabunila. Može se spavati i po danu. 

— A po noći ne? 

— Svakako, i po noći. : 

— Pa kako... kako onda? Zašto ne sanja i po noči? 

— Ah, čekaj, dušo. Nisam još svršila. Kako sam 
ono rekla? A-ha! Sad slušaj. I svake noći sanjam o 
Vrijeskici. Vidim je, kako je nježna i krhka, pa se bo- 
jim, da će oboliti. Reci Vrijeskici, da odviše ne trči po 
brijegu i neka se vruća ne baci na iravu, da se ne pre- 
hladi. Ja čuvam za nju jednu zvjezdicu, sasvim malenu. 

— Zašto... 
bila kod njega? 

— Čekaj, vidjet ćemo. Sigurno i o tome piše. Dakle, 


zašto mi nije dao zvjezdicu, kad sam 


čuj! Ja čuvam za nju malenu zvjezdicu, ali još ne smi- 
jem tu zvjezdicu darovati. Vrijeskici. 

— Za-a-što? — zadršće u zraku šapat. 

I Marija ponovi u sebi isto pitanje, ne znajući sa- 
ma, kako će se izvući. 

— Čekaj, čekaj, malo samo, nekako ne vidim pro- 
čitati, sjena je pala. — Podigne pismo i stane tobože 
izmicati pred sjenom, a dotle je smišljala, šta će reći. 

— Daj! Čitaj! Sad se vidi. Zašto ne smije dati zvje- 
zdicu? 

— Ne smije... Ne smije... A-ha! Sada vidim. Rado 
bih darovao Vrijeskici malenu zvjezdicu, samo još mo- 
ram počekati, dok dođe druga, malo veća, da bude je- 
dna za Najdražu... 

— Čitaj, molim te — opet je lako gurne. — Onda? 
Šta će biti onda? Šta ćemo sa zvjezdicama? 

— Onda... onda će Vrijeskica ... Onda ćete Vrijes- 
kica i ti držati te zvjezdice u rukama i odnijeti ih Bogi. 

— Mamice, što će Bogo s našim zvjezdicama? On ih 
toliko ima... . 

— Vi ćete odnijeti, — nastavi Marija kao da je pre- 
čula — odnijet ćete zvjezdice pred sliku dobroga Boge, 
pa ćete ga moliti: Dragi Bogo, uzmi ove zvjezdice; na- 
ma je jako teško rastati se s njima, ali mi tako volimo 
Dragoga, da ćemo se svega odreći, neka samo-on bude 
zdrav i neka što prije dođe k nama; neka ne bude bli- 
jed, neka mu oči ne budu upale. Neka... neka samo 
što prije dođe i ostane zauvijek s nama. Da, dragi Bože, 
koliko je boli u mojoj molitvi. Miro nije kriv, oslobodi 
ga. Neka zakon tvoje ljubavi pobijedi bijedne zakone 
ljudske gluposti. Bože, ja se bojim nesreće... Bojim 
se svoje osamljenosti. Tako se bojim svega. Dijete je 
uza me, ali moja duša lomi se pred nečim nepoznatim 
tako, da se i pred tobom, Bože, bojim izgovoriti misao, 
koja bi otkrila moje pravo stanje. Potraje li tako... 

potraje li, nešto ili netko će se srušiti i bit će smljeven 
od okrutnog zamaha takova života. Takav život... ta- 
kav! Na njemu je samrtnički pokrov. Guši, pritište, 
To je umiranje, to nije život. Ja sam povijena u crno, 
Bože, u crno. A mogla bi biti smirenija od jednoga sun- 
čanog podneva. Samo da nije zatočen on. Bože, povrati 
mi ga, jer si mi ga dao, Zar ne vidiš moj bol i moj 
strah? : 

Zamre u zraku, stiša se, a sa dugih spuštenih trepa- 
vica stade se rasipati srebrni niz suza. 

Vrijeska se ukoči, sva preneražena. Obrve joj se 
skupe. Osjeća nešto velika, nešto tako velika, da bi bilo 
uzalud pitati Najdražu, što joj je. A posve je sigurna, 
da Najdražu jako, jako boli. 

— Znaš što? — dosjeti se i zašapće tajnovito. — Mi 
ne ćemo Bogi dati naše zvjezdice. Obje će biti... biti 
samo tvoje. Posudit će ti i moju. Dokle hoćeš. 

Jedva to izgovori, već se nađe u krilu. Od radosti 
se malo uzobijesti, jer majka presta plakati. 

— Zar ne, ti si sretna? Zato... zato, što ti ja pokla- 
njam moju zvjezdicu. Zar ne, da zato? 

— Zato, zato Vrijeskice. Ti si već žrtvovala. Do- 
duše, ne zauvijek, jer mi je samo posudiš, ali ipak si se 
odrekla. To je vrlo plemenito. 

— A kad bi zauvijek? 

— Kad bi zauvijek? Ne bih ja primila, Vrijeskice 
kad obje moramo darovati Bogi naše zvjezdice. I ti, 
ija. 

— Zašto... 
pa ne će uzeti. 


mamice... Šta će to Bogi? On je dobar, 

— Istina, Bogo je dobar. On ne traži, da se mi od- 
rečemo nečega, ako bi nas to moglo unesrećiti. 
Dobar je Bogo. Ali mi moramo postati tako jako dobri, 
da mu dajemo sve, pa i ono, što najviše volimo. 

— Onda bi ti dala Bogi mene? I Dragoga bi dala? 

Premda je najvećom ozbiljnosti očekivala odgovor, 
umjesto toga opazi, da se je majka najednom preobra- 
zila, te izgleda upravo kao maločas, dok je izgovarala 
one čudnovate riječi i nakon toga plakala. 

— Nemoj opet plakati. 

— Bi li ja dala tebe i njega? Oo, pa njega već da- 
jem...! 

— Koga, mamice? 

— Tvog oca... 

— Pa on je uzatvoru. Nije u nebu. 

— U zatvoru, da. U paklu velikih muka. To, što je 
on u zatvoru, za me je najveća žriva... 

— Ja ne znam... Ništa te ne razumijem. 

s Bolje.je, da ne razumiješ. No pođimo u kuću. 
Dolazi mrak. 

— Kako on dolazi? Odakle? 

— Oh, dijete moje! Da znaš, kako je teško na sve 
odgovarati. 

— Samo mi još to reci, odakle dolazi? 

— Qdanle s brijega. Tiho se še 

— Ima papučice? 

— Nema, nema papučice. Bos je. 

— I zimi je bos? 

— I zimi. 

— Zašto mu... zašto mu anđeli ne sašiju papučice? 


103 


— On je takav, da ne trpi ništa na nogama. Misli, 
da bi ga papučice odale, a on mora tiho, tiho doći. 

— Zašto tiho, tako tiho? Reci. Zašto si se uhvatila 
za glavu? Zar mi ne ćeš reći, zašto... zašto mora mrak 
tiho doći? . ; 

— Dušo moja, zato, zato, jer ljudi jako paze na nj, 
osobito dobra djeca. Čim vide da on dolazi, stanu se 
sklanjati u kuću, jer znadu da je blizu noć, kad se ništa 
ne vidi. 

— Pa onda bi slobodno imao i cipele. Onda ne bi 
trebao ići bos. ' 

— Bila bi prevelika buka, pa bi to djecu uplašilo. 
Zato on dolazi tiho, dok se djeca igraju, pa ih potsjeti, 
da se moraju požuriti kući. 

— I sada opominje nas, zar ne? 

— Da, da, i nas. Pođimo žurno. 

Ona je lako povuče za ruku i povede u kuću. 


Starac je sjedio kod prozora i nešto čitao. Vrijeska 
se sada dosjeti, da joj majka nije pročitala pismo do 
kraja i da još ne zna, hoće li tata i nju dići onako vi- 
soko. Ipak se ne usudi pitati. Približi se djedu. 

— Djedo! Mamica mi je puno pričala. Nije ni jed- 
nom viknula na me. 

— A-ha-a?! Razumijemo se, ti, ptičice mala. Šta 
ćeš! Ja sam star. To jest, da ti točno kažem, ja sam 
morao, da se izviknem. Vidio sam, da si pripravna is- 
pripovijedati na dušak sve, što je bilo kod tate. To bi 
onda čuo onaj čovjek, koji nas je vidio. Rekao bi dru- 
gima, a to ne smije nitko znati. 

— Što? 

— To, da si bila kod tate. 

— Ne smije... nitko znati? 

— H! Gle! Pa ti još nisi ni upozorena na to! Ajde 
ovamo! 

— Ne idem. Opet vičeš. 

— Ha-ha-ha! No, ajde, lijepo molim. 

Vrijeska se stade približavati tako polako kao da 
broji korake i misli na to, da ne bi prekoračila određen 
broj. Starac nenadano ispruži ruku i dohvati je za 
haljinu. 

— Ne boj se, ptičice. Ti si moja. Da ti kažem. Slu- 
šaj me. H! Voliš li ti tvog tatu? 

— H! — nasmiješi se mala. 

— Voliš li i mamicu? H! 

— H! — opet se ona slatko nasmiješi. 

— Sad još pokaži... Pokaži, h, voliš li svog djedu? 

— H! — oglasi se jednako umiljato. 

— Vidiš, ptičice moja! Nama bi se svima dogodilo 
zlo, razumiješ li, zlo, kad bi itko saznao, da si ti bila u 
zatvoru i da si razgovarala s tatom. Zato ne smiješ ni- 
kome odati. Jer bi nas zatvorili. 

Vrijeskino lice zasja. 

— Onda ćemo biti s tatom! Onda... 
nas zatvore. 

— H! To jest... Nije samo to. Eh, kad bi nas samo 
zatvorili! Imaš pravo, ne bi bilo tako strašno. Jer bi- 
smo bili svi zajedno. Čak bi bilo lijepo. 

— Pa da, djedo, pa da! Idimo potražiti... onoga... 
koji nas je vozio. Pa ćemo mu lijepo reći. Pa će nas li- 


onda neka 


jepo zatvoriti. 

— H! Kad bi nas oni zatvorili! Ja se ne bih proti- 
vio. No, oni bi nas ubili, razumiješ li, ubili! Hoćeš li 
onda šutiti? 

. Vrijeska protrne. Ne samo u njegovim riječima, 
nego i u pogledu osjeća nešto, što razara i ubija. Na- 
prosto nešto strašna. 

— Hoćeš li šutiti? 

— Hoću...! — jedva prošapće, ustrašena do ko- 
stiju. 

— H! — značajno se opet oglasi djed, no ona se i ne 
pomakne. Najradije bi pobjegla od djeda, kao da je 
već on sama smrt. 

Danas je njeno duševno stanje takovo, da je spo- 
sobna samo za najljepše doživljaje. Nesvijesno je ta- 
kove doživljaje i očekivala. No sve ide naopako. 

Najdražoj je donijela draga pisma, pa što? Najdra- 
ža je plakala. A djedo, umjesto da se igra s njome, 
plaši je takovim stvarima, da sve trne. Kad se nakon 
večere nađe u krevetu, obuze je velik nemir. Majka joj 
dva puta prigleda, da bi se uvjerila, da li spava. Vrije- 
ska se pritaji. Odviše jasno osjeća, da nije majci do 
razgovora s njome, nego s djedom. Oboje su njih zau- 
zeti posve drugim stvarima, nečim strašnim. Kad djedo 
misli na te strašne stvari, pa pogleda, onda je njegov 
pogled tako neizmjerno strašan, da bi se moglo od toga 
umrijeti. ' 

Vrijeska se sva strese. Napne uši. Iz druge sobe su 
dopirali glasovi. 

— Ne budi nerazborita! Ona se ne smije igrati s 
djecom. Tako dugo, razumiješ li, dok ne zaboravi, da 

je bila kod oca. U ostalom, h! Pa Vrijeska ima toliko 
bujnu maštu, da joj nikad nije dosadno. Umije se sa- 
ma zabaviti. Čak bih rekao, mnogo bolje, nego u 
društvu. | 

— Da, oče. Istinu govoriš. Samo ne vjerujem, da 
će ona ikad zaboraviti taj zatvor. Odviše voli Miru 
Prema tome uopće ne bi smjela doći među djecu. 

— Pa onda?! Što zato? Ne će ići, pa gotovo! Stavi 
je među kukce, među cvijeće, među... što ja znam, 
kamo sve! Uvjeravam te, da će biti barem isto toliko 
zadovoljna, kao da je među stotinu djece. Znam ja, 
tebe muka hvata od same pomisli, da bi joj morala ne- 
što odbiti. Srce, h, srce! To tvoje srce. H! A ja sam 


ispao okrutno. Uvijek je tako, kad čovjek ima odviše 
srca. To jest, srca za više njih, za čitav svijet, za sve 


te robove, koji ginu radi nečije ludosti. Ti ljubiš svog 
Miru, ljubiš Vrijeskicu, i tvoj svijet je gotov, zatvoren. 
Aja... ja sam sAm... Ljubim sve i izgrizam samoga 
sebe. Znaš, Marijo, mogu razumjeti, da se zatvori zlo- 
činca. Zvijer treba onemogućiti. No, kad se sjetim, 
da Miro... sjedi tamo...? Jer je uvrijedio kralja! 
H! Jer nije mogao spriječiti pobunu radnika, kojima je 
već duša išla na jezik, koliko su bili izrabljivani...! 
E-e, draga moja! To je ipak odviše ludo. 

— I te kako ludo! Shvaćam. 
 — Dobro je, da shvaćaš. I da misliš na tuđe ne- 
volje. Lakše ćeš podnositi svoj bol. 

— Lakše? Oprosti, oče, ti se varaš. Tuđi bol nika- 
da ne olakšava naš bol. Bol je bol. Slijepca ne će utje- 

šiti to, što je drugi pokraj svoje sljepoće i gluh, i ni- 
jem, i kljast. Slijepac osjeća samo svoj mrak. 

— H, pa dobro! Priznajem. No, onda trpi, dok ti 
sine sunce!... H! Imaš pravo. Rekla si istinu. 

— Oče, pa ti ćeš mi pomoći da sine, zar ne? 

— Ajde, ajde! Dobro je. Sve, što mogu. I radi tebe 
i radi Mire. Jadnik. Oj, prokleta ludost! Da mi ju je 
uhvatit za vrat i stisnuti joj grkljan. Samo što bi mno- 
* gi od žalosti poludili. Iskopali bi je iz zemlje i vukli za 
sobom kao strvinu, sretni i presretni. Pamti: kad god 
smo žriva, onda smo žrtva nečije ludosti. Nečije pro- 
klete ludosti! 


X. 


Vrijeska zadršće do posljednje žilice. Bože, šta je 
to tamo? Nikada djedo nije tako govorio. Nikada još 
nije bio takav. Ona ga ne bi želila vidjeti. Bože sa- 
čuvaj! Mora da njegova brada izgleda strašno. A iz 
očiju negdje sijevaju munje. 

Ona vidi te oči, vidi bradu, polako tone, gubi svijest 
i nestaje u carstvu sna. Nalazi se usred orkana. Sa svih 
se strana nešto lomi, puca, šumi zaglušno. Ona hoće 
zvati u pomoć, ali odmah na to i zaboravlja, jer je već 
obuzima strah pred novom lomljavom, koja je sve že- 
šća. Najednom se poče rušiti i drveće. Debela stabla sa 

starim krošnjama padaju kao snopovi. Krošnja se sa- 
mo rasprostre, smrtno zastenje u posljednjem šumu 
i smiri se. 

I tako redom, jedno drvo za drugim. 

Bože, pa to smrt kosi! —pomisli u smrtnom strahu. 
Još samo čeka, što će biti s njome. Pobjeći ne može, 
spasa joj nema. Ona isto tako sada mora umrijeti kao 
i sve, što se ruši oko nje. No, lako je umirati drveću. 
Nije lako njoj. Misli na majku, na oca. Što će ona bez 
njih? 

To je pomisao, od koje ju stanu oblijevati suze. 
Pogleda prema nebu. Crno je. Teški oblaci se valjaju. 
Čitav je svemir u gibanju. Ipak, njoj se najednom pri- 
čini, da negdje otraga, iza brdovite oblačne crnine, svi- 
jetle neki maleni brežuljci, a na njima sami anđeli. Nije 
moguće, da bi se oni izvezli na vožnju, dok oko njih 
jure ružna crna kola. 

— Najdraža, gdje si? — stade dozivati i rasplače se. 
Tko je čuje? Nitko. Tko mari? Nitko. 

Još jednom upre pogled prema nebu. Ne vara se. 
Otraga su iza crnih oblačina neki svijetli brežuljci sva- 
kakvih oblika: jedan brežuljak izgleda kao čamac, dru- 
gi kao jabuka, treći kao srp, pa još mnogo drugih, da 
ih ne dospije sve vidjeti. Zagleda se u onaj prvi, što 
je nalik čamcu. Gleda ona, gleda i misli: jesu ti an- 
đeli čudnovati, lijepo su sjeli u čamac, pa se voze za 
najveće bure. Sigurno ne vide sve te strahote. Oni pu- 
tuju otraga, iza crnih bregova, pa što ih briga za sve, 
što se događa okolo! 

Kad bi barem i ona mogla tako misliti! Ali ona je 
okružena samim umiranjem. Još dalje traje lomljava, 
a stabla se samo ruše. Ne može poći ni naprijed ni na- 
trag, svud je jednako. Još časak, pa će doći na redi 
stari hrast, kraj kojega je sustala i sklonula se, misleći, 
da će ga orkan ipak poštivati radi njegove starosti. 
Najednom začuje, da i on poče smrtno uzdisati, sav se 
potresao i stade teturati. 

— Vrijeski-ce-e-e! — razlegne se odozgo iz čamca. 
— Mi idemo pred tebe. Anđeo Vitez će sada sletiti. 
Nemoj plakati. ' 

Vrijeska ni ne trene. Među crnim oblacima se već 

. protiskuje neki vrlo mili lik, samo nije svijetao, nego 
taman kao i oblaci. Čak mu je i haljina tamna. Siva, 
Upravo kao oblaci. Teško se protiskuje. Gura laktima 
na sve strane, a što on takne i odgurne, to mu se više 
ne približi. Konačno izađe čitav naprijed, pred same 
oblake. Sav je siv i dugačak. Na haljini mu bliješte 
nizovi srebrnih zrnaca, kao da su suze. Prekrasan je. 
Lebdi. Najednom se stade spuštati, a onda poleti, po- 
put ptice, ravno prema 'njoj. 

Vrijeska osjeti, da nema vremena ni dahnuti. U 
trenu se nađe u njegovu zagrljaju i osjeti da se već di- 
žu. Sve manje je vidjeti tragove zemlje, oni su već 
tako visoko, da će doskora taknuti same oblake. 

— Ti si Anđeo Vitez? — usudi se zapitati, dok su 
lebdjeli kroz čistinu i ništa se nije čulo, nego samo šum 
njegovih krila. 

— Jesam. Anđeo Vitez. Čini mi se, da nisi jako 
ushićena. 

— Oprosti. Ali ti si me ukrao. Šta će reći moja 
Najdraža? I Dragi...! Oni će me tražiti i plakati. 

— Ti se ne brini. Na zemlji se i onako uvijek pla- 
če. Tebi je mjesto u našem društvu, a ne na zemlji. 

— Joj, Viteže...! — uzdahne Vrijeska. — Najdra- 
ža će istom sada plakati. Vjeruj mi. Isto tako i Dragi. 
Ja ću se malo... malo igrati s vama, kad to mora biti, 
ali onda.... onda ćeš ti mene opet odvesti dolje. Zar 
ne? 

— Kamo? U smrti? 

— Ne-e-e! Kući. Tamo, gdje je Najdraža. 

— Vidjet ćemo... Ti si doista veliko dijete. Nije 
zemlja za djecu. Za djecu je nebo. Zar nisi čula, kako 
djedo proklinje? 

— Jesam, jesam. Strašno.... 

— Vidiš onda, kad već takvi proklinju, koji su sa- 
mo blagoslivljali, onda znaš, da ti dolje nema mjesta. 
Zato se nemoj žalostiti. Sad će tvoja Najdraža i Dragi 
misliti samo na to,, do dođu što prije k tebi. Uostalom, 
ti se još možeš dogovoriti s dragim Bogom. 

— Zar ću i k Bogi? 

— Svakako. ' 

— Joj, Anđele Viteže! Ne usudim se ja k Bogi. 

— Nešto si skrivila, je li? 

— No, ne trebaš zato misliti najgore. Nisam ja opet 
takva. 

— Dobro, dobro! — nasmije se anđeo od sveg srca. 
— Znat ću ja već, jesi li takva ili onakva... 

— Pa dobro! Pa neka znaš. 


l11 


Vrijeska se malo naprkosi, tek toliko, koliko traži 
ponos, da ne bi taj anđeo uistinu mislio nešto najgore, 
pa bi još rekao onima u čamcu. 

— Nisi više tako teška. Već te lako držim. 

— Kako to? 

— Čim smo bliže nebu, tim smo laganiji. 

— A zašto se ti zoveš Vitez? 

— 0-0, to je velika riječ! — nasmiješi se on veoma 
ljubezno i gotovo sretno. — Moj je posao taj, da nad- 
zirem dobre ljude na zemlji, da ne bi upali u zlo. 

— Onda ti poznaš moju mamicu... i tatu? 

— Kako ne! Vrlo dobro ih poznam. 

— Onda... onda zašto nisi Dragoga obranio, pa on 
ne bi bio u zatvoru? 

— Bolje da nisam. Bolje da je u zatvoru. 

— To ne razumijem! — slegnu Vrijeska ramenima 
i sumnjivo ga pogleda. 

— Znam, da ne razumiješ. Pa ipak je tako, kako 
rekoh. Njegov će zatvor donijeti mnogima oslobođenje. 
Jedan uvijek pati za dobro mnogih. Ni to ne razumi- 
ješ. Nemoj se ni naprezati. Ima još beskrajno mnogo 
tajni, u koje nisi zavirila. Ha, mala moja, pa ti već 
dosta znaš i bez tih tajni. Nemoj se zato ništa mrštiti 
ni žalostiti. Evo nas! 

Vrijeska ne dospije ništa primjetiti, jer se Anđeo 
Vitez spusti u čamac, među četu anđela, a njeno lice 
posta jedno nepomično čuđenje. Svi joj anđeli prihrle, 
jedan joj takne kosu, drugi zatiljak, treći rame, četvrti 
ruku, svaki nešto, i to je zbuni i uzbudi. 

— Vrijeskice! Vozit ćeš se s nama. 

— Vrijeskice! Idemo na daleku vožnju. 

— Vrijeskice! Tamo ćeš sjesti na krak zvijezde i nji- 
hat ćeš se kao u njihaljci. 

. Sve to Vrijeska sasluša i misli, odakle oni znaju nje- 
no ime? To joj je najviše zagonetno. 

— Hvala lijepa! — izusti konačno. — A kako se vi 
zovete? 

Na to pitanje svi prasnu u smijeh, koji bi je uvri- 
jedio, da nije odviše sladak. Smiju se kao djeca. I iz- 
gledaju kao djeca. Samo što imaju krila. Maljušna 
krilca, svinuta u luk. : 

— Ti nas pitaš za ime! — veselo će jedan, sav na- 
smijan. — Pa mi nemamo imena. Nas se zove samo 
Malim Anđelima. ' 

— Pa kako onda... kako..., ako Bogo zove samo 
jednoga? Koji se onda odazove? 

— To ti je tako! — ozbiljno će jedan rumenih obra- 
28. — Bogo veli: »Ajde, mali anđele!« — i odmah po- 
letimo svi. 

— To ne razumijem ...! — prizna Vrijeska sva iz- 
van sebe. Šta će ona u društvu, gdje ništa ne shvaća? 
Najradije bi pobjegla, a ne usudi se to priznati. — Gdje 
je Anđeo Vitez? On bi mi objasnio. 

— Anđeo Vitez?! 

— Anđeo Vitez? 

Padaju veseli glasovi jedan za drugim, dok se svi ne 
obredaju. ' 

— Anđeo Vitez je kod Boge. 

— Anđeo Vitez je kod Boge. 

Poteče opet, dok i to ne izgovore svi. 

Košutić: Vrijeska 8 


. Sad se Vrijeski stane otkrivati tajna, da su oni svi 
kao jedan. Ona osjeća, da je među njima neka savr- 
šena sloga. Zato se jednako ponašaju, zato nemaju 
imena. Zato svi potrče, ako Bogo zovne jednoga. 

Sve to osjeća, a s tim osjećajem raste njena spo- 
znaja, pa joj se čini, da je i sama postala drugačijom, 
Doduše, još je uvijek malena kao prije, ali ona je, u 
drugu ruku, veća, jer mnogo više znade. Oh, da su sa- 
mo oni kraj nje, njena Najdraža i Dragi, pa da se li- 
jepo provezu u tome čamcu! 

Roni čamac širokim prostorom, otiskuje nasrtaje 
oblaka. Nad zemljom se oblaci valjaju orkanski ludo, 
a s druge strane je mirno, sja mjesec sa zvijezdama. 
Čamać se drži te druge strane. Samo ga kadkad za- 
pljusne kakva oblačina, valjda Malim Anđelima za za- 
bavu, jer svagda udare u smijeh. Jedan se anđeo čak 
upre i napregne, da uhvati oblak, koji je lukavo čekao 
u zasjedi, kao da bi se htio baciti u čamac. Anđelu us- 
pije uhvatit ga za skute, tanke, paučinaste skute, koji 
mu ostanu u šaki, a oblak prestrašen pojuri, što je brže 
mogao, samo da spasi još ono, što ima. 

Anđeli se smijali i svojim prstićima razvlačili ot- 
kinuti komad oblaka. 

Vrijeska se samo snebivala, puna udivljenja. Ipak 
ne može, da se jednako raduje, ma da je vožnja divna. 
To samo lebdi. Sve je lako, pa i čamac. Oj, čudo jedno, 
pa čamac je satkan od modre maglice, pa kako onda da 
ne lebdi! 

Dižu se, dižu. Već su kod samih zvijezda. 


114 


Mali Anđeli zatjeraju čamac na Kumovsku Slamu. 
Divota! Kližu po bijeloj maglici među samim zvijez- 
dama. 

— Vrijeskice! 

— Vrijeskice! 

Odjekne sa svih strana, a Vrijeska se nanovo pre- 
nerazi, samo sad još više. Bože, pa zar je i zvijezde 
poznaju i znadu njeno ime? Sva je zbunjena. Htjela 
bi, da čamac stane pred svakom zvijezdom, no anđeli 
samo tjeraju naprijed. : 

— Ne smijemo se predugo zadržati! — upozori je- 
dan, a za njim ostali. 

Vrijeska se nijemo pokori, no obuze je žalost. 

— Strpi se, Vrijeskice! — stanu tješiti Mali Anđeli. 
— Kad se budemo vraćali, onda ćeš se njihati u krilu 
jedne zvijezde. 

— Dobro... Ali... ali kamo me to vozite? Ja hoću . 
ići k Najdražoj. Ona je sigurno na prozoru... Ona 
gleda ovamo... A vi tako... tako visoko idete, da me 
Najdraža ne će vidjeti. Pa onda... Ona plače. I...i 
Dragi u zatvoru plače. Ja sam bila kod njega... U za- 
tvoru sam bila. 

— U za-atvoru? — začude se svi u isti mah. 

Vrijeska ponaraste i malo podigne glavu. 

— Pa da, u zatvoru! — ponovi još glasnije i pono- 
Eo. — Bila sam u zatvoru. To je tajna. Vojnik je... 
je imao pušku. Ja se nisam ništa bojala. A Dragi ču- 
va zvjezdicu... Jednu malu... za mene. Sad samo 
još... još jedna manjka... Dajte malo stanite... Li- 
jepo vas molim. 

Anđeli izmijene pogled i zaustave čamac pred sa- 
mom zvijezdom. 
' Vrijeska se malo ustraši, no samo na čas. 

Zvijezda, sva u sjaju, stane u sredini polako blije- 
diti i pokaže se divno lice, nježno i dobro. 

— A što želiš, Vrijeskice? 3 

— Pa... pa i ti znaš moje ime? Ja želim... Ja... 


— Nemoj se plašiti, dušo! Ispričaj mi svoje želje. | 


No, Vrijeskice? 

— Ti... ti imaš glas kao Najdraža... I govoriš 
tako... 

— Dakako, dušo, kad sam ja njena zvijezda. 

— Onda... Onda pođi dolje. Hodi, idemo. 

— Ah, ne, Vrijeskice! Najdraža će doći gore! Ja 
moram dotle čuvati njeno mjesto. 

— Ohda? Što će biti onda? Kamo ćeš ti otići, kad.. 
kad dođe Najdraža? 

— Ne ću otići, dušo. Ja ću ostati ovdje. Čim Naj- 
draža dođe, ja ću je zagrliti i dati joj svu moju zlatnu 
svjetlost i sjaj. 

— A kakva ćeš ti... ostati? 

— Ja ću onda biti s Najdražom jedno. Ona će u 
sjaju doći i ostati kod Boge. 

— Joj! Čuj... Gdje pak je moja zvjezdica? 

— Zar ne vidiš? — nasmiješi se i pokaže na malenu 
zvijezdu u njedrima. 

— To-o-0? Tako maljušna? 

— Jer si ti malena, Vrijeskice. Ali ona kod Boge 
isto toliko vrijedi kao i velika. 

Vrijeska se zagleda u očekivanju, da će ugledati lice 
malene zvjezdice, no uto se sav svemir pokrene, a sve 
zvijezde, pa i Mali Anđeli, priklone glavu. Zavlada 
sveta šutnja. 

Vrijeska osta bez daha. Ne usudi se ni okrenuti gla- 
vu. Šta je to sada? Šta će se dogoditi? 

Najednom se začuje ugodan šum. Anđeo Vitez plovi 
prema njoj. Ne prođe ni tren, ona je već zahvaćena. 
Najednom osjeti, da su ušli u samu svjetlost. Baš se 
ništa drugo ne vidi, nego svjetlost. 

— Anđele... Viteže...! — promuca zbunjeno. — 
Kamo si me to doveo? 

— K dragome Bogi. 

— K Bo-o...? — ona ni ne izgovori, riječ joj za- 
mre na suhim usnama. ' 

Pred sobom zamijeti starca; skromnog, vrlo lijepog 
starca, s dugom bradom. 

— Dje-edo-o? Pa ti si tu! —klikne, nasmije se i 
poleti, te ga zagrli svom snagom. 

Anđeo Vitez je povuče za ruku i udalji je za par 
koraka. 

— Ne tako! Gospod Bog te mora sam pozvati. 

— Ah, šta ti pričaš, Anđele Viteže! Zar ne, djedo, 
da on nema pravo? Ja tebe smijem zagrliti. Ti si moj 
djedo. 'Ti nisi Bogo. Zar ne? 

— Ja sam tvoj Bogo, Vrijeskice! — prođe sada ugo- 
dan glas, no drugačiji, nego u djeda, pa Vrijeska skupi 
obrve i zamisli se. 


— Pa kad ja tebe volim! — nasmije se prostodu- 
šno. — Pa kad ja vidim, da si ti moj djedo. Imaš istu 

bradu. I odijelo. A da si... da si... ti Bogo, onda bi 
imao krunu u ruci... Ižezlo... I imao bi odijelo svi- 
leno... Zar ne? 

— Ne, dijete moje! Obukao je mene svijet u svaka- 
kve haljine i dao mi u ruku svakakve znakove. Ali ja 
sam posve jednostavan. Oni to ne razumiju. Ni oni, 
koji kažu, da žive za me, još ne shvaćaju i ne poštuju 
jednostavnost. A sve, što je dobro i što je lijepo, uvi- 
jek je jednostavno, jer je čisto od ljage. Što je čišće, 
to je jednostavnije. 

— Ja to ne razumiem, dragi... dragi... Bogo. Jesi 
li ti onda Bogo? Ili me samo varaš? 

— Ne varam te, Vrijeskice. Bogo sam. Bogo, koji 
te ljubi. Rekia si, da me ne razumiješ.. Da, ti si male- 
na. Ja koji put tako govorim s djecom, ali to zapravo 
govorim Anđelu Vitezu, koji ima posla sa Zemljom 
Ali ti, makar si malena, razumiješ, da te ja veoma 
volim. 

— Da. I ja tebe, Bogo, jako volim. 

— No vidiš. Onda se mi posve slažemo. Je li? 

— Da.. Posve. 

— No vidiš. To je lijepo. Sada, ipak, da se malo 
porazgovorimo o jednoj stvari. Ti nisi htjela, da meni 
dadeš zvjezdice. 

222? 


— Da, da. Sve ja znam. Govorila si, da »šta će Bogi 
zvjezdice.« Kako me to onda voliš, a nisi mogla, da 
se odrekneš zvjezdica? 

Vrijeska se postidi u dno duše, pogotovo, kad vidje, 
da je Anđeo Vitez nekako značajno zabacio glavu, baš 

kao da veli: a-ha, takva si ti! Šta da učini, kako da se 


, ispriča? 


Što dalje, to joj je teže. Bogo više ne izgleda kao 
njen djedo, nego biva sve više prozračan, kao da je 
satkan od samih svilenih niti. A svaka nit sjaji, gori 
nekim čudnim plamenom. Od toga sve više raste 
svjetlost i pomaljaju se neki divni oblici cvijeća, inja i 
travica, koji na vršcima nose sitne sjemenke i drhtave 
se dvije po dvije priklanjaju jedna drugoj kao da si 
nešto žele reći. Čuti je i neke divne tonove, kako teku 
s pjesmom, koja samo uznosi. 

— Lje-po-ta...! — šapne nečujno, ne znajući ni 
sama, što je rekla, no na licu Boge i Anđela Viteza za- 
mijeti osmijeh zadovoljstva. To je ohrabri, pa se osjeti 
slobodnom kao ptica. Poleti k Bogi i prihvati ga za 
ruku. No to i nije ruka. To nije ono, što je ona do- 
sad razumijevala pod rukom. To je sad nešto sasvim 
drugo. Ima doduše oblik ruke, ali to je samo oblik. Ta 
ruka, od same dobrote i ljubavi, samo da ne proplače. 
Iz te ruke prelazi u nju nešto tako veliko, tako dobro 
i lijepo, da ne može progovoriti riječ, nego se samo 
predaje doživljaju i roni sve dublje i sve dalje. Ne 
zna više ništa da je dijete. Ona je velika, jer osjeća, 
da je postala dio sve te veličine, koju proživljava. 

— Ljepota, rekla si? — smiren će glas. — Imaš 
pravo. Nebo je ljepota. Nebo je spoznaja najsavršenije 
ljepote. No ti mi nisi ništa rekla, što je s onim zvjezdi- 
cama. 


Vrijeska se veselo nasmije. 

— Dragi Bogo! Pa ti dobro znaš, kako je bilo. 
Htjela sam utješiti moju mamicu. Zato sam njoj obe- 
ćala i svoju zvjezdicu. Kad bi ti plakao, ja bih i tebi 
dala. Pa ti to znaš, Bogo! 

— Znam, znam. Pitam samo, jer kad je nešto lijepo, 
onda to rado slušamo više puta. Ti si se dobro ponijela. 
Ljubav uvijek čini samo dobro. 

Čuvši ovo, Vrijeska malo pogleda Anđela Viteza, 
koji je smjerno stajao do Boge. Pogleda ga i malo 
žmirne, a isto tako i on njoj. 4 

Dobro je! — pomisli ona u sebi. Sad više ne će 
reći, da je »ovakva ili onakva.« 

— Samo jedno me žalosti, dragi Bogo. Zašto je Dra- 
gi u zatvoru? 

— Dušice mala, i to ćeš ti shvatiti, samo malo ka- 
snije. Sada ti mogu samo to reći, da njegov zatvor ko- 
risti mnogima, a njemu najviše. 

— Dragi ima upale oči... 
je unišao. 

— Ah! To nije važno, Vrijeskice! Kad bi. ti znala, 
kako je bogata ljepota u njegovoj duši, onda ga ne bi 
žalila. On će živjeti vječno. 

— A Najdraža? 

— I Najdraža. Oboje će doći k meni i k tebi. 

— Kako...? Kako si to rekao? Zar ja više...? 

— Ne, Vrijeskice. Više ne ideš k njima, jer će oni 
doći ovamo. Ti ćeš ih dočekati. To će biti njihova naj- 
veća sreća. s 

Vrijeska osta neko vrijeme bez daha. Svaka časti 
Bogi, ali ipak joj ne ide u glavu... 


Prestrašila sam se, kad 

Najprije duboko uzdahne, a onda će tiho: | 

— Ja znam, da će Najdraža plakati za mnom... 

— Bez brige, Vrijeskice. Mi ćemo nju utješiti. 

— Tko to...? Koga misliš? 

—Iti I Anđeo Vitez. I ja. Anđeo Vitez će joj 
nositi naše poruke. Najdražoj i Dragome. Svaki put 
će im donijeti dio nebeske svjetlosti. ' 

— Onda...? Šta će onda biti? 

— Onda će biti to, da će oni biti sve sretniji i 
sretniji. 

— Ja to ne razumijem, Bogo. Pusti ti mene dolje. 
Onda sam sigurna, da će biti sretni. 

— H! To bi bilo lijepo, doduše, no bolje je, da bude 
još ljepše. Ne će Anđeo Vitez sam putovati. Poći ćeš i 
ti. Lijepo ćete letjeti zajedno. Ja ću vam dati darove 
za njih. Jesi li zadovoljna? H! 

Vrijeska sumnjivo pogleda. Zar nije to ipak njen 
djedo? Nije, nije. Djedo nikad tako ne sja. 

— Zašto... zašto ti govoriš »h«? 

— Zato, dijete moje, da me bolje razumiješ. 

— H! A kakve ćeš darove dati, dragi Bogo? Darove 
za moju Najdražu i Dragoga? 

Čim to izgovori, Anđeo Vitez je podigne i stavi u 
krilo Božje, u kojem se Vrijeska osjeti tako laganom, 
da je to u prvi mah ustraši. To kao da i nije krilo, 
nego neka prozračna paučina, a ona sama tek jedna 
nit te paučine. Ona opet nestaje i sve se više gubi u 
nekoj neizmjernosti, koju doduše ne bi tako nazvala, 
jer ne pozna takvu riječ, ali osjeća njeno značenje i 

upravo je sretna. Od sreće zaklopi oči. Kraj ušiju joj 
zvoni glas: 

— Vrijeskice, dijete. Ti si pjesma jutarnjih zvona, 
koja bude na molitvu. Tvoj je zavičaj iza zvijezda, i 
postojala si prije, nego te je majka uzela na krilo, 
Davši tebe, ja sam darovao najljepši dar dvjema bići- 
ma. Ti si pretočila krv iz jednoga srca u drugo i po- 
zvala si na vjenčanje njihove živote. Vrijeskice, di- 
jete. Tvoj je posao završen. Odsad ćeš s mojim Anđe- 
lom prilijetati njihovim prozorima, da im osladiš san i 
olakšaš breme njihovih dana. Svaki puta ćeš na svome 
pohodu nositi sa sobom dva cvijeta, iznikla na jednoj 
grani. To će biti dar moje ljubavi njihovoj ljubavi. 

Sad stavi ruku na ruku Anđela Viteza. On će te 
povesti. 

Utihnu glas, a bilo je to kao da je zamrla najdiv- 
nija glazba. Zavlada tišina. Tu tišinu stanu prekidati 
šumovi uzgibana cvijeća, koje se pomicalo i otkrivalo 
svu svoju ljepotu. Vrijeska vidi pred sobom živi cvjetni 
zid. Pođe da izabere. Nikad u životu ne vidje toliko 
ljepote. Svaki je cvijet drugačiji, a jedan ljepši od dru- 
goga. Ima ih nebrojeno mnogo, pravi cvjetni zid, ne 
zna sama, koji bi cvijet uzabrala. Migne Anđelu Vite- 
zu, koji joj ljubezno pristupi. 

— Što želiš? 

— Nemoj tako glasno... Pst! Kako bi bilo, da po- 
nesemo... ovo sve? 

— Ne sve! — začuje glas Boge i ona protrne od stra- 
ha. No glas poteče dalje, pun dobrote: — Ne boj se. 
Nisam ti ja zamjerio. Tvoj Bogo razumije sve. Da te 

je čuo koji čovjek, rekao bi: vidiš, kako je neodgojena, 
kako pohlepna. A Bogo kaže: nije to pohlepa, nego lju- 
bav za drage, koje želimo obradovati. Izaberi, dakle, 
što ti srce zaželi. Ja ću te u svakom slučaju razumjeti. 


Vrijeska sva zasja od ushita, što je Bogo tako dobar 
i što smije biti upravo do kraja slobodna. 

— Krasni Bogo! Ja bih najradije ponijela sve ovo 
cvijeće. 

— Ha, ha, vjerujem ti. Tko i ne bi, kad je tako 
lijepo? ' 

— Pa ti bi mi dao... sve? 

— Sve. 

— Bogo, moj Bogo! Krasni Bogo! 

— No nemoj plakati. Što su ti navrle suzice? 

— Pa kad si takav.... 

— Eh, i ti si takva, pa je onda dobro. 

— Ne ću ja uzeti sve. Uzet ću najmanje! — skruši 
se ona sva ganuta. — A zašto ti imaš toliko cvijeća? 
Najdraža ga također ima, samo male Zašto ti imaš ta- 
ko mnogo? 

— Jer je to ljepota. Znam, da bi bez cvijeća mogao 
svijet postojati, no ja sam ga želio, kad sam stvarao 
ljepotu. Cvijet je moja najveća tajna. Kad bi se ljudi 
zagledali u cvijeće, postali bi lijepi i dobri. 

— Oh, sve je tu tako krasno...! — uzdahne Vrije- 
ska zagledavši se u cvijeće, koje je isturilo glavice. — 
Uzet ću crveni karamfil. I...i... uzet ću one travice, 
što su tako kitnjaste i samo dršću. 

— To je skromno, Vrijeskice! Na volju ti je, da uz- 
meš još. 

— Hvala, Bogo, hvala. To mi je dosta. 

— Imaš pravo. Dosta je. Ponesi. : 

Vrijeska sad htjede pristupiti k Bogi, da zahvali za 
nebesko gostoprimstvo, no jedva uspije mahnuti kitom, 
već osjeti, da je u vlasti Anđela Viteza, koji je podi- 
gne i naglo uzleti u zvjezdani prostor. 

— Nemoj me tako stiskati. I nemoj se tako.., tako 
žuriti. 

On ne rekne ništa. Čak joj se čini, da ju je stisnuo 
još jače. ' 

To joj bude krivo, pa ga upozori, da će se pritužiti 
Bogi i da više ne želi s njime putovati. 

On se osmjehne. 

— Šuti, šuti, mala. Nema na nebu pritužbe. Pazi 
samo na svoju kitu, stisni je dobro, da ti se ne raspe. 

— Ej, ej! — odjekne dozivanje Malih Anđela. Vri- 
jeska pogleda. Krcat čamac još uvijek plovi i pribli- 
žuje se mjesecu. 

— Pa što će se voziti čitavu noć? — upita začuđeno. 

— Za njih nema noći. Za njih je samo ljepota. Kad 
se naužiju jedne ljepote, zaplovit će u drugu. 

— Molim te... molim te, Anđele Viteže...! Daj 
malo stani. Daj da potražimo onu zvijezdu... 

— Zvijezdu Najdraže? 

— Da, njenu. I hoću vidjeti zvijezdu Dragoga. Nju 
nisam vidjela. 

On malo sustane, ogleda se i poleti novim smjerom, 
među same zvijezde. Vrijeski se čini, da su okruženi 
milijunima divnih svjetiljaka, koje si sve tako nali- 
kuju, te. već pomisli, da one zvijezde ne će prepoznati. 

Ipak, Anđeo Vitez najednom stane pred jednom, iz koje 
se odmah pomoli lice Najdraže. 


— Vrijeskice moja! — klikne ona sretno. — Što to 
imaš u ruci i gdje si ubrala? 

— Bogo šalje... tebi. Ne, ne... tebi... To je za 
Najdražu, oprosti...! Ti nisi Najdraža, zar ne? 

— Nisam, dušo. Ja samo povijam zvjezdanim sja- 
jem njen lik. Ja sam njena zvijezda. 

— A gdje je... gdje je Dragi? 

— Evo! — dade znak pogledom, uprijevši ga neda- 
leko, u jednu osamljenu zvijezdu. 

Vrijeska zamoli Anđela, neka je odvede tamo. TI 
trenu se nađe pred jednakom zvijezdom. Ona polako 
stane blijediti i u sredini se pojavi poznato lice s upa- 
lim očima. : 

— Vrijeskice! — zovne tiho. — Što to imaš u ruci 
i gdje si ubrala? 

— Bogo šalje tebi. Ne, ne tebi... To je za Drago- 
ga. Ti nisi Dragi, zar ne? ' 

— Nisam, dušo. Ja samo povijam zvjezdanim sja- 
jem njegov lik. Ja sam njegova zvijezda. 

Glas utihne, lice stane iščezavati, a žarki sjaj sve 
više rasti. : 

Anđeo Vitez nježno privine potresenu Vrijesku, u 
kojoj je glasno lupalo srce, i polako zaplovi u pozla- 
ćen prostor, koji je sjao od nebrojenih milijona zrna- 
ca, dok su tu i tamo gorjeli isto tako nebrojeni mili- 
joni zlatnih svjetiljaka. 

Krila su šumjela tako mekano kao dobro razdavano 
srce, koje je umrlo sebi i živi samo za druge. Naje- 

dnom zasijeku oblak, jednu crnu neman, koja se stade 
opirati. Borba započe, blizu su Zemlje. 
Vrijeska se sva strese i probudi. 


XI. 


S lica joj se cijedio znoj. Prsti joj se gotovo slije- 
pili od znoja. Osjeća se prokislom do posljednje niti, a 
oči umorne, da jedva gleda. 

Šta da misli, šta da kaže? Umorna je kao nikada. 
To je neka čudnovata umornost, kakvu još nije osje- 
ćala. Nešto je samo vuče, nešto joj zaklapa oči. Nešto 
joj ne da podići ruke, da si barem ukloni s čela kosu, 
koja je grije i od koje misli da sijeva vatra po čitavu 
tijelu. Je li narasla? Čini joj se, da se je produžila. Za- 
to ima tako mnogo, mnogo vatre. ' 

Gdje je Najdraža? Gdje je djedo? Nikoga nema. 
Pa koje je vrijeme? Ne može raspoznati. U sobi je 
sumrak. Sumrak u papučicama. Bože, pa kako to, da 
nije ona u nebu vidjela sumrak u papučicama! To bi 
je ipak zanimalo. Vidjela je same druge stvari, tako 
čudnovate, tako divne. Samo je sve odviše naglo teklo 
i nestajalo. Kako bi se ona imala dugo zadržati samo 
s Malim Anđelima u čamcu! Pa sa zvijezdama! Pa s 
Anđelom Vitezom!. Pa s onim divnim cvjetovima! O 
Bogi ne treba ni govoriti. On je još najzgodniji od svih. 
Tko bi mislio, da je tako zgodan! No, sada se sjeća, da 

je prevarena. Mali Anđeli su je prevarili. Rekli su, 
da će se ona njihati na kraku zvijezde. Ali — ništa. 
Kad se je vraćala od Boge, da bi barem pitali, hoće li 
se njihati? Ništa. Zaboravili su. Ali obećanje valja 
održati. Magarci mali. Mislili su valjda, da je ona ne- 
ko derište, koje će emizdriti, ako joj ne obećaju nešto 
osobita. Baš! Slabo je poznaju. Ne mora se njihati. 
Uostalom, ona se je i njihala. Sam Bogo ju je držao u 
krilu i ona je nestajala u divnom lebdenju. 

Nije sposobna, da bi o svemu tome razmišljala svi- 
jesno, ali je najzrelija, da sve nanovo proosjeti i osje- 
ćajem shvati sve na svoj način. Otsutna tako daleko, 
izgledala je kao s drugog svijeta, pa kad je otvorila 
oči i čula glasove, sva se lecne. 


— Vri-jeskicee! — tiho i bolno zovne majka, pri- 
hvativši je za obje ručice. — Neka te liječnik pregleda. 
Bolesna si. U vrućici... Daj se samo malo pridigni. 


— Zvjezdicu... si vidjela? Ja sam malena. Tisi... 
ti si velika. Jako lijepa. I Dragi je lijep. Samo sebe 
nisam vidjela. Tako smo se strašno žurili. Anđeo Vi- 
tezija... A Mali Anđeli su me prevarili. Nisam se nji- 
hala na zvijezdi... 

Tekle su riječi kao bujica, dok se je prepustila pre- 
gledu. Jedva je zamjećivala, šta se s njome radi i da 
se je našla u vlažnome hladnom povoju. Gleda Naj- 
dražu i liječnika, čak im se smiješi, no sve misli na 
druge stvari. Hijela bi na dušak sve ispripovijetati, ali 
vidi, da je to nemoguće. Liječnikove obrve su tako na- 
kosirušene kao da se ljuti na nju. Najdraža je opet 
žalosna. U očima su joj suze. 

— Nemoj plakati, mamice. Ja ću opet doći, Zaje. 
dno s Anđelom Vitezom. Ti ćeš ići s nama. I tata, 
Zašto... zašto tako plačeš sada? Ja ću spavati. Gledaj 
me. Samo moraš biti kraj mene. Nemoj me Preva. 
Titi, mamice. \ 

Vrijeska zatvori oči. Činilo se, da će zaspati. Pri. 
sutnost majke ju je umirivala, grčevito je prihvatila 
njenu ruku. Najednom se trge. Osjeti, da te ruke 
nema. Pogleda. Sama je. Ne, nije sama. Majka se 
svila do njenih nogu i jeca, a iz druge sobe dopiru 


glasovi. 
— Mamice...! 
— Anđele moj, Vrijeskice...! Nemoj me ostaviti.., 


— Pa ne ću te ostaviti, mamice. Ja ću svaki dan 
doletjeti k tebi. Bogo je rekao, da ću ti nositi darove, 
Čekaj... Kako je ono rekao? Kako...? 

— Nemoj se naprezati, milo moje. Miruj samo. 

— Čekaj... mamice.., Ja sam se sjetila. Darove 
ljubavi. To ću ti nositi. 

— Ne, ne, Vrijeskice. Ti si dar ljubavi. Ne treba 
meni drugih darova. 

— Je...! Ali Anđeo Vitez je rekao... Je rekao, 
da za djecu nije zemlja. Valjda to samo mene misli. 

— Neka misli, što hoće. Vrijeskice, daj me po- 
gledaj. Dušo, dušo, pa zar ćeš ti ostaviti mene? Ti, 
najmilije...? 

— Ma ne, mamice! Ja ću ti dolaziti svaki dan. 
Onda, kad... kad ti sve svršiš... kad više ne budeš 
imala posla, onda... onda ćeš i ti uzletjeti s nama... 
Ti i Dragi. 

. — Nemoj tako, Vrijeskice. Ti ćeš ostati. Zar me 
više ne voliš? j 

j Vrijeskine oči se širom otvore. Pogleda rasplakanu 
majku, u trenu zaboravi na sve, što je proživjela u 
snu, ispruži ruke i osmjehne se starim smiješkom pre- 

poznavanja. I 
— Najdraža! Ne ću te ostaviti, ne ću. Pa da, neka 
Bogo još čeka. Zar ne? 

— Molit ćemo dragog Bogu, neka još čeka! On će 
uslišati našu molitvu. Vrijeskica će ostati sa mnom. 

ću joj pričati lijepe priče... O Božjoj ovčici, o ko- 
tama, o mjesečini, o sumraku s papučicama, 0... O 
mu krasnome. Onda će doći Dragi, pa će i on pri- 
čati Vrijeskici priče o krijesnicama, kako su jedne noći 
sazidale zlatni oblak; o vjetrovima, kako su cvijeću 

pokrali mirise; o zekici, kako mu je lisica odsjekla 
tep; o lastavici, kako je s mora donijela zelenu gran- 
čicu. I svašta, svašta. 

—U-u, toga je puno! — obasja Vrijesku veseli. 


— Vidiš, Vrijeskice, toga je tako puno, da još ni- 
kako nije vrijeme za tvoj odlazak. To će Bogo razu- 


= — Bogo je jako zgodan. 
— Kako ne! 
— Zar si ga i ti vidjela? Kad. si ga vidjela, Naj- 


— Ka-ada? Oh, dušo! To ću 2 poga sutra. Sad 
se ne smiješ naprezati. 
— Reci samo, kada? 

— Kada... kada...? Onda, kad sam prvi puta po. 
gledala u oči Dragoga. No sad ćemo pustiti to, Vrijeg. 
kice. Moraš mirovati. Liječnik bi se inače ljutio. 

— Jesi li bila u zatvoru? 

— Još nisam. Danas ću ići, danas.. 
dobra, pa mirovati... 

— Meni više nije tako vruće. ' 

— Nije, nije više onako. Popravlja se. Vidim ja, 
ti bi se igrala. Ali, ako me voliš, onda ćeš mirovati, 

—.Hoću, mamice. Poljubi me. 

Pruži joj suhe usne i nježno je zagrli, puna neiz- 
mjerne sreće. Osjeti, da nju ipak voli najviše. Neka 
samo do kraja ozdravi, pa će imati šta slušati. S Anđe- 
lom Vitezom je svršeno. Neka sam leti. 


. Ako ćeš ti biti 


Premda su joj često prigledavali i hodali na prstima, 
ona odluči da će mirovati, pa se ni ne oglasi. Inače bi 
otišlo zdravlje. Sigurno i zdravlje ima krila, kad može 
samo nestati, ako bi se samo malo naprezala. Kako 
naprezala? Pa oni u drugoj sobi svejedno razgovaraju. 
Tiho doduše, ali ona dobro čuje. Mogla bi onda slušati 
i priču. Barem bi razumjela. Ovako sluša i samo sluša. 
“a ne razumije ništa. 

Muški glasovi su nešto jači. Djedo je uzbuđen. Bu- 
bnja prstima po stolu ili se prepire s liječnikom. Ovaj 
ustane, Vrijeska čuje, kako se oprašta i njenoj majci 
nešto savjetuje, zatim se vrata, ona treća vrata zatvore. 
Sad su djedo i majka sami. Opet djedo bubnja po stolu. 

— Ma šta će oni meni pričati! Ja ti kažem, da du- 
ša utječe na tijelo. Taj je utjecaj daleko jači, nego 
utjecaj tijela na dušu. Da je mala sasvim obično di- 

e, do svega toga ne bi došlo. Jučer je još bila zdrava. 
Doduše, ne onako sasvim zdrava, ali ipak toliko, da čo- 
gjekx ne bi mogao očekivati takvo iznenađenje. A šta 
se može, h! Ipak sam nešto slutio. Nisam mogao mirno 
spavati. Pa čitavu je noć pripovijedala. Ustao sam i 
pošao do nje, da malo prisluhnem. H! Razgovara ona 
a samim Bogom, pa s nekim vitezom, i šta ja znam, 
(kim sve ne. Ej, da mi je bilo zaviriti u njenu dušu! 
H, divna mala! Odviše divna za taj svijet. 

— Ne govori to, oče...! Ona treba da živi za me. 
A ne za svijet. 

— H! Pa nemaš krivo. Ali, draga moja, ne može se 
ivjeti na zemlji, a da se ne živi u svijetu. I oni samo- 
ci, u zidinama, žive sa svijetom. Svijet? Pa to ti 
e vjetar, koji ulazi na prozor ili dimnjak, ako ne može 
na vrata. 


— Da, da, dobro je, oče. Samo te pitam, šta bi 


. To nigdje ne stoji, makar su znakovi. 
.Ht Ja ću već nju a I dozvati je ve- 


enja. Ti, Marijo . .. Ti samo pomisli, da budeš tamo 
U Pravi čas. Danas je onaj isti na straži. Šta sad pla- 


131 


— Briši suze i — svršeno! Žena si. Znaš dobro, kg. 
liko te ljubi. Imaš poći. Imaš ga obradovati. Njegoy 
život ovisi o tvome, a ne o životu djeteta. 

— O-oh, varaš se, oče! Kad bi izgubio Vrijesku, 
Miro nikad ne bi bio sretan, pa ni kraj mene. To di. 
jete bi ostavilo za sobom takovu prazninu, takovu.. 

— Daj prestani! Šta opet plačeš? Ja ne razumijem 
tu vašu ljubav. S jedne strane umirete jedno za dru- 
gim. A s druge strane... H! No, dobro, dobro. 

— Da, oče... Upravo zato je tako, jer se toliko 
ljubimo. Zato, zato ima Vrijeskica toliko značenje. 

— Dobro, dobro. Molim 
te, šuti. 

On opet stane bubnjati,po stolu, i to je bilo jedino, 
što je Vrijeska mogla čuti. 

Čini joj se, da je opet narasla. Dobro Reaa da se 
majka bori za nju i da je nesretna. 

— Mamice! — zovne tiho zatvorenih očiju. 
nadi je vlastiti glas. Upre snagu i zovne nanovo. Maj- 
ka odmah pritrči, a za njom se došulja starac. 

— Zar ne spavaš, dušo? 

— Ne. Kad plačeš. 

— Ja se smijem. Pogledaj me, ja se smijem. 

 Vrijeska otvori oči. Uistinu. Najdraža je nasmijana. 

— 'To se zato smiješ, što sam te zvala? 

— Vrijeskice... Zato, zato, što si me ti zvala, Ti, 
najmilije moje... Tko tebe ne bi ljubio! Bože, smiluj 
se. ' 

— Zoveš Bogu? Ne će se on sada odazvati. Sad si- 
gurno... sigurno zalijeva svoje cvijeće. Valjda Mali 


Znam, razumijem. Šuti. 


Izne- 


132 


Anđeli nose vodu... Su... su nagrabili vode, dok su 
se vozili u čamcu... Neka! 

— Nešto se ti ljutiš na te anđele, h! — oglasi se sta- 
ac, pristupivši k uzglavlju. — Nešto si ti imala s njima. 
— Prevarili su me. Obećali su mi, da... da ću se 
jihati... na Zvijezdi. Na kraku. 

— Ej, vidiš! Kakvi su to anđeli! 
— Oni su jako maleni. Tako.. 
Vrijeska raskrili ruke i pokaže razmakom veličinu, 
kako joj se otprilike činilo, da bi moglo odgovarati ve- 
ičini Malih Anđela. Pritom se opet počeli u njoj ra- 
đati doživljaji proživljeni u snu. Ti su doživljaji na- 
prosto nasrnuli na njenu dušu, kao pčele na cvijet, isi- 
avali joj tjelesnu snagu, i ona se jednostavno preda 
njihovoj moći, nesposobna za svako odupiranje. 
Poluotvorernim očima se netremično zagleda u maj- 
J u, koja je sjedjela do nje i obim rukama držala njenu, 
Čini joj se, da oko njene glave vidi sjaj zvijezde, one 
njene zvijezde, s kojom je razgovarala. 

Vrijeska tiho prošapće: 

— Zvijezda će ti dati... svoj sjaj.. 

Čuvši ovo, starac se udari po čelu i ode u kut, a 
majka sva protrne, napola bezumna. 


— H! — oglasi se starac iz kuta. — Mala bulazni. 
Ne smeta. To je zdravo. Molim te, jesi li vidjela...? 
To su ti posljedice pričanja. I ti i Miro ste joj uvijek 
solili pamet. Čime? Pa samim čudesima. To ti je 
sada stvarnost. Uostalom... 

— Mamice! Kad će doći... 
apučicama? | 


kad će doći sumrak u 


133 


— H! Opet! — uzvrpolji se čovjek, otirući Potajice 
suze. — Sad pak sumrak u papučicama! Onda sigurn, 
ima i nos i jezik i srce. Kad je već tako... Ti i Mirg 
ste njoj usadili krila. Zato će Vrijeskica odletiti. 


Žena se trgne. Pogleda oca bolno. Rekla bi što, ali 
odustane. Zna dobro, da on samo zato tako govori, da 
bi si olakšao. 

Doista, starac je neprestance ronio suze i jednako 
se divio Vrijeskinoj mašti, uvjeren u sebi, da je to 
najveća ljepota. 

— Mi ljudi ne znamo, što je lijepo — gunđao je za 
sebe i šetao u kutu šetnjom od četiri kratka koraka. — 
Naša stvarnost je glupa. Manjka nam mašta. H, krila, 
krila! Razbora imamo. Ali smo ga zagnjurili u okvir. 
Ne možemo iz okvira. Stid nas je. H! A vidiš... to 
dijete tvoje...! Gdje bismo mi, — tu se opet udari po 
.čelu — gdje bismo mi bili kadri izbulazniti: »Zvijezda 
će ti dati svoj sjaj«! Zvijezda, zvijezda! Šta je nama 
zvijezda? Ništa. Za nas postoje stol, cigla, novac, za- 
tvor, vlast, sistemi, pobuna, tane, nož, ključ... Ali, ali, 
ja ti kažem, Marijo: tako dugo, dok zvijezda za nas ne 
postane živo biće, s kojim ćemo mi moći razgovarati, 
kojemu mi imamo rešto reći, od kojega mi imamo ne- 
što čuti, tako dugo, dok mi nismo sposobni izgovoriti 
»Zvijezda će ti dati svoj sjaj«, h, h, tako dugo... mi 
smo budale. To je stvarnost, da smo mi budale, razu- 
miješ li? Zemlja mora piti bratstvo s ljepotom. U to- 
me je jedina stvarnost, koja će nas spasiti. Postati dje- 
ca, h! A nismo li za to sposobni, onda do đavola...! 
Padamo u ponor prokletstva. Ho-ho, dubok ponor ..-! 

— Mamice, šta je djedi? — prene se Vrijeska i po- 
gleda u kut. 

—A...a, tako. Nešto mi priča. Nisam razumjela. 

— Djedo! — zovne mala razveseljeno. — Ti imaš 


. pradu kao dragi Bogo. 


— Šta, šta? — pritrči on brzo i sjedne do kreveta. 
— Šta ti to govoriš o mojoj bradi? Kao dragi Bogo...? 


Pa gdje si ti vidjela Bogu? 


— U nebu. Ion isto govori »h«. 
— H, što ti to pričaš meni? No, to me zanima. 
— Čuvao me u krilu. Anđeo Vitez me stavio u 


krilo. U krilo Bogi. 


— O, to je krasno! Pa šta ste pdoosnoti: 
— Rekao je... rekao je... Ja ću dolaziti svaki dan. 
On jako voli mamicu i tatu. Ja ću im nositi darove. 


A gdje su one travice... i jedan crveni karamfil? Ma- 
mice, kamo si stavila? Ja sam ti to donijela od Boge. 
d Gdje je...? 


Stane se pridizati, a oči joj zasjale divnim sjajem. 


— Janje moje, sve sam spremila, sve. Nemoj usta- 


jati. Znaš, da ja sve čuvam, što mi ti daruješ. 


— Hoćeš li ponijeti Dragome? 
— Sve, sve! Sve ću mu odnijeti. 
— Žuri se. Kad ćeš poći? Je li došao sumrak u pa- 


j pučicama? 


— Još nije, dušo. Skoro će doći, skoro. Kad se Vri- 


 jeskica proznoji i preodjene u lijepu koba s cvje- 
o tićima. 


— Onu, koju Dragi voli? 
— Onu, onu. U njoj je Vrijeskica kao anđeo. 

— Onda — — šta će onda reći Anđeo Vitez? 
— Oj, začudit će se. Reći će, da je Vrijeskica lijepa, 
— Kako lijepa, mamice? Kako? 

— Ma znaš... lijepa. 

— Kao ti lijepa? 

— Oh! No kao ja! 

— I prepoznat će me Mali Anđeli? Oni u čamcu, 
znaš... 

— Znam, znam. Oni u čamcu! Moglo bi se dogo- 
diti, da te odmah ne prepoznaju. Pa ništa zato. Neka 
te ne prepoznaju. 
ga ću se samo smijati i šutiti. Baš da vidim. 
Zar ne? ' 

Njeno lice obasja sretan djetinji osmijeh. Polako 
stane tonuti u polusan. Osjećala je svaki pokret, čula 
svaki šapat. Djedo izlazi, čuje ga kako hoda na prstima 
i govori»h«, a majka se sad sagnula sasvim do nje 
tako, da osjeća na svome licu njen disaj. Nešto govori, 
a to je tako puno ljubavi. Spominje i Dragoga. Nje- 
gove oči, njegovo srce. 

Najednom joj u ušima zazuje riječi, što ih je čula 
u nebu, ali ih nije shvatila. 

— Bogo je rekao... rekao je Bogo, da sam ja... 
Ja sam pretočila krv iz jednoga srca u drugo, 

— Zar ti je i Bogo tako rekao, Vrijeskice? To je 
uvijek govorio Dragi: »Pretočila si krv iz jednoga srca 
u drugo i pozvala si na vjenčanje naše živote.« 

— Da, da, da, da! Upravo tako. Daj mi još pričaj. 
Što je rekao Dragi? 

— Oh, rekao je toliko toga, Vrijeskice! Sad mi sve 
ne dolazi na pamet. 
— Daj... daj pričaj. Mamice, pa ti... Ti opet 


— Ne, ne...! — strese ona glavom, stisnuvši srce 
da ne zarida. 

— A šta je to kapnulo? — prođe malom rukom pre- 
iko lica. Čini joj se, da je tim pokretom pokupila suze, 
pa pruži ruku s otvorenim dlanom. — Spremi ih na- 
trag! — rekne tiho. 

— Dobro! — povuče majka ruku tobože kao da ku- 
pi prolivene suze. Pritom se Vrijeska sjeti, kako je, 


k nioj i zapovijedio joj, »da odmah spremi suze«. Ona 
je spremila i odmah prestala plakati. 

— Kad ćeš poći k Dragome? 

— Skoro, skoro Vrijeskice. Kad se ti proznojiš. I 
kad te preodjenem u košuljicu s cvjetićima. 

I kad dođe sumrak u papučicama. 

— Što će nam sumrak donijeti? 

— Pismo! Pismo od Dragoga. 

— Imeni? 

—Itebi. Tebi je već donio. Jučer. Samo si već 
spavala, pa ti ga nisam čitala. 

— Onda... onda mi čitaj sada. Daj, žurno. Daj, 
mamice. 

Vrijeska oživi tako, da bi bilo uzaludno odbijati 
Njenu želju. 

Majka donese tobožnje pismo, sjedne do nje i stane 
čitati. Vrijeska napne uši i ne trene okom. 

= Slušaj, kako ti lijepo piše. 

— Pa ti si otvorila, mamice. Moje si otvorila. 

— Oprosti, to sam učinila sada, dok sam ga nosila 
iz druge sobe. Znam ja, da se ne pristoji otvarati Di- 
smo, koje ne nosi moje ime. 


— Pa da! Al ja bih ti ga dala. Moje bih dala tebi. 
Ljutiš li se? 

— Ne, dušo. Kako bih se ja mogla ljutiti na tebe? 

— Onda me poljubi, mamice. Tako. Sad čitaj. 

— Hoću. Slušaj, dakle. Tata je sjeo k'prozoru, gdje 
ima dovoljno svijetla, i ovako ti piše: Moja jedina Vri- 
jeskice. Ja vidim jednu ptičicu, kako mi leti pred pro- 
zorom. Ta ptičica tužno cvrkuće. Otvorim prozor, a 
ona dođe, pa mi stane pripovijedati, da si ti bolesna. 
Mene je to jako ražalostilo. Stoga te lijepo molim, slu- 
šaj Najdražu i liječnika. Učini sve, što će ti oni reći, 
Nemoj misliti samo na anđele. Pusti ih, neka oni sami 
lete gore i neka se voze u čamcu. Znaš dobro, da su 
te i onako mali anđeli prevarili. Zato ti nemoj misliti 
na njih, nego na Najdražu i na mene. I... i zato se 
čuvaj, da brzo ozdraviš. Lijepo ćeš ostati s nama. I bit 
će nam jako lijepo. Ja ću doći kući. Pričat ću ti naj- 
ljepše priče. Vidjet ćeš ti, kako ćemo na brijegu uhva- 
titi šaku vjetra. I spremit ćemo ga u džep. Onda... 
onda ćemo nas dvoje leći pod... pod grm cvijeća. On- 
da će nas Najdraža tražiti. A mi ćemo se pritajiti. 
Onda... 

Glas utihne. Nije više imala snage da izmišlja. No 
Vrijeska navali: 

— Onda...! — uzdahne majka nemoćno. — Onda 
će biti tako lijepo, da ti to ne ću reći, jer te želim izne- 


A Najdraža neka te poljubi umjesto mene. 
oj Dragi. : 
— H! — slatko se Vrijeskica osmjehne i pruži ru- 
ke, da zagrli majku. Poljubi je u usta. — Dragi ne zna, 
kako je sve bilo. Ja nemam puno posla s Malim An- 
đelima. Baš me briga za njih. Kad varaju. 

Izgovori to na dušak i tako svježe, da se majka 
ponada najboljem. 

Zamalo zasjeni sobu, spustivši zastor, te ju pre- 
odjene u suhu košuljicu. Zagrli je i ponese u svoj kre- 
vet, što Vrijesku za neko vrijeme preporodi. Kad je 
došao lijećnik, ona je bila svježa, vesela, živahna, pri- 
pravna na svakakve šale. Tobožnje očevo pismo le- 
žalo je kraj nje, pokazivala ga je ponosno i govorila, 
šta joj sve piše Dragi. Majka se radovala. Uzbuđeno 
se spremala na odlazak. Samo na kratak čas kako je 
govorila, dok su joj ruke prolazile po kosi i stajala je 
pred zrcalom napola opijena od sreće. 

— Brzo ću se vratiti, Vrijeskice, brzo! — priđe k 
njoj i stane je ljubiti. — Sigurno će Dragi poslati ne- 
što tebi. Nešto lijepa. Jer si dobra, jer te voli. Jer — 
= jer bi on bez tebe umro. Ti moraš živjeti, najmilija. 
Zaro se moraš čuvati. Ja ću se brzo vratiti. Djedo će 
ostati s tobom. I pričat će ti, što samo zaželiš. Samo 

mu reci. Znaš, da je djedo dobar i mudar. On svašta 
znade. A šta ću reći Dragome? Šta mu poručuješ? 

— Poljubi ga, mamice, poljubi. Znaš onako, kak, 
on piše meni. Umjesto mene ga ti poljubi. Kako si ti 
mene umjesto njega. 

— Hoću, oh, hoću! I šta još? Da ti je bolje? De 
ćeš ozdraviti? Da više ne ćeš želiti one tvoje male an- 
đele, zar ne, najmilija? 

— Pa ne, mamice. Vjeruj mi, da ja nemam posla 
s njima. 

— Tako, tako. To je pametno. Anđeli neka budu s 
anđelima. A moja Vrijeskica mora biti sa mnom. Zar 
ne, da je tako? 

— Pa ne ću ja njih. Ne trebam Male Anđele. 

— HI! Ajde, ajde, Marijo. Vrijeme prolazi! — upo- 
zori starac namršten, misleći na njen put. — Kako sam 
ti rekao: malo ćeš postajati i kada čuješ trokratni fi- 
ćuk, onda pođi k vojniku, nema li fićuka, vrati se. 
Jesi li razumjela? 

Govorio je s praga, dok je ona trkom nestajala. 

— Najdraža! Naj-dra-ža-a! 

Odjekne tako bolno, da starac pritrči. 

Vrijeska je plakala. 

Starac se vrzao oko nje i pokušao ju na sve na- 
čine smiriti, no bilo je sve uzalud. Vrijeska je samo 
plakala i plakala. Konačno odustane, da još šta poku- 
šava, i zamisli se. Šta bi ipak moglo biti uzrokom? 

Vrijeska nije plakala godinama. Navrle bi joj suze, 
pa i poradi sitnice, jer je osjetljiva i jer sitnica ima 
za njenu dušu golemo značenje. No, ovako plakati, 

oovako...? Potraje li to, on će naprosto izletit napolje, 


pa kud ga noge nose! Njen plač ga davi, ujeda ga za 


srce. Kad već nisu pomogle nikakve riječi, nikakvo 


tetošenje, mogao bi još kleknuti pred njenu postelju i 
sklopljenih ruku zagrcati: — Dijete slatko, Vrijeskice, 
anđele, vidiš kako ja plačem, golubice nježna, dao bih 
za te svoj život, pa ti ne znaš, koliko te ljubi taj tvoj 
djedo, taj stari siromah, koji već nosi na leđima pra- 
šinu groba, kojemu se već raspadaju kosti; Vrijeskice, 
pa ti si jedina, poradi koje se ja još mogu radovati ži- 
votu, po kojoj uopće zamjećujem da postoji život; Vri- 
jeskice, tvoje su oči moje nebo, h, h, h)! 

On se pokupi u kut, leđa mu se skupe u luk, i za- 
jeca hroptavo. ' 

Nije samo bol, koji je sazorio, koji je odavna sa- 
zrijevao, samo ga je on izbjegavao i otklanjao od se- 
be. Nije samo taj bol. Njega je prošla stara slutnja, 
slutnja, da je počeo padati mrak, kojega se je najviše 
bojao i pred kojim bi i sada najradije pobjegao. Valja 
ostati. Valja se pokoriti; Život je takav. 

Dok se je on borio tako u kutu, Vrijeska presta 
soptati. ' 

— Dje-do-o! — izgovori prekidano, a on pritrča 
kao dječarac i prihvati je za obje ručice. — Dje-do-o! 


Ja nemam ništa s Malim Anđelima. Ja... ja sam pri- 


jateljica samo s Anđelom Vitezom. I prijateljica sam 
Bogi. I ništa drugo. S njima sam se dogovorila... I 
moram slušati. Znaš, da moram slušati. Zar ne, da 
znaš? A mamica to ne razumije. Nije razumjela. Ona 
samo misli, da sam ja dobra s Malim Anđelima. Sad 

će to reći i Dragome. Onda —— onda me oboje ne će 
razumjeti. Znaš, da moram slušati Bogu. Ti znaš, 
zar ne? 

— Hoh! Znam... znam sve. Pričaj samo, pričaj. 
Ja slušam. 


— Bogo je rekao, da moram biti gore... I rekao je, 
da ću nositi darove Najdražoj i Drvhgiitić. Anđeo Vi- 
tez će mi pomagati. 

Znaš, djedo-o! Divna zvijezda je gore. Ja sam s 
njome razgovarala. Izgleda kao Najdraža. Rekla je, 
da će Najdražoj dati svoj sjaj. Samo neka žurno dođe 
gore. I druga zvijezda, ona druga, koja ima lice kao 
Dragi... i ona će dati sjaj. Samo mora doći gore. 
Bogo je rekao, da ćemo ih lijepo dočekati. Ja sam to 
sve htjela reći Najdražoj. Ona je pobjegla. Ona se je 
tako žurila. : 

. mamica, doći. Da, da doći će... H! 


— Doći će.. k 
Samo u koji čas?! No, no dobro je. Ti ćeš joj sve to 
ispripovijedati. 

— Kad će doći? A sumrak? ' 

— Sumrak? Eh, sumrak već dolazi...! Golubice 


moja, golubice mala... Tvoj djedo već vidi sumrak... 
I boji se. No, no, dobro je. Pripovijedaj mi o zvijezdi. 
Čuješ, ima li možda i za me koja zvijezda? 
— H, djedo! Ti imaš bradu kao Bogo. 
— E-e, vidi ti nje! Brada nema sjaja kao zvijezda. 
Šta će mi brada? A vi svi svatko po jednu zvijezdu! 
E-e, to ipak ne može biti! 
— Djedo! Ide to, ide. Bogo nema zvijezdu. Ima 
. haljinu... Ne, ne, ono nije haljina, pa ja ne znam što 

je ono. Same svijetle niti. Svaka nit se sjaji. I tako... 
Ne, ne. To moraš vidjeti. Samo znam, da okolo ima 
mnogo cvjetova. Prekrasni su. I bijeli, i ljubičasti, i 
plavi, i crveni, i zeleni, i žuti, i crveni, i plavi... Tako. 
Takvi su. Pa imaju neki brkove i bradu. Imaju uši. 
I imaju neki oči. Ma ja ti ne znam. To isto moraš vi- 
djeti. I sitnih ima. Sitne bijele zvjezdice. Joj, tako 
malene, još manje od mog. nokta. I oni su živi. Znaš, 
oni su isturili glavu i mignuli mi... Ja nisam ništa 
Tekla_ njima. Jer... jer sam razgovarala s Bogom. 
vamo sam ih pogledala. Oni me sigurno čekaju. Si- 
gurno će mi pričati priče. Pa ti plačeš, djedo? Jo-oj! 
A. imaš bradu! Bogo nikad ne plače. 

— 0-0... dijete! Plače, plače i tvoj Bogo! Gdje 
ima ljubavi, ima i suza. 

— Ja to ne razumijem. Daj mi pričaj.. 
će doći mamica? 
— Brzo, brzo. Znaš, da će se ona jako žuriti. Sama 
ti želi dati lijek. 

X — Ne-e to! I Kad će doći gore? Ja ne ću bez nje 
biti dugo. Niti bez tate. 

— Hoh! — oglasi se starac muklo, ustane naglo i 
tane šetati po sobi. 


. Reci, kad 


Njoj se čini, da se kod svakoga koraka nešto lomi, 
Propada u zemlju i unutra tutnji. To je tako tužno. 
Vopće- je sve tužno. 

Upre pogled u prozor, koji se sve više plavio. 

— Sumrak s papučicama? — šapne i okrene se 
Prema djedi, no on je pognute glave stajao usred sobe 
E duboko se zamislio. Zašto joj ništa ne priča? O, da 

je tu Dragi, kako bi joj on divno pričao! Već čuje: 
Vrijeskice, sad šuti; papučice tiho prolaze; sumrak 
je ogrnut sivkastim ogrtačem; u kosi su mu ljubičasti 
ostatci zapada. 

— A što nosi sumrak pod rukom? 

Starac polako priđe i pažljivo se zagleda u njeno 
prozirno lice. 

Ne zna, šta bi odgovorio, ali zna, da odgovoriti mora, 

— Šta si me pitala? Ja dobro ne čujem. Nešto mi 
je došlo u uho... H! Nešto zuji, pa ne čujem. Vidiš 
li ti, da sam ja star, ha-a? Šta misliš, jesi li starija ti 
ili ja? : 

— Ja, ja! — gotovo klikne od veselja, premda ju je 
glas izdavao. 

Starac se također obraduje, makar prividno, odah- 
nuvši barem od nesretnog sumraka, o kojemu taj čas 
ne bi umio drugo reći, nego da bi ga najradije stisnuo 
za grkljan. + 

— H, ti, ti si starija! To je istina. E-e, vidiš, ima, 
vjeruj mi, istine u tome. 

Da je meni toliko mudrosti, koliko je ima jedno 
dijete, onda... onda bih i ja bio star. To ti je mudrost, 
onako, znaš, kako da ti kažem, ma bijela mudrost. 
Aha, sad imam: mudrost nevinih. Ja bih htio vjerovati 
u oblake. Ja bih htio razgovarati sa zvijezdama. Ja 
bih htio trgati sa zvijezda sjaj... 

— Ne da ona trgati! — upade Vrijeska zaprepaštena 
nad njegovim riječima. 

— H, ne da! — provali opet iz njega. — Meni ne 
da. Ali tebi dade. Ti trebaš samo poželiti, pa već imaš 

u ruci. Jer si dijete. Jer ti zemlja nije još dala svoje 
brazde, nožemi izrezane brazde. Tvoja je kosica zlatna. 
A moja, h, vidiš, bijela je. 

— A zašto nije i moja bijela? 

— Zato, zato, što si stara... Zato, što ti zemlja nije 
dospjela ukrasti mudrost. Zato je tvoja kosica zlatna... 
EH, h. 

= Pruži drhtavu ruku, da je pomiluje po kosi, no ona 
ga naglo prihvati i nasmiješi se onom radošću, koja 
dolazi časovito kao bljesak i odmah je nestane. 

— Pa... djedo! Ja sam se samo šalila. Ti si sta- 
Tiji, a ne ja. Vjeruj mi, da sam se šalila. 

— Šalila? — pogleda je on u oči, misleći zapravo 
samo na to, da li se njeno stanje doista popravlja ili... 
— Čudnovata šala, golubice moja. To jest, ti si se ša- 
lila, veliš? 

— Jesam, vjeruj mi! — otvori zaplakane oči široko, 
au njima se odrazi toliko molbe, da ga to zaboli. 

— Sve ti vjerujem, sve-e. Toliko-o! — raširi on 
ruke kao da želi pokazati neizmjernost. Potom sjede 
do nje i odluči ozbiljno razgovarati. — Čuj me, mala 
moja... 

— Zašto me više ne zoveš golubicom? 


KS 


— H! — udari se on po koljenu, što joj se osobito 
svidi, pa ga zamoli, neka to učini još jedamputa. On 
posluša i tako se nasmije, da mu se sva brada zatrese. 
— Čuješ, golubice, pa ti si zdrava! To znači... To 
znači, da si ti zdrava, je li? 

— Jesam. Ništa me ne boli. 

Košutić: Vrijeska 10 


— Ho-o! To je divno! Onda ćeš skoro poći sa mnom 
u vrt. Nahvatat ćemo deset vreća kukaca. Poći ćem, 
s čitavom vojskom u zatvor i oslobodit ćemo tvog tatu, 

— Hm...! — mahne ona rukom. — Ne, djedo. 

— O-ho! — začudi se starac i živo je pogleda. — 
Zašto ne? Zar ti više ne želiš osloboditi tatu, da on ne 
bi bio u zatvoru? i 

Vrijeska opet nehajno mahne: 

— Što su ti kukci, djedo? To nije ništa! Da ti vi- 
diš njegovu zvijezdu! Kukci nisu ništa. 

— Taako? Ta-ako? H, dakle, tako je to! — zami- 
sli se on i bolno pritvori oči. 

— Nemoj sada misliti zlo. Ja njega volim. Ja.., 
ja njega tako jako volim. Ali njega ne trebamo... ona- 
ko s kukcima dobiti iz zatvora. 

— Nego kako? 

— To još ne znam. Sigurno će Anđeo Vitez ići po 
njega. Bogo će semo reći: ajde! I onda... onda će 
Anđeo Vitez poći... Isto tako će poći po mamicu. I ja 
ću uvijek ići s Anđeiom Vitezom. U nebu nema ništa 
kukaca. 

— Ništa kukaca? 

— Ni toliko! — pokaže nešto u zraku, neku zami- 
šljenu točku, u koju zvrene prstom. — Vidiš, nema ni- 
šta. Pa šta bi kukci radili u nebu? Tamo se ne smije 
ništa gristi. Ali, djedo, već je sumrak unutra. Kad će 
doći mamica? Ja hoću mamicu. Prije, dok još nije do- 
šao Anđeo Vitez... Neka dođe mamica. Molim te, 
djedo... Molim te mamicu... Najdražu. 

Starac upali svjetiljku i zasjenjenu stavi na stolić do 
uzglavlja. Pogleda na sat i napne uši. Svakog časa 
ima doći liječnik. Već bi mogao stići. Možda je samo 
tako nabacio... kao neku utjehu. Jasno, jasno. Pa on 
je dao razumjeti. Mariji doduše ne, pred njom je za- 
tajio, no njemu, starcu, otkrio je šta misli. Uostalom, 
do đavola, kao da se baš njegova riječ mora ispuniti! 
Da samo dođe, najradije bi mu prilijepio jednu srdačnu 
zaušnicu. 

— Dje-do! Molim te mamicu. 


— Šta je, šta je, mala moja? 

— Ne. Golubica... 

— Šta je, golubice moja? Mamica već sigurno leti. 
Žuri se. ' 

— U zlatnoj kočiji? 

U zlatnoj kočiji, h! 

Vrijeska zatvori oči. Već vidi zlatnu kočiju, kako 
juri, ali ne ulicom, nego po nebeskoj stazi, među sa- 
mim zvijezdama. Sve se zvijezde pokreću s puta i je- 
dna do druge stoji u redu, a ona velika zvijezda, zvijez- 
da Najdraže, dolazi kočiji ususret, a na prsima joj svje- 
tluca maljušna zvjezdica. Najdraža odmah zamijeti tu 
Maljušnu i neizmjerno se obraduje. Siđe s kočije i za- 
grli se sa zvijezdom. Dok su stajale u zagrljaju, sa zvi- 
jezde je sve više nestajao sjaj i ona konačno izblijedi 
i nestane sva, a Najdraža ostane sama, sva u zlatnome 
sjaju. Sama? Vrijeska je s njome. U samom srcu. Vri- 
jeska je ona malena zvjezdica na njenim prsima. Čini 
joj se da su srasle i nikad se ne će odijeliti. Uzdižu se 
oš malo na više. Zastanu pred drugom zvijezdom. Naj- 

draža se zagrli s njome. Vrijeska je među njima, i tako 
joj je lijepo. Ljubi sad jedno, sad drugo lice, Dragi i 
Najdraža ljube opet nju. Smiju se, sretni su. Govore 
si neke lijepe riječi, kakovih još nije čula, samo zna, 
da govore zato tako, jer se jako vole i jer nju jako vole, 
Pa i ona govori, kako još nije govorila. Prije je bila 
malena, pa nije umjela tako govoriti. A sada je velika, 
velika... Mnogo veća, nego dok je boravila na zemlji. 
Zato pokazuje Dragome svoju kosu i pita ga, da li je 
prepoznaje. On se smije i prizna, da je to njegova kosa, 
Potom se ona obraća Najdražoj i takne prstom svoje 
trepavice. Ona se jednako sretno smije i priznaje, da 
ima njene oči. Vrijeska je sva sretna, što ima od sva- 
koga ponešto. Misli, da je zato tako neizmjerno vole, 
a to joj je najveća sreća. Ona osjeća, kako nestaje u 
njihovoj ljubavi. 


Osjeća, da je dio njih samih. 

Anđeo Vitez silazi im ususret. Lijep je. Izgleda 
jako dobar. Drži se nekako mirno. Došao je samo da 
ih pozdravi. Nema znaka, da bi sad dirao nju, Vrijesku. 
To mu ni ne bi koristilo, jer je ona suviše dobro za- 
štićena. 

No najednom joj se pričini, da je rasprostro krila 
i za njom pružio ruku. 

— Mamice! — krikne bolno i naglo se trgne. 

Starac brzo ustane i pažljivo se zagleda u njeno 
prozirno lice, na kojem se odrazi bol. 

Za nekoliko trenutaka Vrijeska se smiri. 

On prinese drhtavom rukom svjetiljku tik njena li- 
ca. U pritvorenim mrtvim očima zamijeti suze. 

